
	讛谞讜砖讗 讗转 讛讗砖讛: 谞砖讗转 讛讘注诇 讞讬讬讘 讘诪讝讜谞讜转讬讛. 住诇拽讗 讚注转讬谉 讚诇讗 诪讬讞讬讬讘 讚讻讬讜谉 讚讬砖 诇讛 诪讝讜谞讜转 诪讗讞专 讻讗讬诇讜 讛转谞讛 注诪讛 注诇 诪谞转 砖讗讬谉 诇讛 注诇讬讜 诪讝讜谞讜转 拽诪''诇: 讜讛谉 谞讜转谞讬谉 诇讛 讚诪讬 诪讝讜谞讜转. 讗讬爪讟专讬讱 住''讚 讚诇讗 驻住拽讜 讗诇讗 讻诇 讝诪谉 砖诇讗 谞砖讗转: 讜讛讬讗 谞讬讝讜谞转 诪谞讻住讬诐 诪砖讜注讘讚讬诐. 讗注''讙 讚诇注讬诇 (讚祝 谞讗: 讜砖诐) 转谞讬讗 讞诪砖讛 讙讜讘讬谉 诪谉 讛诪砖讜讞专专讬诐 讛诪拽讘诇 注诇讬讜 诇讝讜谉 讗转 讘转 讗砖转讜 诇诪''讚 讘讛谞讬讝拽讬谉 (讙讬讟讬谉 谞讗.) 拽爪讜讘讬谉 诇讞讜讚 讟专驻讛 诇讗 拽砖讬讗 诪讬讚讬 讚讛讻讗 诪砖讜诐 拽爪讘讛 讜诇诪''讚 讻转讜讘讬谉 讘注讬谞谉 诪讜拽讬 诇讛 讘砖拽谞讜 诪讬讚讜 讜讗''转 诇诪''讚 拽爪讜讘讬谉 讗注''驻 砖讗讬谉 讻转讜讘讬谉 讗诪讗讬 诇讗 讞砖讬讘 诇讛讜 拽爪讘讛 诇诪讝讜谉 讛讘谞讜转 讚讛讜讬 注讚 讚转讘讙专谉 讜诪讬讛讜 诪谉 讛讗讘 讗讬谉 拽砖讛 讻诇 讻讱 讚诇讗 讬讚注讬谞谉 讻诪讛 讘谞讜转 讬讛讬讜 诇讜 诇驻讬讻讱 讗讬谉 拽爪讜讘讬谉 讗诇讗 讛讗讞讬谉 砖砖注讘讚讜 讘讛讛讬讗 砖注转讗 拽爪讜讘讬谉 谞讬谞讛讜 注讚 讚转讘讙专谉: 讗讬 讚诇讗 讗诪专 诇讛讜 讗转诐 注讚讬讬 诪讗讬 讟注诪讗 讚专讘讬 讬讜讞谞谉. 讛讜讛 诇讬讛 诇诪驻讟专讬讛 讗讜 诪砖讜诐 诪砖讟讛 讗谞讬 讘讱 讗讜 诪砖讜诐 讗讚诐 注砖讜讬 砖诇讗 诇讛砖讘讬注 讗转 注爪诪讜: 讚讗诪专 诇讬讛 讞讬讬讘 讗谞讬 诇讱 诪谞讛 讘砖讟专. 讚讗诇讬诪讗 诪讬诇转讗 讚砖讟专讗 诇专讘讬 讬讜讞谞谉 讜讞砖讬讘讗 讛讜讚讗讛 讗注''讙 讚诇讗 讗诪专 讗转诐 注讚讬讬 讜诇讗 诪讬讬专讬 讻砖讻转讘 诇讜 讞讬讬讘 讗谞讬 诇讱 诪谞讛 讜讞转诐 转讞转讬讜 讚讛讬讬谞讜 讛讜爪讬讗 注诇讬讜 讻转讘 讬讚讜 讜讙讜讘讛 诇讻讜诇讬 注诇诪讗 诪谞讻住讬诐 讘谞讬 讞讜专讬谉 讜诇讗 诪讬讬专讬 谞诪讬 讻砖讻转讘 诇讜 讗谞讬 驻诇讜谞讬 讞讬讬讘 诇讱 诪谞讛 讚讛讗 谞诪讬 讻讞转诐 转讞转讬讜 讚诪讬 讜讗注''讙 讚讘专讬砖 诪讙讬诇转讗 诪讜讻讬讞 讘讙讟 驻砖讜讟 (讘''讘 讚祝 拽住讝.) 讚讬讻讜诇 诇讞转讜诐 讜诇讗 讞讬讬砖讬谞谉 讚诇诪讗 诪砖讻讞 诇讛 讗讬谞讬砖 讚诇讗 诪注诇讬 讜讻转讬讘 诪讗讬 讚讘注讬 讛转诐 讜讚讗讬 诇讗 讙讘讬 讻诇诇 讛讜讗讬诇 讜讗讬谞讜 诪讻转讬讘讛 讗讞转 讚讞讬讬讘 讗谞讬 诇讱 诪谞讛 讻转讘 讛讗讬 讗讬谞讬砖 讚诇讗 诪注诇讬. 诪''专: 讞讬讬讘 诇讝讜谞讛 讞诪砖 砖谞讬诐 诪讗讬 诇讗讜 讻讬 讛讗讬 讙讜讜谞讗. 讚讗讬 讘砖讟专 讙诪讜专 诪讛 讞讚讜砖 讚讞讬讬讘 讜讗注''讙 讚诇讗 讛讜讬 砖讟专 讙诪讜专 讙讘讬 诪诪砖注讘讚讬 讚讗讬转 诇讬讛 拽诇讗:





专砖讘"讗

谞砖讗转 诇讗讞专 讜讻讜' 讗讞讚 讝谞讛 讜讗讞讚 谞讜转谉 诇讛 讚诪讬 诪讝讜谞讜转. 讛专砖讘"讗 讝"诇 讬专讜砖诇诪讬 (讛"讗) 讛讚讗 讗诪专讛 讜诪注砖讛 讬讚讬讛 砖诇 讘注诇讛. 讗诪专 专讘讬 讬讜住讛 讛讚讗 讗诪专讛 讛驻讜住拽 诇讝讜谉 讻诇转讜 诪注砖讛 讬讚讬讛 砖诇 讘谞讜. 讛讜讗 专讜爪讛 砖转讘讗 讗爪诇讜 讜讛讬讗 讗讬谞讛 专讜爪讛 讛讚讬谉 注诪讛, 讚转谞讬谞谉 讜讛诐 谞讜转谞讬诐 诇讛 讚诪讬 诪讝讜谞讜转. 讜诪住转讘专讗 讚讗讬谉 谞讜转谞讬谉 诇讛 诇驻讬 讘专讻转 讘讬转 讗诇讗 谞讜转谞讬谉 诇讛 讻诇 诪讝讜谞讜转讬讛 诪砖诇诐 讜讻讜'. 讜讛讜讗 讛讚讬谉 诇驻讜住拽 住转诐 诇讞讘讬专讜 砖讛讜讗 讞讬讬讘 诇讝讜谞讜 讘诪拽讜诐 砖讛讜讗 讘诪讝讜谞讜转 砖诇诪讬诐 讜诇讗 诇驻讬 讘专讻转 讛讘讬转 讗诇讗 诪砖诇诐 注讻"诇挚 (诪"诪 讛诇' 讗讬砖讜转 驻讻"讙 讛讬"讞).
注讜讚 讻转讘: 砖讗诐 诪转讛 讛讘转 转讜讱 讝诪谉 讝讛 讗讬谉 诇讛 诪讝讜谞讜转 讻诇诇 砖诇讗 谞转讞讬讬讘 讗诇讗 诇讝讜谞讛 诇讗 诇讬讜专砖讬讛 讜诇讗 讚诪讬讗 诇谞砖讗转, 讚讘转 讗讬转讝讜谞讬 讛讬讗 讜讗诇讜 专爪转讛 诪讜讞诇转 诇讝讛 讜诪拽讘诇转 诪讝讛. 讜讛讻讬谉 讗讬转讗 讘讬专讜砖诇诪讬 (砖诐) 讞诇转讛 讻诪讬 砖谞砖讗转 诪转讛 讻讘专 诪转讛 注讻"诇讇 (诪讙讬讚 诪砖谞讛 讛诇' 讗讬砖讜转 驻讻"讙 讛讬"讞).



讛驻拽讞讬谉 讛讬讜 讻讜转讘讬谉 砖讗讛讗 讝谉 讗转 讘转讱 讞诪砖 砖谞讬诐 讻诇 讝诪谉 砖讗转 注诪讬. 讜讻转讘 讛专砖讘"讗 讝"诇 讚诪住转讘专讗 砖讗诐 讙专砖讛 讜讛讞讝讬专讛 讻讘专 谞转讘讟诇 转谞讗讜 讜讗祝 注诇 驻讬 砖讛讞讝讬专讛 讗讬谉 诇讛 注诇讬讜 诪讝讜谞讜转, 砖讗讬谉 讘诇砖讜谉 讛讝讛 讗诇讗 讻诇 讝诪谉 砖讗转 注诪讬 诪谞砖讜讗讬谉 讗诇讜 讻讚转谞讬讗 (讘"讘 住讙, 讗) 讘谉 诇讜讬 砖诪讻专 砖讚讛 诇讬砖专讗诇 讜讗诪专 诇讜 注诇 诪谞转 砖诪注砖专 专讗砖讜谉 砖诇讬 诪注砖专 专讗砖讜谉 砖诇讜 讜讗诐 讗诪专 诇讜 讻诇 讝诪谉 砖砖讚讛 讝讜 讘讬讚讱 诪讻专讜 诇讗讞专 讜讞讝专 讜诇拽讞讛 诪诪谞讜 讗讬谉 诇讜 注诇讬讜 讻诇讜诐. 讗诇诪讗 讻诇 讝诪谉 砖讛讜讗 讘讬讚讱 诪拽谞讬谉 专讗砖讜谉 拽讗诪专, 讛讻讗 谞诪讬 诪谞砖讜讗讬谉 讛专讗砖讜谞讬诐 讜诪驻讜专砖 诪爪讗转讬 讻谉 讘讬专讜砖诇诪讬 讚讙专住讬谞谉 讛转诐 (讛"讘) 讻诇 讝诪谉 砖讗转 注诪讬 诪转讛 讗讬谞讛 注诪讜 谞转讙专砖讛 诪"讚 诇讻转讜讘讛 讗讘诇 诇讗 诇转谞讗讬 讛讻讬 谞诪讬, 诪"讚 讘讬谉 诇讻转讜讘讛 讘讬谉 诇转谞讗讬 讛讻讬 谞诪讬. 讻诇讜诪专 诇专讘 讛讜谞讗 讚讗诪专 讘砖诇讛讬 讛讻讜转讘 (诇注讬诇 讻转讜讘讜转 爪, 讗) 讙讘讬 诪转谞讬转讬谉 讚拽讟谉 砖讛砖讬讗讜 讗讘讬讜 讜拽讬讬诪讛, 注"诪 讻转讜讘转讛 讛专讗砖讜谞讛 拽讬讬诪讛, 诇讗 砖讗谞讜 讗诇讗 诪谞讛 诪讗转讬讬诐 讗讘诇 转讜住驻转 讗讬谉 诇讛, 讛讜讗 讛讚讬谉 诇讙专砖讛 讜讗讞"讻 讛讞讝讬专讛 讚注诇 诪谞转 讻转讜讘转讛 讛专讗砖讜谞讛 讛讞讝讬专讛 讗讘诇 诇讗 诇转讜住驻转 讜诇讗 诇转谞讗讬谉, 讜诇专"讬 讚讗诪专 讛转诐 讗驻讬' 转讜住驻转 讬砖 诇讛 讛讻讗 谞诪讬 讙专砖讛 讜讛讞讝讬专讛 讬砖 诇讛 转讜住驻转 讜转谞讗讬谉 讛专讗砖讜谞讬诐 砖注诇 讚注转 讻讜诇诐 讛讞讝讬专讛 讜拽讬讬诪讗 诇谉 讻专讘 讛讜谞讗 讚讛讗 讗讬转讜转讘 专"讬 注"讻 诇砖讜谞讜讈 (专"谉 注诇 讛专讬"祝 专讬讟讘"讗).
讜诪讜专讬 讛专砖讘"讗 讛讬讛 诇诪讚 诪谉 讛讬专讜砖诇诪讬 讛讝讛, 砖讗诐 讛住讻讬诪讜 爪讘讜专 注诐 讗讚诐 讗讞讚 砖讬驻讟专讜 讗讜转讜 诪诪住 讝诪谉 拽爪讜讘 讻讚讬 砖讬讘讗 诇讚讜专 讗爪诇诐 讗讜 诪砖讜诐 讛谞讗讛 讗讞专转 砖注讜砖讛 诇讛诐, 砖讗诐 诪转 讘谞转讬诐 讞讬讬讘讬诐 讬讜专砖讬诐 诇驻专讜注 诪住 注诇 讗讜转谉 谞讻住讬诐(专讬讟讘"讗).



讗讬转诪专 讛讗讜诪专 诇讞讘讬专讜 讜讻讜', 专讘讬 讬讜讞谞谉 讗诪专 讞讬讬讘 讜讻讜'. 诇讗讜 诇诪讬诪专讗 讻砖讘讗 注讻砖讬讜 诇讛转讞讬讬讘 诇讜 讻讙讜谉 砖讗诪专 讗转诐 注讬讚讬 砖讗谞讬 讞讬讬讘 诇讜 诪谞讛, 讚讛讗 诇讻讜诇讬 注诇诪讗 讗讬谞讜 讞讬讬讘, 讚讘讚讘专讬诐 讘注诇诪讗 讗讬谞讜 诪转讞讬讬讘 讗诇讗 讘拽谞讬谉 讗讜 讘砖讟专. 转讚注 诇讱, 讛专讬 注专讘 讗讬谞讜 诪转讞讬讬讘 讗诇讗 讘拽谞讬谉 讗讜 讘诪注讜转, 讜讻讚讗诪专讬谞谉 讘诪爪讬注讗 (爪讚, 讗) 讙讘讬 诪转谞讛 砖讜诪专 讞谞诐 诇讛讬讜转 讻砖讜讗诇, 讚讗拽砖讬谞谉 讘讚讘专讬诐, 讜驻专拽讬谞谉 讘拽谞讬谉, 讗讬 谞诪讬 讘讛讛讬讗 讛谞讗讛 讚拽讗 诪讛讬诪谉 讙诪专 讜诪砖注讘讚 谞驻砖讬讛. 讜讘驻专拽 讛讝讛讘 (讘讘讗 诪爪讬注讗 谞讞, 讗) 讙讘讬 砖讜诪专 拽专拽注讜转 讗诪专讬谞谉 讛讻讗 讘诪讗讬 注住拽讬谞谉 讻砖拽谞讜 讗诇讗 讛讻讗 砖讘讗 诇讛讜讚讜转 砖讛诇讜讛讜 讜讛讻讬 驻讬专讜砖讗, 讗讬 讚讗诪专 诇讛讜 讗转诐 注讬讚讬 砖讛诇讜谞讬 诪讗讬 讟注诪讗 讚诪讗谉 讚讗诪专 驻讟讜专, 讚讛转谞谉 讘住谞讛讚专讬谉 (讻讟, 讗) 注讚 砖讬讗诪专讜 讘驻谞讬谞讜 讛讜讚讛 诇讜, 讗诇诪讗 讛讜讚讛 讘驻谞讬 注讚讬诐 讞讬讬讘, 讗讬 讚诇讗 讗诪专 诇讛讜 讗转诐 注讬讚讬 诪讗讬 讟注诪讗 讚专讘讬 讬讜讞谞谉 诪讞讬讬讘, 讚讛讗 诪爪讬 讗诪专 诇讬讛 诪砖讟讛 讛讬讬转讬 讘讱.
讜讚讞讬谞谉, 诇注讜诇诐 讚诇讗 讗诪专 诇讛讜 讗转诐 注讬讚讬. 讜诇讗讜 讘讛讜讚讛 诇讜 讗诇讗 讻砖诪讞讬讬讘 诇讜 讜讻讙讜谉 砖讘注诇 讛砖讟专 注爪诪讜 讛讜讚讛 诇讜 砖诇讗 讛诇讜讛讜 诪注讜诇诐, 讗诇讗 砖讝讛 讻转讘 诇讜 讘砖讟专 (讻转讘) 砖讛讜讗 讞讬讬讘 诇讜 诪谞讛, 专讘讬 讬讜讞谞谉 讗诪专 讞讬讬讘 讗诇讬诪讗 诪讬诇转讗 讚砖讟专讗 讻诪讗谉 讚讗诪专 诇讬讛 讗转诐 注讬讚讬, 讻诇讜诪专, 讛专讬 讝讛 讞讬讬讘 讘砖讟专 讝讛 讻讗诇讜 讛讜讚讛 诇讜 讘驻谞讬 注讚讬诐 砖讛讬讛 讞讬讬讘 诇讜. 讜专讬砖 诇拽讬砖 讗讜诪专 驻讟讜专, 诇讗 讗诇讬诪讗 诪讬诇转讗 讚砖讟专讗, 讻诇讜诪专, 讻转讘 讬讚讜 砖诇 讗讚诐, 讜讗驻讬诇讜 讛讞转讬诐 注诇讬讜 注讚讬诐 讗讬谉 讻讞讜 砖诇 砖讟专 讬驻讛 诇讞讬讬讘 讜诇砖注讘讚 诪讬 砖讘讗 诇讛转讞讬讬讘 注讻砖讬讜 讘诪讛 砖诇讗 讛讬讛 讞讬讬讘 诪讻讘专. 转讚注 诇讱, 讚讞转讬诪转 注讚讬诐 讗讬谞讛 诪注诇讛 讜诇讗 诪讜专讚转 讘讚讘专 讝讛, 诪讚诪讜拽诪讬谞谉 驻诇讜讙转讬讬讛讜 讚专讘谞谉 讜讘谉 谞谞住 讚讘住诪讜讱 (拽讘, 讗) 讘注专讘 讛讬讜爪讗 诇讗讞专 讞讬转讜诐 讘砖讻转讘 讘讻转讘 讬讚讜 讗讜 砖讛讞转讬诐 注诇讬讜 注讚讬诐, 讜讗驻讬诇讜 讛讻讬 拽讗诪专 讘谉 谞谞住 讚讗驻讬诇讜 诪讘谞讬 讞专讬 诇讗 讙讘讬, 讜讛专讘讛 驻讬专讜砖讬诐 谞讗诪专讜 讘砖诪讜注讛 讝讜 讜讛讜讗 讛谞讻讜谉. 讗诇讗 砖拽爪转 拽砖讛 诇专讘谞讜 谞专"讜 诇讬砖谞讗 讚讙诪专讗 讚拽讗诪专 诇注讜诇诐, 讚诪讛讗讬 诇讬砖谞讗 诪砖诪注 讚讗诪专 讗讬 讚拽住诇拽讗 讚注转讬谉 诪注讬拽专讗 讻砖讘讗 诇讛讜讚讜转 驻诇讬讙讬, 拽讗 讛讚专, 讜讗诐 诇驻讬专讜砖讜 诇讗 讛讜讛 诇讬讛 诇诪讬诪专 诇注讜诇诐 讗诇讗 讜讛讻讗 讘砖讻讜转讘 诇讜 讘砖讟专 诪谞讛 讗谞讬 讞讬讬讘 诇讱 驻诇讜谞讬. 讜注讜讚, 诪讗讬 拽讗诪专 讗诇讬诪讗 诪讬诇转讗 讚砖讟专讗 讻诪讗谉 讚讗诪专 诇讛讜 讗转诐 注讬讚讬, 讚诇讗 砖讬讬讻讬 讻诇诇, 讚注讬讚讬 讞讬讜讘 诇讞讜讚 讜注讬讚讬 砖讟专 诇讞讜讚, 讜讗诐 诇讚诪讬讜谉 讘注诇诪讗 诇讜诪专 讻诪讜 砖讝讛 拽讬讬诐 讻讱 注谞讬谉 讝讛 拽讬讬诐, 诇讗 讛讜讛 诇讬讛 诇诪讬诪专 讻诪讗谉 讚讗诪专 讗转诐 注讬讚讬, 讚注谞讬谉 讗讞专 讚讜诪讛 诇讜, 讟驻讬 讛讜讛 诪爪讬 诇诪讬诪专 讻讙讜谉 讗诇讬诪讗 诪讬诇转讗 讚砖讟专讗 讻诪讗谉 讚拽谞讜 诪讬谞讬讛, 讜注讜讚 讛讬讻讬 住讘讬专讗 诇讬讛 诇专讬砖 诇拽讬砖 讚诇讗 讗诇讬诪讗 诪讬诇转讗 讚砖讟专讗, 讚讛讗 转谞谉 (拽讚讜砖讬谉 讻讜, 讗) 谞讻住讬诐 砖讬砖 诇讛诐 讗讞专讬讜转 谞拽谞讬谉 讘砖讟专, 讜转谞讬讗 讻转讘 诇讜 注诇 讛谞讬讬专 讗讜 注诇 讛讞专住 砖讚讬 诪讻讜专讛 诇讱 讗讜 砖讚讬 谞转讜谞讛 诇讱 拽谞讛. 讘讝讜 讬砖 诇讜诪专 讚砖讟专讗 讗拽谞讜讬讬 诪拽谞讛 讜讗诇讬诪讗 诪讬诇转讬讛, 讗讘诇 砖注讘讜讚讬 诇讗 诪砖注讘讚, 讜讗讞专讬讜转 砖讘讜 讗驻讬诇讜 讘砖讟专 诪转谞讛 诪砖讜诐 讚砖讬讬讱 讻砖讟专讗 诪注诇讬讗, 讜讻注谞讬谉 砖讗诪专讜 砖讗谞讬 讛转诐 讚砖讬讬讱 谞驻砖讬讛 讘砖注讘讜讚讗 讚讗讜专讬讬转讗 (转诇诪讬讚讬 讛专砖讘"讗 讘砖诐 专讘谉 诪讜讘讗 讘砖讟诪"拽)讉.



讜讛讻讗 讘诪讗讬 注住拽讬谞谉 讚讗"诇 讞讬讬讘 讗谞讬 诇讱 诪谞讛 讘砖讟专. [驻专砖"讬 砖诪住专 诇讜 砖讟专 讘驻谞讬谞讜 讜讻转讜讘 讘讜 讗谞讬 讞讬讬讘 诇讱 诪谞讛, 诪讛谞讬 诇专' 讬讜讞谞谉 诪讚讬谉 讛讜讚讗讛 讜讗祝 注诇 讙讘 讚诇讗 讗诪专 讗转诐 注讬讚讬 讚讗诇讬诪讗 诪讬诇转讗 讚砖讟专讗] 讗讘诇 诪住专讜 讘驻谞讬 注讚讬诐, 讜讝讛 讟讜注谉 砖诇讗 谞转讞讬讬讘 诇讜 讜诇讗 讛讜讚讛 诇讜 诪注讜诇诐, 讗诇讗 砖讻转讘 讻注讬谉 诪讝讻专转 讗讜 注驻"讬 注"讗 砖讛讬讛 专讜爪讛 诇讞转讜诐 讘讜 讜讻注讬谉 讟讜驻住 讚砖讟专 讘注诇诪讗 讛讬讛 讗讜诪专 专讘谞讜 讘砖诐 专讘讜转讬讜 讝"诇 讚诇讗 诪讛谞讬 讻讬讜谉 讚诇讗 讞转诐 诇讗 讘转讞诇讛 讜诇讗 讘住讜祝 讜讗祝 注诇 驻讬 砖谞转拽讬讬诐 讘讘讬转 讚讬谉 砖讝讛 讻转讘 讬讚讜讈 (注驻"讬 讛专讬讟讘"讗 拽讘, 讗).





专讬讟讘"讗

讛谞讜砖讗 讗转 讛讗砖讛 驻专拽 讬讘 
讛谞讜砖讗 讗转 讛讗砖讛 讜驻住拽讛 注诪讜 砖讬讝讜谉 讗转 讘转讛 讞诪砖 砖谞讬诐 讞讬讬讘 诇讝讜谞讛 讞诪砖 砖谞讬诐 驻讬' 讗注"驻 砖诇讗 驻住拽 讗诇讗 讘讗诪讬专讛 讘注诇诪讗 讻讬讜谉 砖注诪讚 讜拽讚砖讛 注"驻 讗讜转诐 转谞讗讬' 讜讻讚讗讬' 讘转诇诪讜讚讗 讜讙专住讬' 讘讬专讜砖诇诪讬 讞讬讬讘 诇讝讜谞讛 讞诪砖 砖谞讬诐 专讗砖讜谞讬诐 讘讬谉 讘讬讜拽专 讜讘讬谉 讘讝讜诇 讛讬讜 讘讬讜拽专 讜讛讜讝讬诇讜 讗诐 讛讜讗 讙专诐 谞讜转谉 讘讬讜拽专 讜讗诐 讛讬讗 讙专诪讛 谞讜转谉 讘讝讜诇 讛讬讜 讘讝讜诇 讜讛讜拽专讜 讘讬谉 讛讬讗 讙专诐 讜讘讬谉 讛讬讗 讙专诪讛 谞讜转谉 讘讝讜诇 讛讬讗 讛讘转 诇讗 注讜诇讛 讜诇讗 讬讜专讚转 注"讻, 讚讬谉. 注讜诇讛 讜砖诪注讬谞谉 诪谉 讛讬专讜砖诇诪讬 讛讝讛 讻讬 讛诪转讞讬讬讘 诇注砖讜转 讚讘专 诇砖讜诐 讝诪谉 讜诇讗 驻讬' 讗讬诪转讬 讞讬讬讘 诇注砖讜转 讻谉 讘讝诪谉 讛讘讗 专讗砖讜谉 讜讛讟注诐 讚诪讗谉 讚诪转谞讬 住转诪讗 讚注转讬' 注诇 讛讝诪谉 专讗砖讜谉 讜砖诪注讬谞谉 诪诪转谞讬转讬谉 砖讛诪转讞讬讬讘 注爪诪讜 讘讚讘专 砖讗讬谉 拽爪讜讘 讞讬讬讘 讗讘诇 讛专诪讘"诐 讝"诇 讻转讘 砖讗讬谞讜 讞讬讬讘 讜砖讗谞讬 讛讻讗 诇驻讬 砖驻住拽 讘砖注转 谞砖讜讗讬谉 讜砖讬注讘讚 谞讻住讬讛 诪讚专讘 讙讬讚诇 讻砖诐 砖诪转讞讬讬讘 讚讘专 砖讗讬谞讜 讘专砖讜转讜 讻讚讻转讘讬' 专讘讜讜转讗 讝"诇 讜讗讬谉 讝讛 谞讻讜谉 讚诪住转讬讬' 诇专讘 讙讬讚诇 讚诪讛谞讬 讘讗诪讬专讛 诇诪讗讬 讚诪讛谞讬 讘注诇诪' 讘拽讟谉 讗讜 讘砖讗专 讛拽谞讗讜转 讗讘诇 诪讗讬 讚诇讗 诪讛谞讬 讘注诇诪讗 讘砖讜诐 拽谞讬谉 诇讗 诪讛谞讬 讛讻讗 讘讗诪讬专讛 诪讚专讘 讙讬讚诇 讜住讘讜专 讛讬讬转讬 讚诪讜讚讛 诪专"谉 讛专诪讘"诐 讝"诇 讘诪讬 砖诪拽讘诇 砖讻专 诇讝讜谉 讝诪谉 讬讚讜注 砖讛讜讗 讞讬讬讘 诇讝讜谞诐 讛讝诪谉 讛讛讜讗 砖诇讗 讗诪专 专讘讬谞讜 讝"诇 讗诇讗 讘诪讞讬讬讘 注爪诪讜 讚专讱 诪转谞' 讜讙诪讬诇讜转 讞住讚讬诐 讜讗讬谉 讝讛 诪讚讘专讬讜 讝"诇 讚讗"讻 讛讻讗 讛讗 讗讬谞讜 砖讻专 砖谞砖讗转 诇讜 讛讗砖讛 讛讝讗转 讜诇讗 讗转讬 注诇讛 诪专"谉 讝"诇 讗诇讗 诇驻讬 砖驻住拽 讘砖注转 谞砖讜讗讬谉 讜注讜讚 讚注专讘 讬讘讗 砖讛诇讜讛讜 讝讛 讗谞讗诪谞讜转讜 讗驻"讛 讗讜诪专 专讘讬谞讜 讝"诇 砖讗诐 注专讘 讘讚讘专 砖讗讬谞讜 拽爪讜讘 讜谞转谞讜 注诇 驻讬讜 驻讟讜专 讗诇讗 讜讚讗讬 讚诇讗 砖谞讬 诇诪专"谉 讝"诇 讘讬谉 讛讬讗 诇讛讗 讜讻谉 讗诪专 诇讬 专讘讬' 讝"诇 讜诪"诪 讻诇 专讘讜转讬' 讞讜诇拽讬诐 讘讚讬谉 讝讛 注诇 讛专诪讘"诐 讝"诇 讜讻谉 讛专诪讘"谉 讝"诇 讞讜诇拽 注诇讬讜 讘专讗讬讜转 讘转砖讜讘转 砖讗诇讛: 



诇讗 讬讗诪专 讛专讗砖讜谉 诇讻砖转讘讗 讗爪诇讬 讜讗讝讜谞讛 讗诇讗 诪讜诇讬讱 诪讝讜谞讜转讬' 讘诪拽讜诐 砖讛讬讗 讗诪讛 讜讚注转 诪讜专讬 讛专讘 讝"诇 讚讛"讛 讘诪讬 砖谞转讞讬讬讘 住转诐 诇讝讜谉 诇讞讘讬专讜 砖讞讬讬讘 诇讝讜谞讜 讘诪拽讜诐 砖讛讜讗 讜讛讻讗 讙讘讬 讘转 讗砖转讜 讗爪讟专讬讱 诇讗砖诪注讬谞谉 诪砖讜诐 讚拽住"讚 讚讻讬讜谉 讚注诐 讗诪讛 讛转谞讛 砖讬讛讗 讝谉 讗讜转讛 注诇 砖讜诇讞谞讜 讻砖诐 砖讛讬讛 讝谉 讗转 讗诪讛 讗讘诇 讘讗砖讛 讜讘讗诇诪谞讛 诇讗 转拽谞讜 诇讛 诪讝讜谞讜转 讗诇讗 注诐 讘注诇讛 讜注诐 讛讬讜专砖讬诐 讗诇讗 讘讘讗讛 诪讞诪转 讟注谞讛 讻讚讗讬转讗 讘转诇诪讜讚讗 诪砖讗"讻 讘讗讬谞砖 讚注诇诪讗: 



讜讻谉 诇讗 讬讗诪专讜 砖谞讬讛诐 讛专讬 讗谞讜 讝谞讬诐 讗讜转讛 讻讗讞' 讻诇讜诪专 砖讬讝讜谞讜 讗讜转讛 诪谉 讛讗诪爪注 讗诇讗 讗讞讚 讝谞讛 (讗讜转讛) 讜讗讞讚 谞讜转谉 诇转 讚诪讬 诪讝讜谞讜转 驻讬' 讜讚讬谉 诪讜讻讞 砖讛专砖讜转 讘讬讚讛 诇讘专讜专 讜诇讟讜诇 诪讝讜谞讜转 讗讜 诪注讜转 讜讻谉 讗诪专讜 讘讬专讜砖诇诪讬 讛诪拽讘诇 诇讝讜谉 讘转讜 讛讬讗 讗讜诪专转 诪注讜转 讜讛讜讗 讗讜诪专 驻讬专讜转 讛讚讬谉 注诪讛 注讚 讻讗谉 讜讻谉 讛讚讬谉 讘诪讬 砖谞转讞讬讬讘 讻专讗讜讬 (诇讚讬谉 诇砖诐) [诇讝讜谉 诇砖讜诐] 讗讚诐 讜讙专住讬谞谉 讘讬专讜砖诇诪讬 讗诪专 专"讬 讛讚讗 讗诪专讛 讛驻讜住拽 诇讝讜谉 讻诇转讜 讜讝谞讛 讜驻专谞住讛 讘诪拽讜诐 砖讛讜讗 转谞讗讬 讛讜讗 讗讜诪专 砖转讘讗 讗爪诇讬 讜讛讬讗 讗讜诪专转 讗讬谞讛 专讜爪讛 讛讚讬谉 注诪讛 讜讛讜讗 谞讜转谉 诇讛 讚诪讬 诪讝讜谞讜转 注"讻 讜讻讬讜谉 砖谞讜转谞讬' 诇讛 讚诪讬 诪讝讜谞讜转 讘诪拽讜诐 砖讛讬讗 讚诪讬 诪讝讜谞讜转 讙诪讜专讜转 拽讗诪专 讜诇讗 诇驻讬 讘专讻转 讛讘讬转 讜转讚注 砖讗谞讬 讗诇诪谞讜转 讚讗驻讬' 讘讗诇诪谞讛 砖诇讗 讛转谞讛 注诪讛 讗诇讗 讘讘讬转讜 讻讚转谞谉 讗转 转讛讗 讬转讘讗 讘讘讬转讬 讜诪转讝谞谉 讜讻讜' 讜讗驻"讛 讗转讬' 讘讟注谞讛 谞讜转谞讬谉 诇讛 诪讝讜谞讜转 砖诇诪讬诐 讻讚讗诪专讬' 诇拽诪谉 讻"砖 讝讛 砖注讬拽专 转谞讗讬 诪谉 讛住转诐 讗讬谞讜 讗诇讗 讘诪拽讜诐 砖讛讬讗 讗诪讛 讜讻转讘 讛专砖讘"讗 讝"诇 讚讛"讛 诇驻讜住拽 住转诐 诇讝讜谉 诇讘转 砖讛讜讗 讞讬讬讘 诇讝讜谞' 讘诪拽讜诐 砖讛讬讗 讘诪讝讜谞讜转 砖诇诪讬诐 讜诇讗 诇驻讬 讘专讻转 讛讘讬转 讜讗诪专 讛专讘 专讘讬谞讜 讝"诇 讚讛"讛 讗诐 讬砖 诇讛 诪讝讜谞讜转 诪诪拽讜诐 讗讞专 砖砖谞讬讛诐 谞讜转谞讬诐 诇讛 讚诪讬 诪讝讜谞讜转 砖诇诪讬诐 讻讚讗讬转讗 讙讘讬 谞砖讗转 讚诪"砖 讜讻谉 讚注转 讛专砖讘"讗 讝"诇 讜驻砖讜讜讟 讛讬讗. 讜讛讬讗 谞讬讝讜谞转 诪谞讻住讬诐 诪砖讜注讘讚讬诐 诪驻谞讬 砖讛' 讻讘"讞 讜讬砖 砖讛讬' 住讜讘专讬' 诇讜诪专 砖讗诐 诪转讛 讞讬讬讘 诇转转 诇讬讜专砖讬讛 讚诪讬 讗讜转谉 诪讝讜谞讜转 注讚 住讜祝 讛讝诪谉 砖拽讘注 砖讛专讬 讛讬讗 讻讘"讞 讗讘诇 讝讛 讗讬谞讜 讗诇讗 砖谞转讞讬讬讘 诇讝讛 讻砖专讗讜讬' 诇讝讜谉 讜讗注"驻 砖讗讬谞讛 爪专讬讻讛 谞讜转谉 诇讛 讚诪讬 诪讝讜谞讜转 讗讘诇 诪转讛 驻讟讜专 砖诇讗 谞转讞讬讬讘 讗诇讗 诇讝讜谞' 讜讝讜 讗讬谞讛 讘转 谞讝讜谞讜' 诪砖讗"讻 讘谞砖讜讗' 砖专讗讜讬 诇诪讝讜谞讜' 讜诇讗 专爪转讛 诪讜讞诇转 诇讝讛 讜诪拽讘诇转 诪讝讛 讜讻谉 讗诪专讬谞谉 讘讬专讜砖诇诪讬 讞诇转讛 讻诪讬 砖谞砖讗转 讜诪转讛 讻讘专 诪转讛 注"讻 讜诪讜专讬 讛专砖讘"讗 讝"诇 诇诪讚 诪谉 讛讬专讜砖诇诪讬 讛讝讛 砖讗诐 讛住讻讬诪讜 讛爪讘讜专 注诐 讗讚诐 讗' 砖讬驻讟专讜讛讜 诪诪住 讝诪谉 拽爪讜讘 讻讚讬 砖讬讘讜讗 诇讚讜专 讗爪诇诐 讗讜 诪砖讜诐 讛谞讗讛 讗讞专转 砖注砖讛 诇讛诐 砖讗诐 诪转 讘谞转讬讬诐 讞讬讬讘讬诐 讛讬讜专砖讬诐 诇驻专讜注 诪住 注诇 讗讜转诐 谞讻住讬诐 讜诪讜专讬 讛专讘 讝"诇 讞诇拽 讘讝讛 讚砖讗谞讬 讛转' 砖讛讜讗 驻讟讜专 谞讻住讬' 讜谞转拽讘诇 砖讻专 讜谞驻讟专 谞讻住讬讜 诪诪住 诇讻诇 讗讜转讜 讝诪谉 讜讛讗 讚转谞谉 砖讛讬讗 讻讘"讞 诇讗 讗诪专 讗诇讗 砖诇 注谞讬谉 诇讙讘讜转 诪诪砖注讘讚讬谉 讚讬谞讛 讻讘"讞 讜诇讗 砖讬讙讘讜 讬讜专砖讬讛 讻砖转诪讜转 讜讛讬讬谞讜 讚诇讗 拽转谞讬 讗诇讗 砖讛讬讗 讻讘"讞 讜诇讗 讗诪专讜 诪驻谞讬 砖讛讬讗 讘"讞 讜讛讗诪转 诪讜讻讬讞 讚专讻讜 讜诇诪讚谞讜 诪谉 讛讬专讜砖诇诪讬 讛讝讛 砖讛诪转讞讬讬讘 诇讝讜谉 讗转 讞讘讬专讜 讜讞诇讛 讗讬谞讜 讞讬讬讘 讘专驻讗讜转讜 讗讘诇 讛讜讗 讞讬讬讘 诇转转 诇讜 讚诪讬 诪讝讜谞讜转 砖讛讬讛 爪专讬讱 讻砖讛讬讛 讘专讬讗 诪讚拽讗诪专 讞诇转讛 讻诪讜 砖谞砖讗转 讜讻谉 讚谞转讬 诇驻谞讬 专讘讜转讬 讜讛讜讚讜 讘讚讘专. 讚讬谉: 



讛驻拽讞讬谉 讛讬讜 讻讜转讘讬谉 注"诪 砖讗讝讜谉 讗转 讘转讱 讞诪砖 砖谞讬诐 讻诇 讝诪谉 砖讗转 注诪讬 驻讬' 专砖"讬 讝"诇 讜诇讗 讗诐 转诪讜转 讗讜 讗诐 讗谞讬 诪讙专砖讱 讜讛"讛 讗诐 讬诪讜转 讛讜讗 讚讛讗 注诪讬 拽讗诪专 讜讝讛 讘专讜专 讜诪专"谉 讝"诇 讞讚讗 诪讬谞讬讬讛讜 谞拽讟 讙专住讬谞谉 讘讬专讜砖诇诪讬 砖诇 讝诪谉 砖讗转 注诪讬 诪转讛 讗讬谞讛 注诪讜 谞转讙专砖讛 讗讬谞讜 注诪讜 讛讞讝讬专讛 诪"讚 诇讻转讜讘讛 讗讘诇 诇讗 诇转谞讬讬谉 讛谞讬 谞诪讬 讜诪讗谉 讚讗诪专 讘讬谉 诇讻转讜讘讛 讜讘讬谉 诇转谞讬讬谉 讛谞讬 谞诪讬 注"讻 驻讬' 讛专砖讘"讗 讝"诇 讚讛讗讬 诪讗谉 讚讗诪专 讜诪讗谉 讚讗诪专 拽讗讬 讗诪转谞讬' 讚砖诇讛讬 驻' 讛讻讜转讘 讚转谞谉 拽讟谉 讚讛砖讬讗讜 讗讘讬讜 讜讛讙讚讬诇 注诇 讚注转 讻转讜讘转讛 拽讬讬诪讗 讚讗诪专讬' 注诇讛 讗诪专 专讘 讛讜谞讗 诇"砖 讗诇讗 诪讻讛 诪讗转讬讬诐 讗讘诇 转讜住驻转 讗讬谉 诇讛 讜讗"讻 讛"讛 讛讻讗 讗诐 讙专砖 讗砖转讜 讜讛讞讝讬专讛 砖注"诪 讻谉 讻转讜讘讛 讛讞讝讬专讛 讗讘诇 诇讗 诇转讜住驻转 讜诇讗 诇转谞讗讬诐 讜诇专"讬 讚讗诪专 讛转诐 转讜住驻转 讬砖 诇讛 讛讻讗 谞诪讬 砖讬砖 诇讛 转讜住' 讜转谞讗讬诐 砖注"诪 转谞讗讬诐 讛专讗砖讜谞讬诐 讻讜诇诐 讛讞讝专讬' 讜讛讗 拽讬"诇 讻专讘 讛讜谞讗 讚专"讬 讗讬转讜转讘 讛转诐 讛诇讻讱 讛讻讗 讗诐 讙讬专砖讛 讜讛讞讝讬专讛 讗讬谞讜 讞讬讬讘 诇讝讜谉 讗转 讘转讛 讻讬讜谉 砖讗诪专 诇讛 讻诇 讝诪谉 砖讗转 注诪讬 诪谉 讛谞砖讜讗讬谉 讛讗诇讜 讜讻转讘 讛专砖讘"讗 讝"诇 讚讛讗 讚诪讬' 诇讛讛讜讗 讚讗诪专讬谞谉 讘驻' 讛诪讜讻专 讘谉 诇讜讬 砖诪讻专 砖讚讛 诇讬砖专讗诇 讜讗诪专 诇讜 注"诪 砖诪注砖专 专讗砖讜谉 砖诇讬 诪注砖专 专讗砖讜谉 砖诇讜 讜讗诐 讗诪专 诇讜 讻"讝 砖砖讚讛 讝讜 讘讬讚讱 诪讻专讛 诇讗讞专 讜讞讝专 讜诇拽讞讛 诪诪谞讜 讗讬谉 诇讜 注诇讬讜 讻诇讜诐 讚讗诇诪讗 讻"讝 砖讛讬讗 讘讬讚讱 诪拽谞讬谉 专讗砖讜谉 拽讗诪专 讛讻讗 谞诪讬 诪谞砖讜讗讬谉 专讗砖讜谞讬诐 拽讗诪专: 



讙诪专讗.  讗转诪专 讛讗讜诪专 诇讞讘讬专讜 讞讬讬讘 讗谞讬 诇讱 诪谞讛 专讘讬 讬讜讞谞谉 讗诪专 讞讬讬讘 专"诇 讗诪专 驻讟讜专 讛讬讻讬 讗讬 讚讗诪专 诇讛讜 诇砖讜诪注讬谉 讗转诐 注讚讬诐 砖讗谞讬 诪讜讚讛 诇讜 诪"讟 讚专讬砖 诇拽讬砖 讛讗 转谞谉 讘住谞讛讚专讬谉 注讚 砖讬讗诪专 讘驻谞讬谞讜 讛讜讚讛 诇讜 讗诇诪讗 讛讜讚讛 讘驻谞讬 注讚讬诐 讞讬讬讘 讜讗讬 诇讗 讗诪专 诇讛讜 讗转诐 注讚讬 诪"讟 讚专"讬 讛讗 拽讬"诇 讛转诐 讘住谞讛讚专讬谉 讚住转' 讻讙讜谉 砖讗诪专 讗转诐 注讚讬 注讻"诇 讜诪住转讘专讗 讚诇讗 住讜祝 讚讘专 讛讜讗 砖讬讗诪专 讗转诐 注讚讬 砖讗谞讬 诪讜讚讛 讗诇讗 讻讬讜谉 砖讗讜诪专 讗转诐 注讚讬 讘诇讞讜讚 讘讛讻讬 住讙讬 讚讗注"讙 讚讗诪专 讞讬讬讘 讗谞讬 诇讱 砖谞讬 诇砖讜谞讜转 诪砖诪注 诇砖讜谉 讛讜讚讗讛 讜诇砖讜谉 讞讬讜讘 讚讛砖转讗 讻诇 砖讗讜诪专 讗转诐 注讚讬 讜讜讚讗讬 诇讛讜讚讗讛 谞转讻讜讜讬谉 讜诪讛谞讬 诪讚讬谉 讛讜讚讗讛 讜讗注"讙 讚诇讗 诪讛谞讬 诪讚讬谉 讞讬讜讘 砖讗讬谉 讗讚诐 诪转讞讬讬讘 讘讚讘专讬诐 讻讚讗诪专讬' 讘驻' 讛砖讜讻专 讙讘讬 诪转谞讛 砖讜诪专 讞谞诐 诇讛讬讜转 砖讜讗诇 讜讗诪专讬' 讘诪讗讬 讘讚讘专讬诐 讜讻谉 讘驻' 讛讝讛讘 讙讘讬 砖讜诪专 讘拽专拽注讜转 诪讛谞讬 诪讚讬谉 讛讜讚讗讛 讻砖讗诪专 讗转诐 注讚讬 讜专讘讬' 讝"诇 诇砖讜谉 诪驻讜专砖 谞拽讟 讜讛讬讬谞讜 讚讗诪专讬' 讘转专 讛讻讬 讜讗讬 诇讗 讗诪专 讗转诐 注讚讬 诪"讟 讚专"讬 讚讗诇诪讗 讻讜诇' 诪讬诇转讗 讘讗转诐 注讚讬 讙专讬讚转讗 转诇讬讗: 



诇注讜诇诐 讚诇讗 讗诪专 诇讛讜 讗转诐 注讚讬 讛讻讗 讘诪讗讬 注住拽讬谞谉 讚讗诪专 诇讬' 讞讬讬讘 讗谞讬 诇讱 诪谞讛 讘砖讟专 专"讬 讗诪专 讗诇讬诪讗 诪讬诇转讗 讚砖讟专讬 讜讻诪讬 砖讗诪专 诇讜 讗转诐 注讚讬 讜专讬砖 诇拽讬砖 讗诪专 驻讟讜专 诇讗 讗诇讬诪讗 诪讬诇转讗 讚砖讟专讬, 驻讬专砖"讬 讝"诇 讚诇注讜诇诐 诇讗 讗诪专 讗转诐 注讬讚讬 讜讛讻讗 讘诪讗讬 注住拽讬谞谉 讘砖讟专讗 砖诪住专 诇讜 砖讟专 讘驻谞讬谞讜 讜讻转讘 讘讜 驻诇讜谞讬 讞讬讬讘 诇驻诇讜谞讬 诪谞讛 讜讗讬谞讜 讻转讘 讬讚讜 讚讗讬 讻转讘 讬讚讜 讛讗 转谞谉 讛讜爪讬讗 注诇讬讜 讻转讘 讬讚讜 砖讛讜讗 讞讬讬讘 诇讜 讙讜讘' 诪谞讻住讬诐 讘谞讬 讞讜专讬谉 讗"谞 讗注"讙 讚讻转讘 讘讻转讘 讬讚讜 讛讜讗 讜讛讗 讚转谞谉 讛讜爪讬讗 注诇讬讜 讻转讘 讬讚讜 砖讛讜讗 讞讬讬讘 诇讜 讜讻讜' 讻讙讜谉 砖讞转诐 讗谞讬 驻诇讜' 诇讜讬转讬 诪驻诇讜谞讬 诪谞讛 讻讚诪讜讻讞 讘驻专拽 讛讗砖讛 砖谞转讗专诪诇讛 讚讗诪专 讗讘讗 砖讗讜诇 诇讻转讜讘 讗讬谞砖 讞转讬诪转 讬讚讬' 讗讞住驻讗 讜讻讜' 讜讚讜拽讗 讗讗住驻讗 讗讘诇 讗诪讙诇转讗 诇讗 诪讗讬 讟注诪讗 讚诇诪讗 诪砖讻讞讗 讗讬谞砖 讚诇讗 诪注诇讬 讚转谞谉 讛讜爪讬讗 注诇讬讜 讻转讘 讬讚讜 砖讛讜讗 讞讬讬讘 诇讜 讗诇诪讗 讘讞转讬诪讜转 讬讚讬' 诪讬讬专讬 讗讘诇 讛讻讗 讛讻讬 讻转讘 诇讬' 讗谞讬 讞讬讬讘 诇讱 诪谞讛 讜诇讗 讞转诐 诇讜 专"讬 住讘专 讗诇讬诪讗 诪诇转讗 讚砖讟专讗 讛讜讗讬诇 讜讘驻谞讬 注讚讬诐 诪住专 诇讜 注讻"诇 专砖"讬 讜谞专讗讛 诪讚讘专讬讜 讚驻诇讬讙讬 专"诇 讜专"讬 讘砖诪住专 诇讜 砖讟专 讘驻谞讬 注讚讬诐 讗讬 诪讛谞讬 诪讚讬谉 讛讜讚讗讛 讗讜 诇讗 讚专"讬 住讘专 讗诇讬诪讗 诪诇转讗 讚砖讟专讗 讗祝 注诇 驻讬 砖讗讬谉 讘讜 砖讜诐 讞转讬诪讛 讜讻诪讗谉 讚讗诪专 讗转诐 注讚讬诐 讘讛讜讚讗讛 讘注"驻 讚诪讬 讜专讬砖 诇拽讬砖 住讘专 讚诇讗 讗诇讬诪讗 诪诇转讗 讚砖讟专讗 讻讬讜谉 砖讗讬谉 讘讜 砖讜诐 讞转讬诪' 讜讻讛讜讚讗讛 讘注"驻 讚注诇诪' 讚诪讬 讜爪专讬讱 诇讜诪专 讗转诐 注讚讬 讜讘讜讚讗讬 诇讬砖谞讗 讚讙诪专讗 讚讬讬拽讗 讻讬 讛讗讬 驻讬专讜砖讗 诇驻讜诐 驻砖讟讬' 诪讚拽讗诪专 讻诪"讚 诇讛讜 讗转诐 注讚讬 讚诪讬 诪砖诪注 讚注讚 讛砖转讗 谞诪讬 讘讚讬谉 讛讜讚讗讛 讗讬讬专讬 (讜讻讚讗诪专讬' 讛转诐) [转谞谉] 讛谞讜砖讗 讗转 讛讗砖讛 讜驻住拽 注诪讛 讻讚讬 砖讬讝讜谉 讗转 讘转讛 讞诪砖 砖谞讬诐 讞讬讬讘 诇讝讜谞讛 讞诪砖 砖谞讬诐 诪讗讬 诇讗讬 讻讛"讙 驻讬专砖 (专"讞) [专砖"讬] 讝"诇 诇驻讬 砖讬讟转讜 诪讛 讬砖 诇讛 诇讗讞专 讝诪谉 讘讚讘专 讛讝讛 诇讗讜 讻讛"讙 砖诪住专 诇讛 砖讟专 讘驻谞讬 注讚讬诐 讜讻转讘 讘讜 驻诇讜谞讬 拽讘诇 注诇讬讜 讻讱 讜讻讱 讜讗讬谉 砖诐 诇讗 讞转讬诪讛 讜诇讗 拽讟谉 讚讗讬 讛讜讛 砖讟专 讞转讜诐 讘讬讚' 诪讗讬 诇诪讬诪专讗 注讻"诇:





讛诪讗讬专讬

讛谞讜砖讗 讗转 讛讗砖讛 讜讻讜' 讝讛 讛驻专拽 讗诪谞诐 讬住讜讚 讛讻讜谞讛 讘讜 诇讘讗专 诪讛 砖谞讻诇诇 讘讞诇拽 讬"讘 诪注谞讬谉 讛驻讜住拽 注诐 讗砖转讜 诇讝讜谉 讗转 讘转讛 讜讻谉 诪讛 砖谞讻诇诇 讘讻诇诇 诪讝讜谞讜转 诪注谞讬谉 诪讚讜专 讜讻诇讬 转砖诪讬砖 讜讻谉 注讚 讗讬 讝讛 讝诪谉 讬讻讜诇讛 诇转讘讜注 讻转讜讘转讛 注讚 砖诪砖诐 讜讗讬诇讱 转驻住讬讚 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇讗诇讜 砖诇砖讛 讛讞诇拽讬诐 砖讛讝讻专谞讜:



讝讛讜 砖专砖 讛驻专拽 讚专讱 讻诇诇 讗诇讗 砖讬转讙诇讙诇讜 讘讜 讚讘专讬诐 砖诇讗 诪谉 讛讻讜谞讛 讻诪讜 砖讬转讘讗专:



讜讛诪砖谞讛 讛专讗砖讜谞讛 诪诪谞讜 转讘讗专 注谞讬谉 讛讞诇拽 讛专讗砖讜谉 讜讛讜讗 砖讗诪专 讛谞讜砖讗 讗转 讛讗砖讛 讜驻住拽讛 注诪讜 砖讬讛讗 讝谉 讗转 讘转讛 讞诪砖 砖谞讬诐 讞讬讬讘 诇讝讜谞讛 讞诪砖 砖谞讬诐 谞砖讗转 诇讗讞专 讜驻住拽讛 注诪讜 砖讬讛讗 讝谉 讗转 讘转讛 讞诪砖 砖谞讬诐 讞讬讬讘 诇讝讜谞讛 讞诪砖 砖谞讬诐 诇讗 讬讗诪专 讛专讗砖讜谉 诇讻转讘讗 诇讘讬转讬 讗讝讜谞讛 讗讘诇 诪讜诇讬讱 讛讜讗 讗转 诪讝讜谞讜转讬讛 诇诪拽讜诐 砖讛讬讗 讗诪讛 讜讻谉 诇讗 讬讗诪专讜 砖谞讬讛诐 讛专讬 讗谞讜 讝谞讬诐 讗讜转讛 讻讗讞转 讗诇讗 讗讞讚 讝谞讛 讜讗讞讚 谞讜转谉 诇讛 讚诪讬 诪讝讜谞讜转 讗诪专 讛专"诐 讛注拽专 讗爪诇谞讜 讘转 讗爪诇 讛讗诐 讘讬谉 讙讚讜诇讛 讘讬谉 拽讟谞讛 讜讝讛 讻讗砖专 转专爪讛 讛讗诐 讗讜诇诐 讗诐 诇讗 转专爪讛 诇讗 讬讻专讬讞讜 注诇讬讛 讗讘诇 转注诪讜讚 讗爪诇 讗讘讬讛 讜讘转谞讗讬 砖转讛讬讛 讻讘专 谞讙诪诇转 砖诇讗 转讻讬专 讗诪讛 砖讗讝 诇讗 讬讻专讬讞讜讛 诇讛谞讬拽 讗讜转讛 讗讜诇诐 讻讗砖专 讬讻讬专 讛讜诇讚 讗转 讗诪讜 讬讛讬讛 讝讻专 讗讜 谞拽讘讛 转谞讬拽讛讜 讘讛 注讚 讗砖专 讬讙诪诇 讜诇讝讛 讛讘讞讬专讛 讘讘转 讜诇讗 讛讘讞讬专讛 讘讘谉 砖讗诐 讬专爪讛 砖讬谞讬讞讛讜 讗爪诇 讗诪讜 讜讬转谉 诇讛 讛讜爪讗转讜 讗诐 讬专爪讛 讘讝讛 讜讗诐 诇讗 讬专爪讛 讬讜讻诇 诇讜诪专 诇讗 讗转谉 诇讱 讛讜爪讗讛 讗诇讗 讗诐 讻谉 讬讛讬讛 讗爪诇讬 讜讻讘专 讘讬讗专谞讜 讘诪讛 砖拽讚诐 砖讞讬讬讘 讛讗讚诐 诇讝讜谉 讗转 讘谞讬讜 讻讬 讗诐 注讚 讜' 砖谞讬诐 讜讝讛 讗砖专 谞讞讬讬讘 讘注诇 讛讗诐 诇讝讜谉 讘转讜 讻讗砖专 讞讬讬讘 注爪诪讜 讘转谞讗讬 讘砖注转 谞砖讜讗讬谉 讗讜 讬讗诪专 诇注讚讬诐 讗转诐 注讚讬 砖讗谞讬 讞讬讬讘 诇讝讜谉 讗转 讘转讛 讗讜 讬讗诪专 诇讛 讛专讬 注诇讬 讞讜讘 讘砖讟专 诇讝讜谉 讗转 讘转讱 讜讻谉 讻诇 诪讛 砖讬转讞讬讬讘 注爪诪讜 讘讚讘专 砖诇讗 讛讬讛 讞讬讬讘 讘讗讞讚 诪讗诇讜 讛驻谞讬诐 讛谞讛 讛讜讗 诪讞讬讬讘 诇讛 讗讜诇诐 讘拽谞讬谉 讜砖讟专 讛谞讛 讗讬谉 爪专讬讱 诇讜诪专 砖讛讜讗 讞讬讬讘:



讗诪专 讛诪讗讬专讬 讛谞讜砖讗 讗转 讛讗砖讛 讜驻住拽讛 注诪讜 砖讬讝讜谉 讗转 讘转讛 砖讬砖 诇讛 诪讗讚诐 讗讞专 砖谞转讗诇诪谞讛 讗讜 谞转讙专砖讛 讛讬诪谞讜 讞诪砖 砖谞讬诐 讞讬讬讘 诇讝讜谞讛 诪砖注转 讛谞砖讜讗讬谉 讞诪砖 砖谞讬诐 讻诪讜 砖讛转谞讛 讜讗诐 转讗诪专 讜诪讛 爪讜专讱 诇讜诪专 砖讞讬讬讘 讘诪讛 砖讛转谞讛 讬砖 诇讜诪专 砖讘讗 诇诇诪讚 砖讞讬讬讘 讗祝 讘诇讗 拽谞讬谉 讜讚讜拽讗 诇讘谞讬 讞专讬 讜诇驻讬 诪讛 砖讛转讘讗专 讘转诇诪讜讚 讛诪注专讘 讗诐 诇讗 讝谞讛 诪砖注转 谞砖讜讗讬谉 讞讬讬讘 讘讚诪讬 诪讝讜谞讜转讬讛 讜诇讛砖诇讬诐 讞诪砖 诪砖注转 转讘讬注讛 讜讛讜讗 砖讗诪专讜 砖诐 讝谞讛 讞诪砖 砖谞讬诐 讘讬谉 讘讝讜诇 讘讬谉 讘讬讜拽专 讻诇讜诪专 讘讬谉 砖讛讬讜 诪讝讜谞讜转 讘讝讜诇 讘讬谉 砖讛讬讜 讘讬讜拽专 讗讬谉 诇讝讛 注诇 讝讛 讻诇讜诐 讜讗诪专讜 注讜讚 砖诐 讛讬讜 讘讬讜拽专 讜讛讜讝诇讜 讗诐 讛讜讗 讙专诐 谞讜转谉 讘讬讜拽专 讜讗诐 讛讬讗 讙专诪讛 谞讜转谉 讘讝讜诇 驻讬专讜砖 砖讝讛 诇讗 讝谞讛 诪砖注转 讛转谞讗讬 讜讗讞专 讝诪谉 讛讬讗 讗讜 讗诪讛 讘砖讘讬诇讛 转讜讘注转 讚诪讬 讛诪讝讜谞讜转 诪讗讜转讜 讝诪谉 砖注讘专 讗驻讬诇讜 注讘专讜 讻诇诐 谞讜转谉 诇讜 讚诪讬 诪讝讜谞讜转 砖诇 讞诪砖 砖谞讬诐 砖注讘专讜 讜讗诐 讛讬讜 讗讜转诐 讛讬诪讬诐 砖注讘专讜 诪讝讜谞讜转 讘讬讜拽专 讜注讻砖讜 讛讜讝诇讜 讗诐 讛讜讗 讙专诐 专"诇 砖讛讬讗 诪讘拽砖转 诪讝讜谞讜转讬讛 诪诪谞讜 讜讗讬谞讜 谞讜转谉 谞讜转谉 诇讛 讛讬讜拽专 讜讗诐 讛讬讗 讙专诪讛 讻讙讜谉 砖讛讬讛 讛讜讗 诪讝诪谉 诇讝讜谞讛 讜讛讬讗 讗讬谞讛 诪拽讘诇转 谞讜转谉 诇讛 讻驻讬 讛讝讜诇 讛讬讜 讘讝讜诇 讜讛讜拽专讜 讘讬谉 讛讜讗 讙讜专诐 讘讬谉 讛讬讗 讙专诪讛 谞讜转谉 讘讝讜诇 砖讗讬谞讜 讞讬讬讘 诇讛 讗诇讗 讚诪讬 讞诪砖 砖谞讬诐 讛专讗砖讜谞讜转 讛讚讗 讗诪专讛 讛讘转 讗讬谞讛 注讜诇讛 讜讗讬谞讛 讬讜专讚转 砖讘讝讜诇 讜讛讜拽专讜 讗讬谞讛 注讜诇讛 讜讘讬讜拽专 讜讛讜讝诇讜 讗讬谞讛 讬讜专讚转 讗诐 讗讬谞讜 讘驻砖讬注转讛 谞砖讗转 诇讗讞专 讻诇讜诪专 砖讙讬专砖讛 讝讛 讘转讜讱 讗讜转诐 讞诪砖 砖谞讬诐 讜谞砖讗转 诇讗讞专 讜驻住拽讛 注诪讜 讙诐 讻谉 砖讬讝讜谉 讗转 讘转讛 讞诪砖 砖谞讬诐 诇讗 谞驻拽注 讞讬讜讘讜 砖诇 专讗砖讜谉 讘讻讱 讗诇讗 讞讬讬讘 诇讛砖诇讬诐 诇讛 诪讝讜谉 讞诪砖 砖谞讬诐 讜谞讜转谉 诇讛 讚诪讬 诪讝讜谞讜转 讘诪拽讜诐 砖讗诪讛 诇砖诐 讜讗讬谞讜 讬讻讜诇 诇讜诪专 诇讻砖转讘讗 诇讘讬转讬 讗讝讜谞讛 讗诇讗 诪讜诇讬讱 诪讝讜谞讜转讬讛 诇诪拽讜诐 砖讛讬讗 讗诪讛 砖讻讱 讛讜讗 谞讜讛讙 讛注讜诇诐 诇讛注诪讬讚 讛讘转 讗爪诇 讛讗诐 讜诇讗 讗爪诇 讗讞专讬诐 讜诇讗 诪讝讜谞讜转讬讛 诪诪砖 讗诇讗 讚诪讬 诪讝讜谞讜转讬讛 讻诪讜 砖讬转讘讗专 讘住诪讜讱 讜讻谉 诇讗 讬讗诪专讜 砖谞讬讛诐 讛专讬 讘讬谉 砖谞讬谞讜 诪注诇讬谉 诇讛 诪讝讜谞讜转 讻诇讜诪专 砖转注诪讜讚 注诐 讘注诇 讛讗诐 讜讬讛讗 讛专讗砖讜谉 诪注诇讛 诇讛 讞爪讬 诪讝讜谞讜转讬讛 讗诇讗 讘注诇 讛讗诐 讝谞讛 诇讙诪专讬 讜讛讗讞专 谞讜转谉 诇讛 讚诪讬 诪讝讜谞讜转讬讛 诇讙诪专讬 讜讗诐 讬专爪讛 诇讛注诇讜转 诇讛 诪讝讜谞讜转 讜讛讬讗 讗讬谞讛 专讜爪讛 讗讬谞讜 专砖讗讬 讜讛讜讗 砖讗诪专讜 讘转诇诪讜讚 讛诪注专讘 讛讬讗 讗讜诪专转 诪注讜转 讜讛讜讗 讗讜诪专 驻讬专讜转 专"诇 讜砖转诪讻专诐 讛讬讗 讛讚讬谉 注诪讛 讜诇讛 砖讜诪注讬谉:



谞砖讗转 讛讘注诇 讞讬讬讘 讘诪讝讜谞讜转讬讛 讜讛谉 谞讜转谞讬谉 诇讛 讚诪讬 诪讝讜谞讜转 诪转讜 讘谞讜转讬讜 谞讝讜谞讜转 诪谞讻住讬诐 讘谞讬 讞讜专讬谉 讜讛讬讗 谞讬讝讜谞转 诪谞讻住讬诐 诪砖讜注讘讚讬诐 诪驻谞讬 砖讛讬讗 讻讘注诇转 讞讜讘 讛驻拽讞讬诐 讛讬讜 讻讜转讘讬谉 注诇 诪谞转 砖讗讛讗 讝谉 讗转 讘转讱 讞诪砖 砖谞讬诐 讻诇 讝诪谉 砖讗转 注诪讬:



驻讬' 诇专"诐 讝讛 讻诇讜 诪讘讜讗专 讜讻讘专 讛拽讚诪转讬 注拽专讜 砖诪讝讜谉 讛讗砖讛 讜讛讘谞讜转 诪谞讻住讬诐 讘谞讬 讞讜专讬谉 讗讘诇 诇讗 砖转讟专讜祝 诪讬讚 讛诇拽讜讞讜转 讜谞讻住讬诐 诪砖讜注讘讚讬诐 讛诐 诪讛 砖讬爪讗 诪转讞转 讬讚 讝讛 讜讛讙讬注 转讞转 讬讚 讗讞专:



讗诪专 讛诪讗讬专讬 谞砖讗转 讛讘转 讘转讜讱 讝诪谉 讝讛 讛讘注诇 讞讬讬讘 讘诪讝讜谞讜转讬讛 讜讛诐 谞讜转谞讬谉 诇讛 讚诪讬 诪讝讜谞讜转 专"诇 讻诇 讗讞讚 诪讛诐 讜讬诇拽讞 讘讛诐 拽专拽注 讜讘注诇 讗讜讻诇 驻讬专讜转 讜诇讗 诇驻讬 讘专讻转 讛讘讬转 诇讘讚 讗诇讗 讚诪讬 诪讝讜谞讜转 诇讙诪专讬 砖讗讬谉 讝讜 讚讜诪讛 诇讗诇诪谞讛 砖讘讗诇诪谞讛 诇讗 讛转谞讛 诇讝讜谞讛 讗诇讗 讘讘讬转讜 讻讚讗诪专讬谞谉 讗转 转讛讗 讬转讘讗 讘讘讬转讬 讜讛专讬 讗祝 讘讝讜 讘讗讛 讘讟注谞讛 讻讙讜谉 砖讛讬讗 讬诇讚讛 讜讛诐 讬诇讚讬诐 讝谞讬谉 讗讜转讛 讘讘讬转 讗讘讬讛 讻诇 砖讻谉 讝讜 砖注讬拽专 讛转谞讗讬 讘诪拽讜诐 砖讛讬讗 讗诪讛 讜讻谉 讻诇 讛驻讜住拽 诇讝讜谉 讗转 讞讘专讜 住转诪讗 讞讬讬讘 诇讝讜谞讜 讘诪拽讜诐 砖讛讜讗 诇讙诪专讬 讜讗注"驻 砖讛诐 诪注诇讬诐 诇讛 诪讝讜谞讜转 诪注砖讬 讬讚讬讛 砖诇 讘注诇 讜讛讜讗 砖讗诪专讜 讘转诇诪讜讚 讛诪注专讘 讛讚讛 讝谞讛 讜诪注砖讬 讬讚讬讛 砖诇 讘注诇 讜砖诪注讬谞讛 诪谉 讛讚讛 讛驻讜住拽 诇讝讜谉 讗转 讻诇转讜 讝谞讛 讜诪注砖讬 讬讚讬讛 砖诇 讘注诇讛 讛讜讗 专讜爪讛 砖转讘讗 讗爪诇讜 讜讛讬讗 诇讗 专讜爪讛 讛讚讬谉 注诪讛 讞诇转讛 讛讘转 讻诪讬 砖谞砖讗转 讻诇讜诪专 砖诪讗讞专 砖诪转讜讱 讞诇讬讛 讗讬谞讛 讗讜讻诇转 讻"讻 谞讜转谉 诇讛 诪谉 讛砖讗专 讚诪讬 诪讝讜谞讜转 讜讬"诪 砖讗诐 讞诇转讛 讗注"驻 砖讗讬谞讛 注讜砖讛 讻诇讜诐 讝谞讛 讜讗讬谞讜 讗讜诪专 诇讗 拽讘诇转讬 注诇讬 诇讝讜谞讛 讗诇讗 注诇 住诪讱 诪注砖讬 讬讚讬讛 砖讛专讬 讻砖谞砖讗转 讝谞讬谉 讗讜转讛 讜诪注砖讬 讬讚讬讛 砖诇 讘注诇 诪转讜 专"诇 讗讜转谉 讛讘注诇讬诐 讗讜 讗讞讚 诪讛谉 讘谞讜转讬讜 谞讬讝讜谞讜转 诪谞讻住讬诐 讘谞讬 讞讜专讬谉 砖讗讬谉 诪讜爪讬讗讬谉 诇诪讝讜谉 讛讗砖讛 讜讛讘谞讜转 诪谞讻住讬诐 诪砖讜注讘讚讬谉 讜讘转 讝讜 谞讬讝讜谞转 诪谞讻住讬诐 诪砖讜注讘讚讬诐 诪驻谞讬 砖讛讬讗 讻讘注诇转 讞讜讘 讜诇讗 讘注诇转 讞讜讘 诇讙诪专讬 砖讗诐 转诪讜转 讬讛讜 讬讜专砖讬讛 讬讜专砖讬谉 讚诪讬 诪讝讜谞讜转 讗诇讗 诇注谞讬谉 砖转讝讜谉 讘讞讬讬讛 讗祝 诪诪砖讜注讘讚讬诐 讗讘诇 讗诐 诪转讛 讛讜讗讬诇 讜讗讬谞讛 讘转 诪讝讜谞讜转 驻讟讜专 讜注诇 讝讜 讗诪专讜 讘转诇诪讜讚 讛诪注专讘 讞诇转讛 讻诪讬 砖谞砖讗转 诪转讛 讻讘专 诪转讛 讜讘转讜住驻转讗 讻转讘 诇讝讜谉 讘转 讗砖转讜 讗讜 讘谉 讗砖转讜 讛专讬 讛诐 讻讘注诇讬 讞讜讘 讜讛谉 拽讜讚诪讬谉 诇讻诇 诇讗 讬讗诪专 诇讛诐 爪讗讜 讜注砖讜 诪诇讗讻讛 讗诇讗 讛诐 讬讜砖讘讬诐 讜讛讜讗 诪注诇讛 诪讝讜谞讜转 讻转讘 诇讝讜谉 讜砖讘专讛 讛讗砖讛 诇讘注诇讛 专"诇 砖讻转讘讛 诇讜 砖讜讘专 讞讬讬讘 砖讝讻讬谉 诇拽讟谉 讜讗讬谉 讞讘讬谉 诇讜 讜谞专讗讛 讚讛讜讗 讛讚讬谉 诇讙讚讜诇 砖讝讻讬谉 讘砖讘讬诇 讗讞专 讜讗讬谉 讞讘讬谉 讘砖讘讬诇讜 讜诪讛 砖讗诪专讜 讘讝讜 砖谞讬讝讜谞转 诪谞讻住讬诐 诪砖讜注讘讚讬诐 讬砖 诪驻专砖讬诐 讘讛 讗驻讬诇讜 诇讗 讛讬讛 砖诐 拽谞讬谉 砖诪讗讞专 砖讘砖注转 拽讚讜砖讬谉 讛转谞讛 讛谉 讛谉 讚讘专讬诐 讛谞拽谞讬诐 讘讗诪讬专讛 讜讻讚讗"专 讙讬讚诇 讻诪讛 讗转讛 谞讜转谉 诇讘谞讱 讻讱 讜讻讱 注诪讚讜 讜拽讚砖讜 拽谞讜 讚讘讛讛讬讗 讛谞讬转讗 讚诪讬讞转谞讬 讗讛讚讚讬 讙诪专讬 讜诪拽谞讜 讗讛讚讚讬 讜讙讚讜诇讬 讛诪讞讘专讬诐 讻转讘讜讛 讚讜拽讗 讘拽谞讜 诪讬讚讜 讗讜 砖讞讬讬讘 注爪诪讜 讘砖讟专 讜注诇 讛讚专讱 砖讛讜讝讻专 讘住讜祝 住讜讙讬讗 讝讜 砖讛注诪讬讚讜讛 讘拽谞讜 诪讬讚讜 讜讻谉 讻转讘讜 讙讚讜诇讬 讛驻讜住拽讬诐 讜诪讻诇 诪拽讜诐 诇注谞讬谉 讘谞讬 讞专讬 讛讜讗讬诇 讜讛转谞讜 讘砖注转 拽讚讜砖讬谉 讗讬谞讜 爪专讬讱 拽谞讬谉 讜诇讗 砖讟专 讜讛讜讗 砖讻转讘讜 讛诐 讜讛讜讗 砖讬转谞讜 注诇 讚讘专 讝讛 讘砖注转 拽讚讜砖讬谉 讗讘诇 砖诇讗 讘砖注转 拽讚讜砖讬谉 注讚 砖讬拽谞讜 诪讬讚讜 讗讜 注讚 砖讬讻转讜讘 讘砖讟专 讜诪讻诇 诪拽讜诐 谞专讗讛 砖讻诇 砖讻转讘 诇讛 砖诇讗 讘砖注转 拽讚讜砖讬谉 讗祝 拽谞讬谉 讗讬谞讜 诪讜注讬诇 讗祝 诇讘谞讬 讞专讬 砖讛专讬 讞讬讬讘 注爪诪讜 诇讚讘专 砖讗讬谞讜 拽爪讜讘 讜讗讬谉 拽谞讬谉 诪讜注讬诇 讘诪讬 砖诪讞讬讬讘 注爪诪讜 讘讚讘专 砖讗讬谞讜 拽爪讜讘 讻讙讜谉 讛专讬谞讬 讞讬讬讘 诇讝讜谞讱 讗讜 诇讛诇讘讬砖讱 讞诪砖 砖谞讬诐 讜讻讬讜爪讗 讘讝讛 讜讗祝 讛诐 讻转讘讜讛 讻谉 讘讛诇讻讜转 诪讻讬专讛 注讚 砖专讘讬诐 诪讞讝讬拽讬诐 讚讘专讬讛诐 讻住讜转专讜转 讝讜 讗转 讝讜 讜诪讻诇 诪拽讜诐 讛诐 讻转讘讜 砖诐 讜诪驻谞讬 诪讛 讛驻讜住拽 注诐 讗砖转讜 诇讝讜谉 讗转 讘转讛 讞讬讬讘 诪驻谞讬 砖驻住拽 讘砖注转 谞砖讜讗讬谉 讜讘讛诇讻讜转 讗讬砖讜转 讻转讘讜 讘砖注转 拽讚讜砖讬谉 讜讬砖 诇驻专砖 讘讚讘专讬讛诐 砖讻诇 砖讛转谞讗讬 讘砖注转 拽讚讜砖讬谉 讗祝 讘诇讗 拽谞讬谉 诪讜注讬诇 诇讘谞讬 讞专讬 讜讘砖注转 谞砖讜讗讬谉 讚讜拽讗 讘拽谞讬谉 讜讗讞专 谞砖讜讗讬谉 讗祝 讘拽谞讬谉 讗讬谞讜 讻诇讜诐 讗诇讗 砖讙讚讜诇讬 讛诪驻专砖讬诐 住讜讘专讬诐 砖讻诇 砖讘拽谞讬谉 讗讚诐 诪讞讬讬讘 注爪诪讜 讗祝 讘讚讘专 砖讗讬谞讜 拽爪讜讘 讜专讗讬讛 诇讚讘专讬讛诐 砖讛专讬 讛拽砖讜 讘住讜讙讬讗 讝讜 诪诪砖谞转谞讜 诇专讬砖 诇拽讬砖 讜讛讬讜 住讘讜专讬诐 砖讗祝 讘诇讗 砖讟专 驻住讬拽转讗 讞讬讬讘 讻诪讜 砖讬转讘讗专 讜注讜讚 专讗讬讛 砖讛专讬 讗讻讬诇转 驻讬专讜转 讜砖讘讞 拽专拽注讜转 诪讙讘讬谉 诪讘谞讬 讞专讬 讗注"驻 砖讗讬谉 拽爪讜讘讬谉 讛驻拽讞讬诐 讛讬讜 讻讜转讘讬谉 砖讬讛讗 讝谉 讗转 讘转讛 讻诇 讝诪谉 砖讗转 注诪讬 讛讗 讻诇 砖诪转讛 讗讜 砖诪讙专砖讛 诇讗 讬讛讗 讞讬讬讘 讘讻讱 讜讗驻讬诇讜 讛讞讝讬专讛 砖讗转 注诪讬 诪谞砖讜讗讬谉 讛专讗砖讜谞讬诐 诪砖诪注 讜讛讜讗 砖讗诪专讜 讘转诇诪讜讚 讛诪注专讘 诪转讛 讗讬谞讛 注诪讜 谞转讙专砖讛 讗讬谞讛 注诪讜 诪讗谉 讚讗诪专 诇讻转讜讘讛 讗讘诇 诇讗 诇转谞讗讬谉 讛谞讬 谞诪讬 诪讗谉 讚讗诪专 讘讬谉 诇讻转讜讘讛 讘讬谉 诇转谞讗讬谉 讛谞讬 谞诪讬 讻诇讜诪专 诇专讘 讛讜谞讗 讚讗诪专 讘住讜祝 驻专拽 讛讻讜转讘 爪' 讗' 讘注谞讬谉 注诇 诪谞转 讻转讜讘讛 专讗砖讜谞讛 拽讬讬诪讛 讜讛讜讗 讛讚讬谉 诇讙讬专砖讛 砖注诇 讚注转 讻转讜讘讛 专讗砖讜谞讛 讛讞讝讬专讛 诇讗 砖谞讜 讗诇讗 诪谞讛 诪讗转讬诐 讗讘诇 转讜住驻转 诇讗 讗祝 讝讜 讛讞讝讬专讛 讗讬谞讜 讞讬讬讘 诇专讘 讬讛讜讚讛 讚讗诪专 讗祝 诇转讜住驻转 讗祝 讻讗谉 讛讞讝讬专讛 讞讬讬讘 讜讻讘专 驻住拽谞讜 砖诐 讻专讘 讛讜谞讗:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:

转讜住驻讜转 专讬"讚

驻专拽 砖谞讬诐 注砖专 讛谞讜砖讗 讗转 讛讗砖讛 讜驻住拽讛 注诪讜 砖讬讝讜谉 讗转 讘转讛 讛' 砖谞讬诐 讞讬讬讘 诇讝讜谞讛 讛' 砖谞讬诐 谞砖讗转 诇讗讞专 讜驻住拽讛 注诪讜 砖讬讝讜谉 讗转 讘转讛 讛' 砖谞讬诐 讞讬讬讘 诇讝讜谞讛 讛' 砖谞讬诐 诇讗 讬讗诪专 讛专讗砖讜谉 诇讻砖转讘讜讗 讗爪诇讬 讗讝讜谞讛 讗诇讗 诪讜诇讬讱 诇讛 诪讝讜谞讜转讬' 讘诪拽讜诐 砖讛讬讗 讗诪讛 讜讻谉 诇讗 讬讗诪专讜 砖谞讬讛诐 讛专讬 讗谞讜 讝谞讬谉 讗讜转讛 讻讗讞讚 讗诇讗 讗' 讝讜谞讛 讜讗' 谞讜转谉 诇讛 讚诪讬 诪讝讜谞讜转 谞砖讗转 讛讘注诇 讞讬讬讘 讘诪讝讜谞讜转讬' 讜讛诐 谞讜转谞讬谉 诇讛 讚诪讬 诪讝讜谞讜转 诪转讜 讘谞讜转讬讛谉 谞讬讝讜谞讜转 诪谞讻讘"讞 讜讛讬讗 谞讝讜谞讬转 诪谞讻住讬诐 诪砖讜注讘讚讬诐 诪驻谞讬 砖讛讬讗 讻讘注诇转 讞讜讘 讛驻拽讞讬诐 讛讬' 讻讜转讘讬诐 注"诪 砖讗讝讜谉 讗转 讘转讱 讻"讝 砖讗转 注诪讬. 驻讬' [讘谞讜转讬讛谉] 谞讬讝讜谞讜转 诪谞讻住讬 讘"讞 讻讚转谞谉 讘讛谞讬讝拽讬谉 讗讬谉 诪讜爪讬讗讬诐 诇诪讝讜谉 讛讗砖讛 讜讛讘谞讜转 诪谞讻住讬诐 诪砖讜注讘讚讬诐 诪驻谞讬 转讛"注 讜讛讬讗 谞讬讝讜谞讬转 诪谞讻住讬诐 诪砖讜注讘讚讬诐 讻讚讗诪专谉 诇拽诪谉 讘砖拽谞讜 诪讬讚讜:



讗讬转诪专 讛讗讜诪专 诇讞讘讬专讜 讞讬讬讘 讗谞讬 诇讱 诪谞讛 专"讬 讗诪专 讞讬讬讘 专"诇 讗诪专 驻讟讜专 讛"讚 讗讬 讚讗"诇 讗转诐 注讚讬 诪"讟 讚专"诇 讚驻讟专 讜讗讬 讚诇讗 讗"诇 讗转诐 注讚讬 诪"讟 讚专"讬 讚讗诪专 讞讬讬讘 诇注讜诇诐 讚诇"讗 讗"注 讜讛讘"注 讻讙讜谉 讚讗"诇 诪谞讛 讗谞讬 讞讬讬讘 诇讱 讘砖讟专. 驻讬' 讛讚讬讘讜专 讛讝讛 砖讛讜讚讛 诇讜 诇讗 讘驻讛 讛讜讚讛 诇讜 讗诇讗 讘砖讟专 讻转讘 诇讜 讻讬 讗谞讬 讞讬讬讘 诇讱 诪谞讛 讜诪住专讜 讘讬讚讜 讜讻"讬 讛讬讗 诇讜 诇专讗讬讛 砖讛讜讚讛 诇讜 砖专"讬 讗诪专 讞讬讬讘 讗诇讬诪讗 诇讬讛 诪诇转讗 讚砖讟专讗 讻诪讗谉 讚讗"诇 讗转诐 注讚讬 讚诪讬 讜专"诇 讗诪专 驻讟讜专 诇讗 讗诇讬诪讗 诪讬诇转讗 讚砖讟专讗 讜诇讗 讻诪讗谉 讚讗"诇 讗"注 讚诪讬 (讜讛专讘 讗讜诪专 讗驻讬诇讜 讻' 诇讜 诪讻"讬 讗驻讬诇讜 讗诐 诪住专讜 诇讜 讘讬谞讜 诇讘讬谉 注爪诪讜 诇讬讻讗 诪讗谉 讚驻诇讬讙 砖讛讜讗 讻砖讟专 讞转讜诐 讘讘' 注讚讬诐 讗爪诇 讘谞讬 讞讜专讬谉 讜驻诇讜讙转讗 讚专"讬 讜专"诇 驻讬' 讘砖讻' 诇讜 注"讬 讛砖讟专 诪谞讛 讗谞讬 讞讬讬讘 诇讱 讜诪住专 诇讜 讗讜转讛 讛讻转讬讘讛 讘驻谞讬 讘' 注讚讬诐 讜讛砖讟专 讗讬谞讜 讞转讜诐 讘讞转"讬 讛注讚讬诐. 专"诇 住讘专 诪"诇 讛讜讚讗讛 讘驻讛 诪"诇 讛讜讚讗讛 讘砖讟专 讻讬讜谉 砖讛砖讟专 讗讬谞讜 讞转讜诐 讬"诇 讛砖讟讬转讬 讘讱 讜专"讬 住讘专 讻讬讜谉 砖注"讬 讻转讬讘讛 讛讜讚讛 诇讜 讜诪住专 诇讜 讗讜转讛 讛讻转讬讘讛 讘驻谞讬 注讚讬诐 讗诇讬诪讗 诪诇转讗 讚砖讟专讗 讻诪讗谉 讚讗诪专 讗"注 讜驻诇讜讙转讬讛 讛讜讬讗 讘讬谉 砖讛讜讚讛 诇讜 注诇 诪讛 砖讛讬讛 诪讞讜讬讘 诇讜 诪拽讜讚诐 诇讻谉 讜讘讬谉 砖讛讜讚讛 诇讜 注诇 诪讛 砖诇讗 讛讬' 诪讞讜讬讘 诇讜 诪拽讜讚诐 诇讻谉 讗诇讗 专讜爪讛 诇砖注讘讚 注爪诪讜 讘讻讱. 讗讘诇 讗讬谉 讛诇讻讛 讻专"讬 讗诇讗 讻砖专讜爪讛 诇讛讜讚讜转 诇讜 注诇 诪讛 砖讛讜讗 诪讞讜讬讘 诇讜 诪拽讜讚诐 诇讻谉 讗讘诇 讗诐 讗讬谞讜 诪讞讜讬讘 诇讜 讜专讜爪讛 诇讛转讞讬讬讘 诇讜 诪讻讗谉 讜诇讛讘讗 讗"讬 注讚 砖讬拽谞讜 诪诪谞讜 讻诪讜 砖诪讜讻讬讞 诪讚讘专讬 专' 讙讬讚诇 讚诇拽诪谉) 讜讗讬 拽砖讬讗 诪诪讗讬 讚转谞谉 讘讙讟 驻砖讜讟 讛讜爪讬讗 注诇讬讜 讻转"讬 砖讛讜讗 讞讬讬讘 诇讜 讙讜讘讛 诪谞讻住讬诐 讘"讞 讗讬谉 讝讛 讚讜诪讛 诇讝讛 砖讗讜转讛 讛讻转讬讘讛 讗讬谞讛 讛讜讚讗讛 讗诇讗 注讚讜转 砖讛诇讜讛讜 讜讻讬讜谉 砖注诇 住诪讱 讗讜转讛 讛讻转讬讘讛 诇讬讜讛讜 讻转讬讘转讜 讻讻转讬讘转 注讚讬诐 讚诪讬讗 讗爪诇 讘"讞 讜讗讬诇讜 讛诇讜讛讜 讘驻谞讬 注讚讬诐 讻诇讜诐 爪"诇 讗"注 讙诐 注讻砖讬讜 谞诪讬 砖讻转讘 讘讻转"讬 讗讬谉 爪"诇 讗"注 讗讘诇 讝讜 讛讻转讬讘讛 讗讬谞讛 [讗诇讗] 讛讜讚讗讛 砖诪讜讚讛 诇讜 讻讬 讛诇讜讛讜 (诇讜 注讻砖讬讜 讗诇讗) 诪拽讜讚诐 诇讻谉 讜讻讬讜谉 砖讛诇讜讗讛 诇讗 注诇 住诪讱 讻转讬讘讛 讝讜 讛诇讜讛讜 讗诇讗 讘讬谞讜 诇讘讬谞讜 讘诇讗 讚讘专 讜注讻砖讬讜 讘讗 诇讛讜讚讜转 诇讜 讻讱 讛讜讗 讗诐 讛讜讚讛 诇讜 讘讻转讘 讻诪讜 砖讛讜讚讛 诇讜 讘驻讛 讜诇讗 讗诇讬诪讗 讛讜讚讗转 讻转讬讘转讜 诪讛讜讚讗转 驻讬讜 讚讻转"讬 讛讜讗 讻讗讬诇讜 讛讜讚讛 诇讜 讘驻谞讬 注讚讬诐 讚诪讬 讗讘诇 诇讗 讗诇讬诪讗 讻诪"讚 诇讛讜 讗转诐 注讚讬 讜拽讬"诇 讚专"诇 讜专"讬 讛诇讻转讗 讻专"讬. 注讬讬谉 讘注专讱 谞"讘 讘住"讛:





讛专讗"讛

讗诪专 专讘 讛讜谞讗 讗讬诇讜谞讬转 讗砖讛 讜诇讗 讗砖讛 讗诇诪谞讛 讗砖讛 (讜诇讗 讗砖讛) [讙诪讜专讛] 讻讜' 讜专讘 讬讛讜讚讛 讗诪专 讗讞转 讝讜 讜讗讞转 讝讜 讗砖讛 讜讗讬谞讛 讗砖讛. 驻讬' 讚讛讻讬专 讘讛 讬砖 诇讛 讻转讜讘讛 讜诇讗 讛讻讬专 讘讛 讗讬谉 诇讛 讻转讜讘讛 讜讻谉 讛诇讻讛 讛讬诇讻讱 谞拽讟讬谞谉 讗诇讬讘' 讚讛诇讻转' 讚讻诇 砖诇讗 讛讻讬专 讘讛 讗讬谉 诇讛 讻诇讜诐 讗诇讗 讘诇讗讜转讬讛 讛拽讬讬诪讬谉 讘讬谉 讚谞讻住讬 诪诇讜讙 讘讬谉 讚谞讻住讬 爪讗谉 讘专讝诇 讚讛讗 讗驻讬' 讘讝讬谞转' 讗诪专讬' 讚诇讗 讛驻住讬讚' 讘诇讗讜转讬' 讛拽讬讬诪讬谉 讜诪诪讗谞转 讜讛砖谞讬' 讘砖讛讻讬专 讘讛 讗讬谉 诇讛谉 讻转讜讘' 讗讘诇 转讜住驻转 讬砖 诇讛谉. 讜讗诇诪谞讛 诇讻讛谉 讙讚讜诇 讙专讜砖讛 讜讞诇讜爪讛 诇讻讛谉 讛讚讬讜讟 讜讛砖谞讜讬讜转 注诪讛 讘诪砖谞转谞讜 讘砖讛讻讬专 讘讛谉 讛专讬 讛谉 讻讗砖讛 讙诪讜专讛 诇讻诇 讚讘专讬讛 讞讜抓 诪驻讬专讜转 砖讗讬谞讜 讗讜讻诇 驻讬专讜转 谞讻住讬 诪诇讜讙 诇驻讬 砖讗讬谞讜 讞讬讬讘 讘驻讬专拽讜谞讛 讚拽讬讬"诇 讻专讘讗 讻讚讗讬转讛 诇注讬诇. 讜谞砖讬诐 砖讗诪专讜 讛讞讻诪讬诐 讬讜爪讗讜转 砖诇讗 讘讻转讜讘讛 讻讙讜谉 讛注讜讘专转 注诇 讚转 讜讞讘专讜转讬讛 讗讬谉 诇讛谉 诇讗 讻转讜讘讛 讜诇讗 转讜住驻转 讗诇讗 讘诇讗讜转讬讛谉 讛拽讬讬诪讬谉 讜转讜 诇讗 诪讬讚讬. 注"讻 诪爪讗谞讜: 转诐 讜谞砖诇诐 讛砖诇讘"注





砖讬讟讛 诪拽讜讘爪转

讛谞讜砖讗  讗转 讛讗砖讛 讜讻讜'. 讞讬讬讘 诇讝讜谞讛 讛' 砖谞讬诐 驻讬' 讗注"驻 砖诇讗 驻住拽 讗诇讗 讘讗诪讬专讛 讘注诇诪讗 讻讬讜谉 砖注诪讚讜 讜拽讚砖讜 注"驻 讗讜转诐 转谞讗讬诐 讻讚讗讬转讗 讘讙诪' 讜讙专住讬' 讘讬专讜砖' 讞讬讬讘 诇讝讜谞讛 讞诪砖 砖谞讬诐 讛专讗砖讜谞讬诐 讜讻讜' 讜砖诪注讬' 诪讛讬专讜砖诇诪讬 讛讝讛 讻讬 讛诪转讞讬讬讘 诇注砖讜转 讚讘专 讘砖讜诐 讝诪谉 讜诇讗 驻讬专砖 讗讬诪转 讞讬讬讘 诇注砖讜转 讻谉 讘讝诪谉 讛讘讗 专讗砖讜谉 讜讛讟注诐 讚诪讗谉 讚诪转谞讛 住转诪' 讚注转讬讛 注诇 讛讝诪谉 讛专讗砖讜谉 讜砖诪注讬谞谉 诪诪转谞讬转讬谉 砖讛诪转讞讬讬讘 讘讚讘专 砖讗讬谞讜 拽爪讜讘 讞讬讬讘 讗讘诇 讛专诪讘"诐 讻转讘 砖讗讬谞讜 讞讬讬讘 讜砖讗谞讬 讛讻讗 诇驻讬 砖驻住拽 讘砖注转 谞讬砖讜讗讬谉 讜诪砖注讘讚 谞驻砖讬讛 诪讚专讘 讙讬讚诇 讻砖诐 砖诪转讞讬讬讘 讘讚讘专 砖讗讬谞讜 讘专砖讜转讜. 讘砖诐 专讘讜讜讗转讗 讝"诇 讜讗讬谉 讝讛 谞讻讜谉 讚诪住转讬讬讛 诇讚专讘 讙讬讚诇 讚诪讛谞讬 讘讗诪讬专讛 诇诪讗讬 讚诪讛谞讬 讘注诇诪讗 讘拽谞讬谉 讗讜 讘砖讗专 讛拽谞讗讜转 讗讘诇 诪讗讬 讚诇讗 讗讛谞讬 讘注诇诪讗 讘砖讜诐 拽谞讬谉 诇讗 诪讛谞讬 讛讗 讘讗诪讬专讛 诪讚专讘 讙讬讚诇 讜住讘讜专 讛讬讬转讬 讚诪讜讚讛 讛专诪讘"诐 讝"诇 讘诪讬 砖拽讘诇 砖讻专 诇讝讜谉 讝诪谉 讬讚讜注 砖讛讜讗 讞讬讬讘 诇讝讜谉 讛讝诪谉 讛讛讜讗 砖诇讗 讗诪专 专讘讬谞讜 讝"诇 讗诇讗 讘诪讞讬讬讘 诪注爪诪讜 讚专讱 诪转谞讛 讜讙诪讬诇讜转 讞住讚讬诐. 讜讗讬谉 讝讛 诪讚讘专讬讜 讝"诇 讚讗"讻 讛讻讗 讛讗 讗讬讻讗  砖讟专 砖谞砖讗转 诇讜 讛讗砖讛 讛讝讗转 讜诇讗 讗转讬 注诇讛 诪专谉 讝"诇 讗诇讗 诇驻讬 砖驻住' 讘砖注转 谞讬砖讜讗讬谉 讜讻诪"砖 讘驻讬"讗 诪讛' 诪讻讬专讛 讜注讜讚 注专讘 讬讜讻讬讞 砖讛诇讜讛讜 讝讛 注诇 讗诪讜谞转讜 讜讗驻"讛 讗讜诪专 专讘讬谞讜 讝"诇 砖讗诐 注专讘 讘讚讘专 砖讗讬谞讜 拽爪讜讘 讜谞转谞讜 注诇 驻讬讜 驻讟讜专 讗诇讗 讜讚讗讬 讚诇讗 砖谞讬 诇讬讛 诇诪专谉 讝"诇 讘讬谉 讛讗 诇讛讗 讜讻谉 讗诪专 诇讬 专讘讬' 讜诪"诪 讻诇 专讘讜转讬 讞讜诇拽讬谉 讘讚讬谉 讝讛 注诇 讛专诪讘"诐 讜讙诐 专讘讬谞讜 讛专诪讘"谉 讝"诇 讞讜诇拽 注诇讬讜 讘专讗讬讜转 讘转砖讜讘转 砖讗诇讛. 讛专讬讟讘"讗 讝"诇: 


 诇讗  讬讗诪专 讛专讗砖讜谉 诇讻砖转讘讗 讗爪诇讬 讜讻讜'. 讜讚注转 诪讜专讬 讛专讘 讝"诇 讚讛"讛 讘诪讬 砖谞转讞讬讬讘 住转诐 诇讝讜谉 讗转 讞讘讬专讜 诪讞讜讬讘 诇讝讜谞讜 讘诪拽讜诐 砖讛讜讗 讜讛讻讗 讙讘讬 讘转 讗砖转讜 讗讬爪讟专讬讱 诇讗砖诪讜注讬谞谉 诪砖讜诐 讚住"讚 讚讻讬讜谉 讚注诐 讗诪讛 讛转谞讛 砖讬讛讗 讝谉 讗讜转讛 注诇 砖诇讞谞讜 讻砖诐 砖讛讜讗 讝谉 讗转 讗诪讛 讗讘诇 讘讗砖讛 讜讗诇诪谞讛 诇讗 转拽谞讜 诇讛 诪讝讜谞讜转 讗诇讗 注诐 讘注诇讛 讗讜 注诐 讛讬讜专砖讬诐 讗诇讗 讘讘讗讛 诪讞诪转 讟注谞讛 讻讚讗讬转讗 讘讙诪' 诪讛 砖讗讬谉 讻谉 讘讗讬谞讬砖 讚注诇诪讗. 讛专讬讟讘"讗 讝"诇:
讜讝"诇  讛专讗"讛 讝"诇 讛讗 讚讗诪专讬谞谉 诇讗 讬讗诪专 讛专讗砖讜谉 诇讻砖转讘讗 讗爪诇讬 讗讝讜谞讛 讻诇讜诪专 讻注讬谉 讛讱 讚讗诪专讬谞谉 讘讗讬讚讱 讚讬讻讜诇讬谉 诇讜诪专 诇讛 讗诐 讗转 讗爪诇谞讜 讬砖 诇讱 诪讝讜谞讜转 讜讗诐 诇讗讜 讗讬谉 诇讱 诪讝讜谞讜转 讛讻讗 诇讗 诪爪讬 诇诪讬诪专 诇讛 讛讻讬 讜讛"讟 诪砖讜诐 讚讛转诐 讛讜讗 讘讗诇诪谞讛 砖诇讗 谞转讞讬讬讘 诇讛 诪讝讜谞讜转 讗诇讗 讻注讬谉 诪讞讬讬诐 讜诪讞讬讬诐 讗讬谞讜 讞讬讬讘 讘诪讝讜谞讜转 讗诇讗 注诪讜 讗祝 诇讗讞专 诪讬转讛 讗讬谉 诇讛 诪讝讜谞讜转 讗诇讗 讻砖讛讬讗 注诪讛谉 讗讘诇 讘注诇诪讗 讜讚讗讬 讗诇讜 谞转讞讬讬讘 专讗讜讘谉 诇砖诪注讜谉 讘诪讝讜谞讜转讬讜 讗讬谉 住驻拽 砖讛讜讗 讞讬讬讘 诇讝讜谞讜 讘诪拽讜诐 砖讛讜讗 砖诐 注"讻. 讜专砖"讬 讝"诇 讻转讘 诇讻砖转讘讗 讗爪诇讬. 讻诇讜诪专 讗诐 讛讬讬转讬 诪拽讬讬诐 讗转 讗诪讱 讛讬讬转讬 讝讜谞讱. 诪砖诪注 讚讛讱 讟注谞转讗 诇讗 讛讜讬讗 讗诇讗 诇诪驻讟专 谞驻砖讬讛 诇讙诪专讬 讜诪诪讬诇讗 讻讬 拽讗 诪讞讬讬讘讬谞谉 诇讬讛 诇讗 砖诪注谞讜 砖讬讛讗 讞讬讬讘  诇讝讜谞讜 讘诪拽讜诐 砖讛讜讗 砖诐 诪讝讜谞讜转 砖诇诪讬诐 讗诇讗 诇驻讬 讘专讻转 讛讘讬转. 讜讛诪驻专砖讬' 讝"诇 诇讗 讻转讘讜 讻谉 讗诇讗 讚谞讜转谞讬谉 诇讛 讻诇 诪讝讜谞讜转讬讛 诪砖诇诐 讜讻诪"砖 讛专讗"讛 讝"诇. 讜讻谉 讻转讘 讛专讬讟讘"讗 讝"诇 讜讛讘讬讗 专讗讬讛 讝"诇 讚讗驻讬诇讜 讘讗诇诪谞讛 砖诇讗 讛转谞讛 讗诇讗 讘讘讬转讜 讻讚转谞谉 讜讗转 转讛讗 讬转讘讗 讘讘讬转讬 讜讗驻"讛 讻讬 讗转讬讗 讘讟注谞讛 谞讜转谞讬谉 诪讝讜谞讜转 砖诇诪讬诐 讻讚讗讬转讗 诇拽诪谉 讻"砖 讝讛 砖注讬拽专 转谞讗讜 诪谉 讛住转诐 讗讬谞讜 讗诇讗 讘诪拽讜诐 砖讛讬讗 讗诪讛. 讜讻转讘 讛专砖讘"讗 讚讛"讛 诇驻讜住拽 住转诐 诇讝讜谉 诇讞讘讬专讜 讜讻讜' 讜讗诪专 诪讜专讬 专讘讬谞讜 讝"诇 讚讛"讛 讗诐 讬砖 诇讛 诪讝讜谞讜转 诪诪拽讜诐 讗讞专 砖砖谞讬讛谉 谞讜转谞讬谉 诇讛 讚诪讬 诪讝讜谞讜转 砖诇诪讬谉 讻讚讗诪专讬谞谉 讙讘讬 谞砖讗转 讚诪"砖 讜讻谉 讚注转 讛专砖讘"讗 讜驻砖讜讟 讛讜讗. 注"讻 讛专讬讟讘"讗:
讗诇讗  诪讜诇讬讱 诪讝讜谞讜转讬讛 诇诪拽讜诐 砖讛讬讗 讗诪讛 诇讗讜 讚讜拽讗 诇诪拽讜诐 砖讛讬讗 讗诪讛 讚讛"讛 砖讗诐 讗讬谞讛 注讜诪讚转 注诐 讗诪讛 讬转谉 诇讛 诪讝讜谞讜转 讘诪拽讜诐 砖讛讬讗 注讜诪讚转 讗诇讗 诪讬诇转讗 讗讙讘 讗讜专讞讬讛 拽诪"诇 讚诇注讜诇诐 讛讘转 讗爪诇 讛讗诐 注讜诪讚转 诇讗 砖谞讗 讙讚讜诇讛 讜诇讗 砖谞讗 拽讟谞讛 砖讗注"驻 砖讛讘谞讬诐 讘注讜讚诐 拽讟谞讬诐 讗讬谉 诪谞讬讞讬谉 讗讜转诐 讗爪诇 诪讬 砖专讗讜讬 诇讬讜专砖诐 讚讞讬讬砖讬谞谉 砖诪讗 讬讛专讙讜诐 讜讗讞专 砖讬讙讚讬诇讜 讬注诪讚讜 注诐 诪讬 砖专讗讜讬 诇讬讜专砖诐 讗讘诇 讙讘讬 讘转 讗讬谞讜 讻谉 讗诇讗 讗注"驻 砖讛讬讗 讙讚讜诇讛 谞讜转谞讬谉 诇讛 诪讝讜谞讜转讬讛 讜转注诪讜讚 注诐 讗诪讛 诪驻谞讬 砖讛讗诐 讬讜砖讘转 注诪讛 转讚讬专 讜砖讜诪专转 讗讜转讛. 讜诪讛讻讗 砖诪注讬谞谉 讚讘转 讙专讜砖讛 谞讜转谉 讗讘讬讛 诪讝讜谞讜转 诇诪拽讜诐 砖讛讬讗 注诐 讗诪讛 讜讗讬谞讜 讬讻讜诇 诇讜诪专 讛讗讘 转讘讗 注诪讬 讜讗讝讜谉 讗讜转讛 讚讛讗 讛讻讗 讘住转诪讗 拽讗诪专讬谞谉 讚诪讜诇讬讱 诪讝讜谞讜转讬讛 诇诪拽讜诐 砖讛讬讗 注诐 讗诪讛 讚诪砖诪注 讘讬谉 谞转讗诇诪谞讛 讘讬谉 谞转讙专砖讛 讛讘注诇 讗讜 讬讜专砖讬谉 诪讜诇讬讻讬谉 诪讝讜谞讜转讬讛 诇诪拽讜诐 砖讛讬讗 注诐 讗诪讛. 转诇诪讬讚讬 专讘讬谞讜 讬讜谞讛 讝"诇:
讜讝"诇  讛专讗"讛 讝"诇 诇诪拽讜诐 砖讛讬讗 注诐 讗诪讛 讙诪专讬' 诪讬谞讛 讘讙诪' 讚讘转 讗爪诇 讛讗诐 诇讗 砖谞讗 讙讚讜诇讛 讜诇"砖 拽讟谞讛 讜谞驻拽讗 诪讬谞讛 诇诪讝讜谉 讛讗砖讛 讜讛讘谞讜转 讚讛讬讻讗 讚诇讗 拽讬讬诪讗 讗讬讛讬 讘讛讚讬讬讛讜 讚讬转诪讬 讜讗讝诇谉 讘谞讜转 讘转专讛 讛讬讻讗 讚讗讬转讗 讞讬讬讘讬谉 讘诪讝讜谞讜转讬讛谉 诪砖诇诐 注"讻:


 讜讻谉  诇讗 讬讗诪专讜 砖谞讬讛诐 讛专讬 讜讻讜'. 讻' 专"诪 讛诇讜讬 讝"诇 讜诪住转讘专讗 讚讘讚讬讚讛 转诇讬讗 诪讬诇转讗 讚讗讬 讗诪专讛 诇讬转讬讘 诇讬 专讗砖讜谉 诪讝讜谞讬 讻讚诪注讬拽专讗 讜诇讬转讬讘 诇讬 砖谞讬 讚诪讬 诪讝讜谞讬 讛讚讬谉 注诪讛 讜讗诐 专爪转讛 诇讬讟讜诇 诪讝讜谞讬 诪砖谞讬 讜讚诪讬 诪讝讜谞讬 诪谉 专讗砖讜谉 讛讚讬谉 注诪讛 砖讛专讬 砖谞讬讛诐 讞讬讬讘讬谉 讘诪讝讜谞讜转讬讛 讜讗砖转讻讞 讚诇讗 诪爪讬 讞讚 诪讬谞讬讬讛讜 诇诪讬诪专 诇讛 诇讗 讬讛讬讘谞讗 诇讬讱 诪讝讜谞讜转 讗诇讗 讚诪讬 诪讝讜谞讜转 讜讻讬讜谉 砖讛专砖讜转 讘讬讚讛 诇讬讟讜诇 诪讝讜谞讜转 诪谉 讛专讗砖讜谉 讗讬谉 讛砖谞讬 讬讻讜诇 诇讜诪专 诇讛 讛专讬谞讬 谞讜转谉 诇讬讱 诪讝讜谞讜转 讜讻讬讜谉 讚诇讗 讬讛讗 讗诇讗 砖讛注砖讬专讛 讗讜 砖谞砖讗转 讜讗讬谞讛 爪专讬讻讛 诇诪讝讜谞讜转讬讛谉 讛讗 拽转谞讬 讘讛讚讬讗 谞砖讗转 讛讘注诇 讞讬讬讘 讘诪讝讜谞讜转讬讛 讜讛诐 谞讜转谞讬谉 诇讛 讚诪讬 诪讝讜谞讜转 讜讗诇讜 专讬砖讗 拽转谞讬 住转诪讗 讗讞讚 讝谞讛 讜讗讞讚 谞讜转谉 诇讛 讚诪讬 诪讝讜谞讜转 砖"诪 讛专砖讜转 讘讬讚讛 诇讬讝讜谉 诪讗讬讝讛 诪讛谉 砖转专爪讛 讜谞讜讟诇转 讚诪讬 诪讝讜谞讜转 诪谉 讛砖谞讬 讗讘诇 讜讚讗讬 讗诐 讛讬转讛 讞专砖转 讗讜 砖讜讟讛 讗讜 拽讟谞讛 砖讗讬谞讛 讬讻讜诇讛 诇讘专专 诇讛 讗讜 砖讛讬转讛 讙讚讜诇讛 驻拽讞转 讜诇讗 专爪转讛 诇讘专专 讜讝讛 讗讜诪专 讗谞讬 讝谞讛 讜讝讛 讗讜诪专 讗谞讬 讝谞讛 讗诐 讛讬转讛 谞讝讜谞转 注诐 讛讗讞专讜谉 诇驻讬 讘专讻转 讛讘讬转 讜讛专讗砖讜谉 爪专讬讱 诇拽谞讜转 诇讛 诪讝讜谞讜转 讜诇讛讘讬讗 诇讛 讻讜驻讬谉 注诇 诪讚转 住讚讜诐 讜讛砖谞讬 讝谞讛 讜讛专讗砖讜谉 谞讜转谉 诇讛 讚诪讬 诪讝讜谞讜转 诇驻讬 砖讛讗讞专讜谉 谞讛谞讛 讜讛专讗砖讜谉 诇讗 讞住专 讜讗诐 诇讗 讛讬转讛 谞讝讜谞转 注诐 讛砖谞讬 诇驻讬 讘专讻转 讛讘讬转 讗诇讗 讘驻谞讬 注爪诪讛 讝谞讬谉 讗讜转讛 诇驻专拽讬诐 讝讛 砖讘转 讜讝讛 砖讘转 讜砖讘转 砖讝讛 讝谞讛 讛砖谞讬 谞讜转谉 诇讛 讚诪讬 诪讝讜谞讜转 讚拽转谞讬 讘诪转谞讬' 诇讗 注讚讬驻讬 诪诪讝讜谞讬 讚讛诪砖专讛 讗砖转讜 注"讬 砖诇讬砖 讜讻讜' 讻诪"砖 讛专讗"砖 讝"诇 讘驻住拽讬讜. 转诇诪讬讚讬 专讘讬谞讜 讬讜谞讛 讝"诇:
谞砖讗转  讗讜转讛 讛讘转 讘转讜讱 讗讜转谉 砖谞讬诐 讜讛诐 砖谞讬诐 讛讘注诇讬诐 讚讗诪讛 谞讜转谞讬谉 诇讛 讚诪讬 诪讝讜谞讜转 讜讘注诇讛 诇讜拽讞 诪讛谉 拽专拽注 讜讗讜讻诇 诪讛谉 驻讬专讜转. 专砖"讬 讝"诇 讘诪讛讚讜专讗 拽诪讗. 讜讻转讘讜 讛转讜住驻讜转 讝"诇 讚讗爪讟专讬讱 诇诪转谞讬 讚讛讘注诇 谞讜转谉 诇讛 诪讝讜谞讜转 讚住讚"讗 讚诇讗 诪讞讬讬讘 诪讗讞专 讚讬讚注 砖讛讬讜 讞讬讬讘讬谉 讘诪讝讜谞讜转讬讛 讻讗诇讜 讛转谞讛 注诪讛 注"诪 砖讗讬谉 诇讛 注诇讬讜 诪讝讜谞讜转 拽诪"诇 讜讗讬爪讟专讬讱 谞诪讬 诇诪转谞讬 讚讛诐 谞讜转谞讬诐 诇讛 讚诪讬 诪讝讜谞讜转 讚住讚"讗 诇讗 驻住拽讜 诇讛 讗诇讗 讻诇 讝诪谉 砖诇讗 谞砖讗转. 讜转诇诪讬讚讬 专讘讬谞讜 讬讜谞讛 讻转讘讜 讚注讬拽专 讞讬讚讜砖讗 讚诪转谞讬' 讛讬讬谞讜 诪讗讬 讚拽转谞讬 讚讛诐 谞讜转谞讬诐 诇讛 讚诪讬 诪讝讜谞讜转 讜讝"诇 谞砖讗转 讛讘注诇 讞讬讬讘 讘诪讝讜谞讜转讬讛 讜讛诐 谞讜转谞讬诐 诇讛 讚诪讬 诪讝讜谞讜转 讻诇讜诪专 讗诐 谞砖讗转 讘转 讗砖转讜 讘转讜讱 讛讞诪砖 砖谞讬诐 讻讬讜谉 砖讘注诇讛 讞讬讬讘 讘诪讝讜谞讜转讬讛 讬转谞讜 诇讛 讛讘注诇讬诐 砖诇 讗诪讛 讚诪讬 诪讝讜谞讜转 讻讬讜谉 砖拽讘诇讜 诇讝讜谞讛 住转诐 讞讬讬讘讬诐 诇讝讜谞讛 讘讻诇 诪拽讜诐 砖讛讬讗 注"讻. 讜讻转讘 讛专讗"砖 讝"诇 讚谞讜转谞讬谉 诇讛 诪讝讜谞讜转 砖诇诪讬诐 讜诇讗 诇驻讬 讘专讻转 讛讘讬转:
诪转讜  讘谞讜转讬讛谉 谞讝讜谞讜转 诪谞讻住讬诐 讘谞讬 讞讜专讬谉 讜讛讬讗 谞讝讜谞转 诪谞讻住讬诐 诪砖讜注讘讚讬' 讘讙诪专讗 诪讜拽讬诐 诇讛 讘砖拽谞讜 诪讬讚讜 讜诇驻讬讻讱 讟讜专驻转 诇拽讜讞讜转 讜讗注"驻 砖讗讬谉 砖诐 砖讟专 讚诪砖注转 拽谞讬谉 谞砖转注讘讚 讗讘诇 讙讘讬 讛讘谞讜转 砖诇讛诐 讗驻讬' 谞讟诇讜 讛拽谞讬谉 诇讗 诪讛谞讬讗 诇讛讜 讜诇讗 诪讬讚讬 讜讗注"讙 讚讗讬转谞讛讜 讘注讜诇诐 讘砖注转 拽谞讬谉 讜讛讬讻讬 诪砖讻讞转 诇讛 讚讗讬转谞讛讜 讘注讜诇诐 讘砖注转 拽谞讬谉 讻讙讜谉 砖谞砖讗讛 讜讬诇讚讛 诇讜 讘谞讜转 讜讙专砖讛 讜讛讞讝讬专讛 讜讘砖注转 讛讞讝专讛 驻住拽 注诪讛 砖讬讛讗 讝谉 讗转 讘谞讜转讬讛 讞诪砖 砖谞讬诐 讜谞讟诇 拽谞讬谉 讜讛拽谞讬谉 诪讜注讬诇 诇讘转 讛专讗砖讜谞讛 讗讘诇 诇讗 诇讘谞讜转讬讜 讜砖讬讬诇讬谞谉 讜诪讗讬 讟注诪讗 讛讘转 讛专讗砖讜谞讛 谞讝讜谞转 诪谞讻住讬诐 诪砖讜注讘讚讬诐 讜讘谞讜转讬讜 讗讬谞谉 谞讝讜谞讜转 讗诇讗 诪讘谞讬 讞专讬 讚讻讬讜谉 讚谞讟诇讜 讛拽谞讬谉 讗讜 讻转讘 讘砖讟专 诇讗诇讜 讜诇讗诇讜 讛讜讛 诇谉 诇诪讬诪专 讚讚讬谉 讻讜诇诐 砖讜讛 讜诪讛讚专讬谞谉 讗讬讛讬 讚诇讗 讗讬转讗 讘转谞讗讬 讘"讚 诪讛谞讬 诇讛 拽谞讬谉 讘谞讜转讬讜 讚讗讬转谞讛讜 讘转谞讗讬 讘"讚 诇讗 诪讛谞讬讗 诇讛讜 拽谞讬谉 讜诪拽砖讬谞谉 讗讟讜 诪砖"讛 诪讙专注 讙专讬注讬 讜驻专拽讬谞谉 讻讬讜谉 讚讗讬转谞讛讜 讘转谞讗讬 讘"讚 讗讬诪讜专 爪专专讬 讗转驻住讬谞讛讜 讜诇驻讬讻讱 讗讬谞谉 讙讜讘讜转 诪谉 讛诇拽讜讞讜转. 讜讬砖 诇讛拽砖讜转 讻讬讜谉 讚讞讬讬砖讬谞谉 诇爪专专讬 讗"讻 讗驻讬' 诪讘谞讬 讞专讬 谞诪讬 诇讗 诇讬讙讘讜 讜讬砖 诪转专爪讬诐 讚诪"讛 讗诪专讬谞谉 讚诇讬讙讘讬 诪讘谞讬 讞专讬 讻讬 讛讬讻讬 讚诇讗 诪讬注拽专讗 转拽谞转讗 讚专讘谞谉 讙讘讬 诪讝讜谞讜转 讛讘转 诇讙诪专讬 讛讬诇讻讱 讙讘讬 诇拽讜讞讜转 讞讬讬砖讬' 诇驻住讬讚讗 讚诇拽讜讞讜转 讜讗诪专讬' 爪专专讬 讗转驻住讬' 讗讘诇 讙讘讬 谞讻住讬诐 讘谞讬 讞讜专讬谉 讗诪专讬谞谉 讗讬讛讜 讚讗驻住讬讚 讗谞驻砖讬讛. 讜注讜讚 谞专讗讛 诇诪讜专讬 讛专讘 讝"诇 诇讜诪专 讚讻讬讜谉 讚拽讬"诇 讛讟讜注谉 讗讞专 诪注砖讛 讘"讚 诇讗 讗诪专 讻诇讜诐 讗诇讬诐 转谞讗讬 讘"讚 讜讘注讘讜专 讛拽谞讬谉 讗讬谞讜 讚讬谉 砖转驻住讬讚. 讜讻转讘 讛专诪"讛 讚讚讜拽讗 讚拽谞讜 诪讬谞讬讛 讘砖注转 谞砖讜讗讬谉 讘讻诇诇 诪讗讬 讚拽谞讜 诪讬谞讬讛 诇转谞讗讬 讻转讜讘讛 讜诇讗 讻转讘 诇讛 诇讘谞讜转 砖讟专 讘讗驻讬 谞驻砖讬讛 讗讘诇 讛讬讻讗 砖讻转讘 诇讛讜 砖讟专讗 讘讗驻讬 谞驻砖讬' 讗"讻 拽谞讜 诪讬谞讬讛 砖诇讗 讘砖注转 讛谞砖讜讗讬谉 住转诐 拽谞讬谉 诇讻转讬讘讛 注讜诪讚 讜讙讘讬 讻讜诇讛讜 诪诪砖注讘讚讬 讚诪注讬拽专讗 讚拽谞讜 诪讬谞讬讛 讙诪专 讜诪砖注讘讚 谞驻砖讬讛 讜讗诐 讗讬转讗 讚讗转驻住讬讛 爪专专讬 讗讘注讬 诇讬讛 诇诪砖拽诇 诇砖讟专讗 诪讬谞讬讬讛讜 讗讬 谞诪讬 诇诪讻转讘 注诇讬讛 转讘专讗. 转诇诪讬讚讬 专讘讬谞讜 讬讜谞讛:
诪驻谞讬  砖讛讬讗 讻讘注诇转 讞讜讘 讬砖 砖讛讬讜 住讘讜专讬谉 诇讜诪专 砖讗诐 诪转讛 讞讬讬讘 诇转转 诇讬讜专砖讬讛 讚诪讬 讗讜转谉 诪讝讜谞讜转 注讚 住讜祝 讛讝诪谉 讛拽爪讜讘 砖拽讘注 砖讛专讬 讛讬讗 讻讘"讞 讗讘诇 讝讛 讗讬谞讜 砖诇讗 谞转讞讬讬讘 诇讝讜谉 讗诇讗 讻砖专讗讜讬讛 诇讝讜谉 讜讗注"驻 砖讗讬谞讛 爪专讬讻讛 谞讜转谉 诇讛 讚诪讬 诪讝讜谞讜转 讗讘诇 诪转讛 驻讟讜专 砖诇讗 谞转讞讬讬讘 讗诇讗 诇讝讜谞讛 讜讝讜 讗讬谞讛 谞讝讜谞讬转 诪讛 砖讗讬谉 讻谉 讘谞砖讗转 砖专讗讜讬讛 诇诪讝讜谞讜转 讗讬诇讜 专爪转讛 诪讜讞诇转 诇讝讛 讜诪拽讘诇转 诪讝讛 讜讻谉 讗诪专 讘讬专讜砖诇诪讬 讞诇转讛 讻诪讬 砖谞砖讗转 诪转讛 讻讘专 诪转讛 注"讻. 讜诪讜专讬 讛专砖讘"讗 谞专' 讛讬讛 诇诪讚 诪谉 讛讬专讜砖诇诪讬 讛讝讛 砖讗诐 讛住讻讬诪讜 爪讘讜专 注诐 讗讞讚 砖讬驻讟专讜 讗讜转讜 诪诪住 讝诪谉 拽爪讜讘 讻讚讬 砖讬讘讗 诇讚讜专 讗爪诇诐 讗讜 诪砖讜诐 讛谞讗讛 讗讞专转 砖注砖讛 诇讛诐 砖讗诐 诪转 讘谞转讬诐 讞讬讬讘讬诐 讬讜专砖讬' 诇驻专讜注 诪住 注诇 讗讜转谉 谞讻住讬诐. 讜诪讜专讬 讛专讘 讝"诇 讞讜诇拽 讘讝讛 讚砖讗谞讬 讛转诐 砖讛讜讗 驻讟讜专 谞讻住讬诐 讜谞转拽讘诇讜 砖讻专谉 讜谞驻讟专讜 谞讻住讬讜 诪诪砖 诇讻诇 讗讜转讜 讛讝诪谉. 讜讛讗 讚转谞谉 诪驻谞讬 砖讛讬讗 讻讘"讞 诇讗 讗诪专 讗诇讗 砖诇注谞讬谉 诇讙讘讜转 诪诪砖注讘讚讬 讚讬谞讛 讻讘"讞 讜诇讗 砖讬讙讘讜 讬讜专砖讬讛 讻砖转诪讜转 讜讛讬讬谞讜 讚诇讗 拽转谞讬 讗诇讗 砖讛讬讗 讻讘"讞 讜诇讗 讗诪专讜 诪驻谞讬 砖讛讬讗 讘"讞 讜讛讗诪转 诪讜专讛 讚专讻讜 讜诇诪讚谞讜 诪谉 讛讬专讜砖诇诪讬 讛讝讛 砖讛诪转讞讬讬讘 诇讝讜谉 讞讘专讜 讜讞诇讛 讗讬谞讜 讞讬讬讘 诇专驻讗讜转讜 讗讘诇 讛讜讗 讞讬讬讘 诇转转 诇讜 讚诪讬 诪讝讜谞讜转 砖讛讬讛 爪专讬讱 讻砖讛讬讛 讘专讬讗 诪讚拽讗诪专 讞诇转讛 讻诪讬 砖谞砖讗转 讜讻谉 讚谞转讬 诇驻谞讬 专讘讜转讬 讜讛讜讚讜 诇讚讘专讬. 讛专讬讟讘"讗 讝"诇:


 讛驻讬拽讞讬谉  讛讬讜 讻讜转讘讬谉 讜讻讜'. 讻诇 讝诪谉 砖讗转 注诪讬 驻专砖"讬 讝"诇 讜诇讗 讗诐 转诪讜转 讗讜 讗诐 讗谞讬 诪讙专砖讛 讜讛"讛 讗诐 讬诪讜转 讛讜讗 讚讛讗 注诪讬 拽讗诪专 讜讝讛 讘专讜专 讜诪专谉 讝"诇 讞讚讗 诪讬谞讬讬讛讜 谞拽讟. 讙专住讬谞谉 讘讬专讜砖诇诪讬 讻诇 讝诪谉 砖讗转 注诪讬 诪转讛 讗讬谞讛 注诪讜 讛讞讝讬专讛 诪讗谉 讚讗诪专 诇讻转讜讘讛 讗讘诇 诇讗 诇转谞讬讬谉 讛讻讬 谞诪讬 讜诪"讚 讘讬谉 诇讻转讜讘讛 讘讬谉 诇转谞讬讬谉 讛讻讬 谞诪讬 注"讻. 讜驻讬专砖 讛专砖讘"讗 谞专"讜 讚讛讗讬 诪"讚 讜诪"讚 拽讗讬 讗诪转谞讬' 讚砖诇讛讬 驻专拽 讛讻讜转讘 讚转谞谉 拽讟谉 砖讛砖讬讗讜 讗讘讬讜 讜讛讙讚讬诇 注诇 讚注转 讻转讜讘讛 拽诪讬讬转讗 讚讗诪专讬谞谉 注诇讛 讗诪专 专讘 讛讜谞讗 诇讗 砖谞讜 讗诇讗 诪谞讛 诪讗转讬诐 讗讘诇 转讜住驻转 讗讬谉 诇讛 讜讗"讻 讛"讛 讛讻讗 讗诐 讙讬专砖 讗砖转讜 讜讛讞讝讬专讛 砖注诇 诪谞转 讻转讜讘转讛 讛专讗砖讜谞讛 讛讞讝讬专讛 讗讘诇 诇讗 诇转讜住驻转 讜诇讗 诇转谞讗讬谉 讜诇专讘 讬讛讜讚讛 讚讗诪专 讛转诐 讗驻讬' 转讜住驻转 讬砖 诇讛 讛讻讬 谞诪讬 讬砖 诇讛 转讜住驻转 讜转谞讗讬谉 讛专讗砖讜谞讬诐 砖注"诪 转谞讗讬谉 讛专讗砖讜谞讬' 讻讜诇谉 讛讞讝讬专讛 讜讛讗 拽讬讬诪讗 讻专讘 讛讜谞讗 讚专讘 讬讛讜讚讛 讗讬转讜转讘 讛转诐 讛诇讻讱 讛讻讗 讗诐 讙讬专砖讛 讜讛讞讝讬专讛 讗讬谞讜 讞讬讬讘 诇讝讜谉 讗转 讘转讛 讻讬讜谉 砖讗诪专 诇讛 讻诇 讝诪谉 砖讗转 注诪讬 讗诇讗 诪谉 讛谞砖讜讗讬谉 讛讗诇讜. 讜讻转讘 讛专砖讘"讗 谞专"讜 讚讛讗讬 讚诪讬讗 诇讛讛讬讗 讚讗诪专讬' 讘驻专拽 讛诪讜讻专 讘谉 诇讜讬 砖诪讻专 砖讚讛 诇讬砖专讗诇 讜讗"诇 注"诪 砖诪注砖专 专讗砖讜谉 砖诇讬 诪注砖专 专讗砖讜谉 砖诇讜 讜讗诐 讗"诇 讻诇 讝诪谉 砖砖讚讛 讝讜 讘讬讚讱 诪讻专讛 诇讗讞专 讜讞讝专 讜诇拽讞讛 诪诪谞讜 讗讬谉 诇讜 注诇讬讜 讻诇讜诐 讚讗诇诪讗 讻诇 讝诪谉 砖讛讬讗 讘讬讚讱 诪拽谞讬谉 专讗砖讜谉 拽讗诪专 讛"谞 诪谞砖讜讗讬谉 专讗砖讜谞讬诐 拽讗诪专. 讛专讬讟讘"讗 讝"诇. 讜讻"讻 转诇诪讬讚讬 专' 讬讜谞讛 讚讛讗讬 讚拽转谞讬 住讬驻讗 讛驻拽讞讬谉 讻讜转讘讬谉 讜讻讜' 讛讗 拽诪"诇 讚讗讬 讻转讘 诇讛 讛讻讬 讜讙讬专砖讛 讗讬谞讜 讞讬讬讘 诇讝讜谉 讜讻讜' 讜讗驻讬' 讛讞讝讬专讛 讗讬谞讜 讞讬讬讘 诇讝讜谉 讗转 讘转讛 注"讻:


 讙诪专讗 讛讬讻讬  讚诪讬 讗讬 讚讗诪专 诇讛讜 讗转诐 注讚讬 诪"讟 讚转"拽 讜讻讜'. 驻讬' 专砖"讬 讝"诇 讗讬 讚讗诪专 诇讛讜 诇砖讜诪注讬谉 讗转诐 注讚讬 砖讗谞讬 诪讜讚讛 诇讜 诪"讟 讚专"诇 讚驻讟专 讛讗 转谞谉 讘住谞讛讚专讬谉 注讚 砖讬讗诪专讜 讘驻谞讬谞讜 讛讜讚讛 诇讜 讗诇诪讗 讛讜讚讛 讘驻谞讬 注讚讬诐 讞讬讬讘 讗讬 讚诇讗 讗诪专 诇讛讜 讗转诐 注讚讬 诪讛 讟注诪讬讛 讚专' 讬讜讞谞谉 讛讗 拽讬"诇 讛转诐 讘住谞讛讚专讬谉  讚讛转诐 讻讙讜谉 砖讗诪专 讗转诐 注讚讬 注"讻 讜诪住转讘专讗 讚诇讗 住讜祝 讚讘专 砖讬讗诪专 讗转诐 注讚讬 砖讗谞讬 诪讜讚讛 诇讜 讗诇讗 讻讬讜谉 砖讗诪专 讗转诐 注讚讬 讘诇讞讜讚 讘讛讻讬 住讙讬 讚讗注"讙 讚讞讬讬讘 讗谞讬 诇讱 砖转讬 诇砖讜谞讜转 诪砖诪注 诇砖讜谉 讛讜讚讗讛 讜诇砖讜谉 讞讬讜讘 讚讛砖转讗  讗转诐 注讚讬 讜讚讗讬 诇讛讜讚讗讛 谞转讻讜讜谉 讜诪讛谞讬 诪讚讬谉 讛讜讚讗讛 讜讗注"讙 讚诇讗 诪讛谞讬 诪讚讬谉 讞讬讜讘 砖讗讬谉 讗讚诐 诪转讞讬讬讘 讘讚讘专讬诐 讻讚讗诪专 讘驻专拽 讛砖讜讻专 讙讘讬 诪转谞讛 砖讜诪专 讞谞诐 诇讛讬讜转 讻砖讜讗诇 讜讗诪专讬谞谉 讘诪讗讬 讘讚讘专讬诐 讜讻谉 讘驻专拽 讛讝讛讘 讙讘讬 砖讜诪专 讘拽专拽注讜转 诪讛谞讬 诪讚讬谉 讛讜讚讗讛 讘砖讗诪专 讗转诐 注讚讬. 讜专讘讬谞讜 讝"诇 诇砖讜谉 诪驻讜专砖 谞拽讟 讜讛讬讬谞讜 讚讗诪专 讘转专 讛讻讬 讜讗讬 讚诇讗 讗诪专 讗转诐 注讚讬 诪"讟 讚专' 讬讜讞谞谉 讚讗诇诪讗 讻讜诇讛 诪诇转讗 讘讗转诐 注讚讬 讙专讬讚讗 转诇讬讗. 讛专讬讟讘"讗 讝"诇. 讜诇讬 讻诇 讚讘专讬 专砖"讬 诪讚讜拽讚拽讬诐 诪讝讜拽拽讬诐 砖讘注转讬诐 讜讗讬谉 讘讛诐 谞驻转诇 讜注拽砖 讜讛讻讬谉 诪砖诪注 诇讬 驻讬' 诇驻讬' 讝"诇 讚诪讚讜讻转讗 讚驻专讻讬谞谉 诇专"诇 诇讗 驻专讻讬谞谉 诇专"讬 讚诇专"诇 驻专讻讬谞谉 诪讚转谞谉 讘驻' 讝讛 讘讜专专 注讚 砖讬讗诪专讜 讘驻谞讬谞讜 讛讜讚讛 诇讜 讜讗讬 讗诪专转 讚讗诪专 诇讛讜 诇住讛讚讬 讗转诐 注讚讬 砖讗谞讬 讞讬讬讘 诇讜 诪谞讛 诇讬讻讗 诇诪驻专讱 诪讬讚讬 讚讗讬讻讗 诇诪讬诪专 讚诪"讛 诪讞讬讬讘 讘诪转谞讬转讬' 诪砖讜诐 讚讗诪专讬 住讛讚讬 讘驻谞讬谞讜 讛讜讚讛 诇讜 砖讗诪专 讗转诐 注讚讬 砖讗谞讬 诪讜讚讛 讗讘诇 讗讬 讗诪专讬 讚讗诪专 讘驻谞讬讛诐 讗转诐 注讚讬 砖讗谞讬 讞讬讬讘 诇讜 讚诪砖诪注 砖讛讜讗 诪转讞讬讬讘 诪讛砖转讗 讗讬讻讗 诇诪讬诪专 讚驻讟讜专 讚讗讬谉 讗讚诐 诪转讞讬讬讘 讘讚讘专讬诐 讜诇讛讻讬 驻讬' 专砖"讬 讚讛讻讗 谞诪讬 讛"拽 讚讗讬 诇讗 讗诪专 讗转诐 注讚讬 砖讗谞讬 诪讜讚讛 诇讜 讗讘诇 诇专' 讬讜讞谞谉 讗拽砖讬谞谉 诪讚拽讬"诇 讚爪专讬讱 砖讬讗诪专 讗转诐 注讚讬 讛诇讻讱 注"讻 讛"拽 讚讗讬 诇讗 讗诪专 讗转诐 注讚讬 驻讬' 讚诇讗 讗诪专 讗转诐 注讚讬 讜讗驻"讛 诪讞讬讬讘 专' 讬讜讞谞谉 诪注转讛 转拽砖讬 诪讚拽讬"诇 讚爪专讬讱 砖讬讗诪专 讗转诐 注讚讬 讗讘诇 讗讬 讛讬讬谞讜 诪驻专砖讬诐 讚诇讗 讗诪专 讗转诐 注讚讬 砖讗谞讬 诪讜讚讛 诇讜 讗讘诇 讗诪专 讗转诐 注讚讬 砖讗谞讬 讞讬讬讘 讜诪"讛 诪讞讬讬讘 专' 讬讜讞谞谉 讻讬讜谉 讚诪"诪 讛专讬 讗诪专 讗转诐 注讚讬 讜住"诇 诇专' 讬讜讞谞谉 讚讻讱 诇讬 砖讬讗诪专 讗转诐 注讚讬 砖讗谞讬 讞讬讬讘 讻诪讜 砖讬讗诪专 讗转诐 注讚讬 砖讗谞讬 诪讜讚讛 诪注转讛 诇讗 转拽砖讬 诇专' 讬讜讞谞谉 讜诇讗 诪讬讚讬 讜讛讬讬谞讜 讚拽讚讬诐 诇讗拽砖讜讬讬 诇专"诇 诪砖讜诐 讚诇专"诇 驻专讻讬谞谉 诪讛诪砖谞讛 讜砖讜讘 驻专讬讱 诇专' 讬讜讞谞谉 诪砖讜诐 讚诇讗 驻专讻讬谞谉 诇讬讛 讗诇讗 诪讚讗讬转诪专 注诇讛 讚诪转谞讬' 讜爪专讬讱 砖讬讗诪专 讗转诐 注讚讬 讜讗诐 转砖讗诇 谞讬诪' 讚讘讛讻讬 驻诇讬讙讬 专"诇 讜专"讬 讻讙讜谉 讚讗诪专 讗"注 砖讗谞讬 讞讬讬讘 诇讝讛 诪谞讛 专"诇 住"诇 讛讗讬 诇讬砖谞讗 诪砖诪注 砖讛讜讗 诪转讞讬讬讘 诪讛砖转讗 讜诇讛讻讬 驻讟专 讜专"讬 住"诇 诇讬砖谞' 讚讛讜讚讗讛 诪砖诪注 讜诇讻讱 讞讬讬讘 讜讛讻讬 讗转诪专 讛讗讜诪专 诇讞讘专讜 讞讬讬讘 讗谞讬 诇讱 拽' 诪谞讛 驻讬' 讜讻讙讜谉 砖讗诪专 注诇 讚讘专讬诐 讗诇讜 讗转诐 注讚讬. 转砖讜讘转讱 住转诪讗 讚诪诇转讗 讚专"诇 讘讻诇 讙讜讜谞讬 驻讟专 讜专' 讬讜讞谞谉 讘讻诇 讙讜讜谞讬 诪讞讬讬讘 讜讛讬讬谞讜 讚讛讗专讬讱 转诇诪讜讚讗 讜拽讗诪专 诪"讟 讚专"诇 讚拽驻讟专 诪"讟 讚专' 讬讜讞谞谉 讚拽讗 诪讞讬讬讘 驻讬' 讚专"诇 驻讟专 诇注讜诇诐 讜专' 讬讜讞谞谉 诪讞讬讬讘 诇注讜诇诐 讚讗讬 诪讜讚讛 专讘讬 讬讜讞谞谉 讚讛讬讻讗 讚诇讗 讗诪专 讗转诐 注讚讬 注诇讛 讚讛讗讬 诇讬砖谞讗 讚讞讬讬讘 讗谞讬 诇讱 讚驻讟讜专 讗诪讗讬 砖讘讬拽 诇诪谞拽讟 讘诇讬砖谞讬讛 注讬拽专 讟注诪讗 讚讞讬讜讘讬讛 讚讛讬讬谞讜 讚拽讗诪专 讚讗转诐 注讚讬 讜讗注"讙 讚讗诪专讬谞谉 讗讬 讚讗诪专 诇讛讜 讗转诐 注讚讬 诪"讟 讚专"诇 讚拽驻讟专 诪砖诪注 讛讗 诇讗讜 讛讻讬 砖驻讬专 讛讜讛 诪爪讬谞谉 诇讗讜拽诪讬 驻诇讜讙转讬讬讛讜 讘讛讻讬 讜讗注"讙 讚诇讗 讛讝讻讬专讜 讘诇讬砖谞讬讬讛讜 讗转诐 注讚讬 讻诇诇 讗讬讻讗 诇诪讬诪专 讻讬讜谉 讚拽讬"诇 讘住谞讛讚专讬谉 讚爪专讬讱 砖讬讗诪专 讗转诐 注讚讬 住诪讬讱 讗诪讗讬 讚讗讬转诪专 讛转诐 讘讚讜讻转讗 讗讘诇 讗讬 讘注讬谞谉 诇讞讚讜转讬 驻诇讜讙转讗 讘讬谞讬讬讛讜 讛讬讻讗 讚讗诪专 讗转诐 注讚讬 砖讗谞讬 讞讬讬讘 诇讝讛 诪谞讛 讗讬 诪砖诪注 诇砖讜谉 讞讬讜讘讗 诪讛砖转讗 讗讜 诇砖讜谉 讛讜讚讗讛 讻诇 讻讛"讙 讛讜讛 诇讬讛 诇诪谞拽讟 讘讛讚讬讗 讚拽讗诪专 讗转诐 注讚讬 砖讗谞讬 讞讬讬讘 诇讜 诪谞讛 讜讚注 讚讗讬 诪讬讬专讬 讘讛讜讚讗讛 注讬拽专 讛讛讜讚讗讛 转诇讬讗 讘住讛讚讬 讚拽讬讬诪讬 讛转诐 讚讗讬 诇讗讜 住讛讚讬 诇讗 讛讜讛 诪讜讚讛 诇讬讛 讚诪讛 诇讜 讘讛讜讚讗转讜 讻讬讜谉 讚诇讬讻讗 诪讗谉 讚砖诪注 诇讬讛 讜讛诇讻讱 注"讻 拽讬讬诪讬 转诪谉 诪讗谉 讚砖诪注 讜讗诪专 诇讛讜 诇砖讜诪注讬谉 讗转诐 注讚讬 讜讛讬讬谞讜 讚拽讗诪' 转诇诪讜讚讗 讗讬 讚讗诪专 诇讛讜 诪砖诪注 讚讘注"讻 拽讬讬诪讬 讛转诐 住讛讚讬 诪砖讜诐 讚诪讬讬专讬 讘讛讜讚讗讛 讜讻讚讻转讬讘谞讗 讜讗讬 诪讬讬专讬 讘诪转讞讬讬讘 诪讛砖转讗 讗讬谞讜 诪讜讻专讞 讚讛讜讜 拽讬讬诪讬 讛转诐 住讛讚讬 讻砖谞转讞讬讬讘 讚诇讗 讗讬讘专讜 住讛讚讬 讗诇讗 诇砖拽专讬 讜讗讬 诪转讞讬讬讘 讗讚诐 讘讚讘专讬诐 讻讬讜爪讗 讘讗诇讜 诪讛 诇谞讜 讗讬 讛讜讬讗 拽诪讬 住讛讚讬 讗讬 诇讗 讜讻讬讜谉 砖讻谉 讗诪讗讬 拽讗诪专 转诇诪讜讚讗 讗讬 讚讗诪专 诇讛讜 诇讗 讛讜讛 诇讬讛 诇诪讬诪专 讗诇讗 讗讬 讚讗诪专 诇讛讜 诇砖讜诪注讬谉 讜诪讛讻讗 谞讚讬 诪诪讗讬 讚驻讬专砖 专"转 讜讻讚讘注讬谞谉 诇诪讻转讘 讘住"讚 讜讻讬讜谉 砖诪转讞诇祝 拽爪转 诇砖讜谉 讗转诐 注讚讬 讘讬谉 讛讬讻讗 讚讛讜讬讗 诇砖讜谉 讛讜讚讗讛 诇讛讬讻讗 讚讛讜讬讗 诇砖讜谉 讞讬讜讘 讗诐 讗讬转讗 讚驻诇讬讙讬 专"诇 讜专' 讬讜讞谞谉 讗讬 讛讜讬讗 诇砖讜谉 讛讜讚讗讛 讗讜 诇砖讜谉 讞讬讜讘 讛讜讛 诇讛讜 诇诪谞拽讟 讘诇讬砖谞讬讬讛讜 讚拽讗诪专讬 讗转诐 注讚讬 讜拽诇 诇讛讘讬谉. 讜诪注转讛 讻诇 讚讘专讬 专砖"讬 注诇讜 讻讛讜讙谉 讜诪讻讜讜谞讬谉 讚讜拽 讜转砖讻讞. 讜注讜讚 讗讬谉 诇谞讜 讗诇讗 讞讚讗 诪转专转讬 讗讜 砖谞讗诪专 讚讛讗 讚转谞谉 注讚 砖讬讗诪专 讘驻谞讬谞讜 讛讜讚讛 诇讜 讗讘诇 砖讬讗诪专 讗转诐 注讚讬 砖讗谞讬 讞讬讬讘 讘讝讛 讛诇砖讜谉 诇讗 砖诪注谞讜 讛诇讻讱 讗讬谉 诇谞讜 诇讗讜拽诪讬 驻诇讜讙转讬讬讛讜 讘讛讻讬. 讜讗讻转讬 讬砖 诇讚拽讚拽 拽爪转 讘讚讘专讬 专砖"讬 砖讻转讘 诪"讟 讚专' 讬讜讞谞谉. 讛讗 拽讬讬"诇 讛转诐 讘住谞讛讚专讬谉 讜爪专讬讱 砖讬讗诪专 讗转诐 注讚讬. 注"讻. 讗诪讗讬 诇讗 拽砖讬讗 诇讬讛 诪专' 讬讜讞谞谉 讙讜驻讬讛 讚讗诪专讬谞谉 讛转诐 讘住谞讛讚专讬谉 驻' 讝讛 讘讜专专 注诇讛 讚诪转谞讬转讬谉 讚转谞谉 注讚 砖讬讗诪专讜 讘驻谞讬谞讜 讛讜讚讛 诇讜 诪住讬讬注 诇讬讛 诇专讘 讬讛讜讚讛 讚讗诪专 专讘 讬讛讜讚讛 讗诪专 专讘 爪专讬讱 砖讬讗诪专 讗转诐 注讚讬 讗讬转诪专 谞诪讬 讗诪专 专' 讞讬讬讗 讘专 讗讘讗 讗诪专 专' 讬讜讞谞谉 诪谞讛 诇讬 讘讬讚讱 讗"诇 讛谉 诇诪讞专 讗"诇 转谞讛讜 诇讬 讗诪专 诪砖讟讛 讗谞讬 讘讱 驻讟讜专. 讛讗 拽讗诪专 讚专' 讬讜讞谞谉 讙讜驻讬讛 拽讗诪专 谞诪讬 讚爪专讬讱 砖讬讗诪专 讗转诐 注讚讬 讚讗讬 诇讗讜 讛讻讬 诪爪讬 讗诪专 诪砖讟讛 讛讬讬转讬 讘讱. 讜讗讬讻讗 诇诪讬诪专 讚注讚 讻讗谉 诇讗 拽讗诪专 专' 讬讜讞谞谉 讗诇讗 讻砖诇讗 讛讬讜 注讚讬诐 诪讝讜诪谞讬诐 砖诐 讜诪讟讬 讗讝谉 诇砖诪讜注 讚讘专讬讜 讗诇讗 砖讛讬讜 注讜讘专讬谉 讚专讱 砖诐 讜讘讗拽专讗讬 砖诪注讜 讚讘专讬讜 讚讜诪讬讗  讚讛讻诪讬谉 诇讜 注讚讬诐 讚拽转谞讬 讛转诐 讘讘专讬讬转讗 讗讘诇 讗诐 讛讬讜 注讜诪讚讬诐 砖诐 注讚讬诐 讜砖讜诪注讬诐 讗转 讚讘专讬讜 讜诪讻讜讜谞讬谉 诇讛注讬讚 讗驻砖专 讚住"诇 诇专' 讬讜讞谞谉 讚诇讗 诪爪讬 讗诪专 诪砖讟讛 讗谞讬 讘讱 讜诇讗 讘注讬谞谉 砖讬讗诪专 讗转诐 注讚讬 讜诪讬讛讜 讗谞谉 拽讬"诇 讚讘讻诇 讙讜谞讗 爪专讬讱 砖讬讗诪专 讗转诐 注讚讬 诪讚讗讜拽讬诪谞讗 诪转谞讬' 讚讛转诐 讘讛讻讬 讜讝"砖 专砖"讬 讘转讞诇' 诇砖讜谉 讗讬 讚讗诪专 诇讛讜 诇砖讜诪注讬谉 诇讬砖谞讗 讚讙诪' 讚讬讬拽 讛讻讬 讜讻讚讻转讬讘' 讜诇讛讻讬 讻转讘 讝"诇 诪"讟 讚专' 讬讜讞谞谉 讛讗 拽讬"诇 讛转诐 讘住谞讛讚专讬谉 讜爪专讬讱 砖讬讗诪专 讻讜'. 驻讬' 诇讗 驻专讬讱 讗诇讗 诪讚拽讬"诇 讜爪专讬讱 砖讬讗诪专 讗转诐 注讚讬 讻讜' 讜诇讗 诪讚专' 讬讜讞谞谉 讜诪讬讛讜 讛转讜住' 拽砖讛 诇讛讜 讚讗讬谉 诇讛拽砖讜转 注诇 讛讗诪讜专讗 诪讚拽讬"诇 讛讻讬 讘诇讗 讟注诐 诪讚专' 讬讜讞谞谉 讬讞诇讜拽 注诇 讛讗诪讜专讗讬谉 讜讗驻砖专 讚讛讻讬 驻专讬讱 讚讛讻讗 拽讬"诇 讚专' 讬讜讞谞谉 讜专"诇 讛诇讻讛 讻专' 讬讜讞谞谉 讜讛转诐 拽讬"诇 讚爪专讬讱 砖讬讗诪专 讗转诐 注讚讬 讜讗讬谉 讘诪砖诪注讜转 诇砖讜谉 讛讙诪专讗 讻讱 诇讻讱 驻讬专砖讜 讚驻专讬讱 讘讟注诐 讚讛讜讛 诇讬讛 诇诪驻讟专讬讛 讗讜 诪砖讜诐 诪砖讟讛 讗谞讬 讘讱 讗讜 诪砖讜诐 讗讚诐 注砖讜讬 砖诇讗 诇讛砖讘讬注 讗转 注爪诪讜 讚讛讜讜 讟注诪讬' 讘专讜专讬诐 讜谞讻讜谞讬诐 讜讚注 砖讻转讘讜 讛转讜住' 砖诐 讘驻' 讝讛 讘讜专专 讚讻砖转讘注讜 讛诇讛 讜讛讜讚讛 诇讗 砖讬讬讱诐 讟注谞讛 砖诇讗 诇讛砖讘讬注 讗诇讗 讟注谞转 诪砖讟讛 讗谞讬 讘讱 讜讬砖 注讜讚 诇讛讗专讬讱 讘讝讛 讜诇讗驻住 驻谞讗讬 讻注转 讗拽爪专 讻谞"诇:
讜讝"诇  专砖"讬 讝"诇 讘诪讛讚讜专讗 拽诪讗 讞讬讬讘 砖讗讬谞讜 讬讻讜诇 诇讞讝讜专 讜诇讜诪专 讗讬谞讬 讞讬讬讘 诇讱 讻诇讜诐 驻讟讜专 砖讬讻讜诇 诇讜诪专 诪砖讟讛 讗谞讬 讘讱 讗讬 讚讗诪专 诇讛讜 讗转诐 注讚讬 讗诐 讛讘讬讗 诪诇讜讛 注讚讬诐 诇砖诪讜注 诪讛 砖诪讜讚讛 诇讜 讝讛 讗讜 砖讗诪专 讛诇讜讛 注爪诪讜 讗转诐 注讚讬诐. 讗讬 讛讻讬 诪"讟 讚专"诇 讚拽讗 驻讟专 讛讗 讜讚讗讬 讻讬讜谉 讚讗诪专 讗转诐 注讚讬 讗讬谉 诇讱 讛讜讚讗讛 讙讚讜诇讛 诪讝讜 讻讚讗诪专讬谞谉 讘住谞讛讚专讬谉 讘驻' 讝讛 讘讜专专 讻讬爪讚 讘讜讚拽讬谉 讗转 讛注讚讬诐 诪讻谞讬住讬谉 讗讜转诐 讜诪砖讬讬专讬谉 讗转 讛讙讚讜诇 砖讘讛诐 讜讗讜诪专讬诐 诇讜 讗诪讜专 讗讬讱 讗转讛 讬讜讚注 砖讝讛 讞讬讬讘 诇讝讛 诪谞讛 讗诐 讗诪专 讛讜讗 讗诪专 诇讬 砖讛讜讗 讞讬讬讘 讗讜 讗讬砖 驻诇讜谞讬 讗诪专 诇讬 讛讜讗 讞讬讬讘 诇讗 讗诪专 讻诇讜诐 讚讗讚诐 注砖讜讬 诇讜诪专 讗谞讬 讞讬讬讘 诇驻诇讜谞讬 诇驻讬 砖讗讬谞讜 专讜爪讛 诇讛砖讘讬注 讗转 注爪诪讜 注讚 砖讬讗诪专 讘驻谞讬谞讜 讛讜讚讛 诇讜 讜诪驻专砖 讘讙诪专' 讚讛讬讬谞讜 砖讛讘讬讗 注讚讬诐 讜讗诪专 诇讛诐 讗转诐 注讚讬 讜讻讜' 注"讻:


 讛"讙  诇注讜诇诐 讚诇讗 讗诪专 诇讛讜 讗转诐 注讚讬 讜讛讘"注 讘砖讟专讗 砖诪住专 诇讜 砖讟专 讘驻谞讬谞讜 讜讻转讜讘 讘讜 驻诇讜谞讬 讞讬讬讘 诇驻诇讜谞讬 诪谞讛 讜讗讬谞讜 讻转讘 讬讚讜 讚讗讬 讻转讘 讬讚讜 讛讜讗 讛讗 转谞谉 讛讜爪讬讗 注诇讬讜 讻转讘 讬讚讜 砖讛讜讗 讞讬讬讘 诇讜 讙讜讘讛 诪谞讻住讬诐 讘谞讬 讞讜专讬谉 讗"谞 讗注"讙 讚讻转讘 讬讚讜 讛讜讗 讜讛讗 讚转谞谉 讛讜爪讬讗 注诇讬讜 讻转讘 讬讚讜 砖讛讜讗 讞讬讘 讻讜'. 讻讙讜谉 砖讞转诐 讗谞讬 驻诇讜谞讬 诇讜讬转讬 诪谞讛 诪驻诇讜谞讬 讻讚诪讜讻讞 讘驻' 讛讗砖讛 砖谞转讗诇诪谞讛 讚讗诪专 讗讘讬讬 诇讻转讜讘 讞转讬诪讜转 讬讚讬讛 讗讞住驻讗 讻讜' 讜讚讜拽讗 讗讞住驻讗 讗讘诇 讗诪讙诇转讗 诇讗 诪"讟 讚讬诇诪讗 诪砖讻讞 诇讛 讗讬谞砖 讚诇讗 诪注诇讬 讜转谞讬谞谉 讛讜爪讬讗 注诇讬讜 讻转讘 讬讚讜 砖讛讜讗 讞讬讬讘 诇讜 讗诇诪讗 讘讞转讬诪讜转 讬讚讬讛 诪讬讬专讬 讗讘诇 讛讻讗 讛讻讬 讻转讘 诇讜 讞讬讬讘 讗谞讬 诇讱 诪谞讛 讜诇讗 讞转诐 讘讜 专' 讬讜讞谞谉 住讘专 讗诇讬诪讗 诪诇转讗 讚砖讟专讗 讛讜讗讬诇 讜讘驻谞讬 注讚讬诐 诪住专 诇讜. 注讻"诇 专砖"讬. 讜谞专讗讛 诪讚讘专讬讜 讚驻诇讬讙讬 专"诇 讜专' 讬讜讞谞谉 讘砖诪住专 诇讜 砖讟专 讘驻谞讬 注讚讬诐 讗讬 诪讛谞讬 诪讚讬谉 讛讜讚讗讛 讗讜 诇讗 讚专' 讬讜讞谞谉 住讘专 讗诇讬诪讗 诪诇转讗 讚砖讟专讗 讗注驻"讬 砖讗讬谉 讘讜 砖讜诐 讞转讬诪讛 讜讻诪"讚 讗转诐 注讚讬  讻讛讜讚讗讛 注诇 驻讛 讚诪讬 讜专"诇 住讘专 讚诇讗 讗诇讬诪讗 诪诇转讗 讚砖讟专讗 讻讬讜谉 砖讗讬谉 讘讜 砖讜诐 讞转讬诪讛 讜讻讛讜讚讗讛 注"驻 讘注诇诪讗 讛讬讗 讜爪"诇 讗转诐 注讚讬 讘讜讚讗讬 诇讬砖谞讗 讚讙诪专讗 讚讬讬拽讗 讻讬 讛讗讬 驻讬专讜砖讗 诇驻讜诐 驻砖讟讬讛 诪讚拽讗诪专 讻诪讗谉 讚讗诪专 诇讛讜 讗转诐 注讚讬 讚诪讬 诪砖诪注 讚注讚 讛砖转讗 谞诪讬 讘讚讬谉 讛讜讚讗讛 讗讬讬专讬. 讛专讬讟讘"讗 讝"诇. 讜诇拽诪谉 谞诪讬 讘住讜祝 砖诪注转讬谉 诪讬讬转讬 讛转讜住' 讝"诇 驻讬专讜砖 砖诇 专砖"讬 讜拽砖讬讗 注诇讛 讗诪讗讬 诇讗 讛讜讬 砖注讘讜讚 讘讝讛 讛砖讟专  讻注讚讬 诪住讬专讛 讜讗诪讗讬 拽讗 驻讟专 专"诇. 讜转讬专爪讜 讻讬讜谉 讚讗讬谞讜 诪讜讻讬讞 诪转讜讱 讛砖讟专 砖讛讜讗 诪住专讜  讚讗讬谞讜 讻转讘 讬讚讜 诇讗 拽谞讬 讘注讚讬 诪住讬专讛 讜诪讬讬转讬 谞诪讬 诇拽诪谉 讘住讜祝 讛砖诪讜注讛 讚专"转 诪驻专' 讻诇 讛住讜讙讬讗 讘注谞讬谉 讗讞专 讚诇讗讜 讘讛讜讚讗讛 诪讬讬专讬 讛讻讗 讗诇讗 讘诪转讞讬讬讘 注爪诪讜 讜讻讚讘注讬谞谉 诇诪讻转讘 拽诪谉 讘住"讚. 讜讛转讜住' 讝"诇 讗讬讘专讗 讚诪驻专砖讬 砖诪讜注转谞讜 讘讚讬谉 讛讜讚讗讛 诪讬讛讜 诪砖诪注 讚诇讗 诪驻专砖讬 诇讛 讘讚讗讬讻讗 注讚讬 诪住讬专讛 讗诇讗 诪讬讬专讬 讘讚讻转讘 讘砖讟专 讞讬讬讘 讗谞讬 诇讱 诪谞讛 讜诪住专讜 诇讬讚讜 讜诇讗 诪住专讜 诇讜 讘驻谞讬 注讚讬诐 讗诇讗 砖诪讜讚讛 诇讜 砖讻转讘讛 诇讜 讗讘诇 诪砖讟讛 讛讬讛 讘讜 讜诇讗 谞转讞讬讬讘 诇讜 诪注讜诇诐 讜专' 讬讜讞谞谉 住讘专 讗注"讙 讚诇讗 谞诪住专 讘驻谞讬 注讚讬诐 讗诇讬诪讗 诪诇转讗 讚砖讟专讗 讜讞砖讬讘讗 讛讜讚讗讛 讗注"讙 讚诇讗 讗诪专 讗转诐 注讚讬 驻讬' 讚讛专讬 诇讗 谞诪住专 讘驻谞讬 注讚讬诐 讜诇诪讬 讬讗诪专 讗转诐 注讚讬 讗驻"讛 讗诇讬诪讗 诪诇转讗 讚砖讟专讗 驻讬' 讻讬讜谉 讚谞讻转讘 讘砖讟专 讜诇讗 转讬诪讗 讻讬讜谉 讚讗讬谉 讻讗谉 注讚讬 诪住讬专讛 讻诇诇 爪专讬讻讬谉 讗谞讜 诇讗诇讜诪讬 讛讗讬 砖讟专讗 讘讞转讬诪转讜 讜谞讬诪讗 讚诪讬讬专讬 讘砖讻转讘 诇讜 讞讬讬讘 讗谞讬 诇讱 诪谞讛 讜讞转诐 转讞转讬讜 讚讗"讻 讛讬讬谞讜 讛讜爪讬讗 注诇讬讜 讻转讘 讬讚讜 讚诇讻"注 讙讜讘讛 诪谞讻住讬诐 讘谞讬 讞讜专讬谉 讜诇讗 诪讬讬专讬 谞诪讬 讘砖讻转讘 讗谞讬 驻诇讜谞讬 讘谉 驻诇讜谞讬 讞讬讬讘 讗谞讬 诇讱 诪谞讛 讚讛讬讬谞讜 讻讞转' 转讞转讬讜 讚诪讬 讚讗注"讙 讚诪讜讻讞 讘驻专拽 讙讟 驻砖讜讟 讚讬讻讜诇 诇讞转讜诐 讘专讬砖 诪讙讬诇转讗 讜讗诪讗讬 讛讜讛 诇谉 诇诪讬讞砖 讚讬诇诪讗 诪砖讻讞 诇讬讛 讗讬谞讬砖 讚诇讗 诪注诇讬 讜讻转讘 讗谞讬 讛讞转讜诐 诇诪注诇讛 讞讬讬讘 诇驻诇讜谞讬 诪谞讛 讚讛转诐 讜讚讗讬 讻讛"讙 诇讗 讛讜讛 讙讘讬 讻诇诇 讛讜讗讬诇 讜讗讬谞讜 诪讻转讬讘 讗讞转 讗讘诇 讻砖讛讜讗 讞转讜诐 诇诪讟讛 讗祝 注诇 驻讬 砖讛注诇讬讜谉 讗讬谞讜 诪讻转讘 讬讚讜 讙讜讘讛 诪谞讻住讬诐 讘谞讬 讞讜专讬谉. 讜诇砖讬讟转 专"转 讝"诇 诪讬讬专讬 讘砖讟专 讙诪讜专 砖讞转诪讜 讛讬讟讘 讜讗驻"讛 住"诇 诇专"诇 讚诇讗 讗诇讬诪讗 砖讟专讗 诇讛转讞讬讬讘 讚讗讬谉 诪讟诇讟诇讬谉 谞拽谞讬谉 讘砖讟专 讜讻讚讘注讬谞谉 诇诪讻转讘 拽诪谉 讘住"讚. 讜诇砖讬讟转 专砖"讬 讜讛转讜住' 讗讬讘专讗 讚讗转讬 砖驻讬专 诇讬砖谞讗 讚转诇诪讜讚讗 讚拽讗诪专 诇注讜诇诐 讻讜' 讚诇驻讬' 专"转 拽砖讛 讚诪讚拽讗诪专 诇注讜诇诐 诪砖诪注 讚讗诪讗讬 讚拽住"讚 诪注讬拽专讗 讚讻砖讘讗 诇讛讜讚讜转 驻诇讬讙讬 拽讗 讛讚专 讜讛诇讻讱 诇讗 讛讜讛 诇讬讛 诇诪讬诪专 讗诇讗 讜讛讻讗 讘讻讜转讘 诇讜 砖讟专 诪谞讛 讗谞讬 讞讬讬讘 诇讱 驻诇讬讙讬 讜诪讬讛讜 讗转讬 砖驻讬专 讚讛讚专 讜拽讗诪专 讛讻讗 讘诪讗讬 注住拽讬谞谉 讚讗"诇 讞讬讬讘 讗谞讬 诇讱 讘砖讟专 驻讬' 讚诇讗讜 讘讛讜讚讗讛 驻诇讬讙讬 讻讚讛讜讛 讗诪专讬谞谉 注讚 讛砖转讗 讗诇讗 讘讘讗 诇讛转讞讬讬讘 诪讞讚砖 讜讻转讘 诇讬讛 讘砖讟专 讙诪讜专 讞讬讬讘 讗谞讬 诇讱 诪谞讛 讗讘诇 诇砖讬讟转 专砖"讬 拽砖讛 诇讗 讗转讗 诇讞讚讜转讬 诇谉 讗诇讗 注谞讬谉 诪住讬专转 砖讟专 讗讘诇 讘讛讜讚讗讛 讗讬讬专讬 讻讚诇注讬诇 讜诇讬讻讗 讘讬谞讬讬讛讜 讗诇讗 诪注讬拽专讗 诪讬讬专讬 讚讘注"驻 讗诪专 讛讗讬 诇讬砖谞讗 讜讗诪专 讗转诐 注讚讬 讜讛砖转讗 讞讚讬转 诇谉 讚诪讬讬专讬 砖讻转讘讜 讘讻转讘 讜诪住专讜 讘驻谞讬 注讚讬诐 讜讛诇讻讱 诇诪讛 诇谉 诇诪讬诪专 讚讗诪专 诇讬讛 讞讬讬讘 讗谞讬 诇讱 诪谞讛 讜注讜讚 讚诪讛讗讬 诇讬砖谞讗 诪砖诪注 讚讘讬谞讜 诇讘讬谉 注爪诪讜 讛讬讛 讻转讬讘讛 讜诪住讬专讛 讝讜 诪讚拽讗诪专 讚讗诪专 诇讬讛 讞讬讬讘 讻讜' 讜讗讬诇讜 诇砖讬讟转 专砖"讬 注讬拽专 转讬专讜爪讬谉 诪砖讜诐 讚谞诪住专 讘驻谞讬 注讚讬诐 讛诇讻讱 专砖"讬 诇讗 讙专讬住 讗诇讗 讜讛讘"注 讘砖讟专讗 讜讻讚讻转讬讘谞讗 诇注讬诇. 讜讛转讜住' 讙专住讬 诇讛讜 讗祝 注诇 讙讘 讚诇讗 诪驻专砖讬 讻驻讬' 专"转 讗诇讗 讚讘讛讜讚讗讛 诪讬讬专讬 讻讜诇讛 砖诪注转讬谉 讜讻讚讻转讬讘谞讗 诪"诪 诇讗 诪驻专砖讬 讚讗诇讬诪讜转讬讛 讚讛讗讬 砖讟专讗 诪砖讜诐 讚谞诪住专 讘注讚讬诐 讗诇讗 诪砖讜诐 讚谞讻转讘 讜诇讛讻讬 讛讚专 讜转谞讬 讜讛讘"注 讚讗诪专 诇讬讛 讞讬讬讘 讗谞讬 诇讱 诪谞讛 讻讜' 诇讗讜专讜讬讬 诇谉 讗讬讝讛 诇砖讜谉 讻转讜讘 讘砖讟专 讝讛 讚讛讗 讗诪专讬谞谉 讚诇讗 讗讬讬专讬 讘讞转诐 转讞转讬讜 讜诇讗 讘砖讻转讘 讗谞讬 讞讬讬讘 诇讱 讻讜' 讜讻讚讻转讬讘' 诇注讬诇 讜诇砖讬讟转 专砖"讬 讻讬讜谉 讚注讬拽专 讗讜拽诪转讬谉 讛讬讬谞讜 讚谞诪住专 讘注讚讬诐 驻砖讬讟讗 讜讚讗讬 讚诇讗 诪讬讬专讬 讘讞转讜诐 讛讜讗 砖诐 诇讗 讘住讜祝 讜诇讗 讘转讞诇讛 讜诇讻讱 诪讞拽 讛讙讬专住讗 讻谞"诇:
讜讝"诇  专砖"讬 讘诪讛讚讜专讗 拽诪讗 讚讗"诇 讞讬讬讘 讗谞讬 诇讱 诪谞讛 讘砖讟专 讻诇讜诪专 讚讻转讘 诇讬讛 讘砖讟专 讞讬讬讘 讗谞讬 诇讱 诪谞讛 讘砖讟专 讘诇讗 讞转讬诪转 注讚讬诐 讜谞转谉 诇讜 讜注讚讬诐 诪注讬讚讬诐 砖谞转谉 诇讜 讘驻谞讬讛诐 讗讜转讜 讛砖讟专 讗讘诇 诇讗 讗诪专 诇讛讜 讗转诐 注讚讬 讗诇讬诪讗 诪讬诇转讗 讚砖讟专讗 讻讬讜谉 砖讻转讘 诇讜 讗谞讬 讞讬讬讘 诇讱 讚诪讬 讻讗诇讜 讗诪专 诇讗讜转诐 注讚讬诐 砖专讗讜 砖谞转谉 诇讜 讗转诐 注讚讬 注"讻. 讜拽专讜讘 讝讛 讛驻讬专讜砖 诇驻讬' 讛转讜住驻讜转 讜讘诪讛讚讜专讗 讘转专讗 砖讬谞讛 驻讬专讜砖讜 讜讻讚讻转讬讘' 讚讜拽 讜转砖讻讞. 讜注讜讚 讻转讘 讘诪讛' 拽诪讗 诇砖讜谉 讗讞专 讜讻讚讘注讬谞谉 诇诪讻转讘 讘住"讚:
讜讝"诇  讛专"讬 诪讟专讗谞讬 讝"诇 讜讛讘"注 讻讙讜谉 讚讗"诇 诪谞讛 讗谞讬 讞讬讬讘 诇讱 讘砖讟专 驻讬专讜砖 讛讚讬讘讜专 讛讝讛 砖讛讜讚讛 诇讜 诇讗 讘驻讛 讛讜讚讛 诇讜 讗诇讗 讻转讘 诇讜 讘砖讟专 讻讬 讗谞讬 讞讬讬讘 诇讱 诪谞讛 讜诪住专讜 讘讬讚讜 讜讻转讘 讬讚讜 讛讬讗 诇讜 诇专讗讬讛 砖讛讜讚讛 诇讜 专' 讬讜讞谞谉 讗诪专 讞讬讬讘 讗诇讬诪讗 诪诇转讗 讚砖讟专讗 讻诪"讚 诇讬讛 讗转诐 注讚讬 讜专"诇 住讘专 诇讗 讗诇讬诪讗 诪讬诇转讗 讻诪"讚 诇讬讛 讗转诐 注讚讬 讜讗讬 拽砖讛 诪诪讗讬 讚转谞谉 讛讜爪讬讗 注诇讬讜 讻转讘 讬讚讜 砖讛讜讗 讞讬讬讘 诇讜 讙讜讘讛 诪谞讻住讬诐 讘谞讬 讞讜专讬谉 讗讬谉 讝讛 讚讜诪讛 诇讝讛 砖讗讜转讛 讻转讬讘讛 讗讬谞讛 讛讜讚讗讛 讗诇讗 注讚讜转 砖讛诇讜讜讛讜 讜讻讬讜谉 砖注诇 住诪讱 讗讜转讛 讛讻转讬讘讛 讛诇讜讜讛讜 讻转讬讘转讜 讻讻转讬讘转 讛注讚讬诐 讚诪讬讗 讗爪诇 讘谞讬 讞讜专讬谉 讜讗诇讜 讛诇讜讛讜 讘驻谞讬 注讚讬诐 讻诇讜诐 爪"诇 讗转诐 注讚讬 讙诐 注讻砖讬讜 谞诪讬 砖讻转讘 诇讜 讘讻转讬讘转 讬讚讜 讗"爪 诇讜诪专 讗转诐 注讚讬 讗讘诇 讝讜 讛讻转讬讘讛 讗讬谞讛 讗诇讗 讛讜讚讗讛 砖诪讜讚讛 诇讜 讻讬 讛诇讜讜讛讜 诇讗 注讻砖讬讜 讗诇讗 诪拽讜讚诐 诇讻谉 讜讻讬讜谉 砖讛讛诇讜讗讛 诇讗 注诇 住诪讱 讻转讬讘讛 讝讜 讛诇讜讜讛讜 讗诇讗 讘讬谞讜 诇讘讬谞讜 讘诇讗 讚讘专  讜注讻讜讘讗 诇讛讜讚讜转 诇讜 讻讱 讛讜讗 讗诐 讛讜讚讛 诇讜 讘讻转讘 讻诪讜 砖讛讜讚讛 诇讜 讘驻讛 讜诇讗 讗诇讬诪讗 讛讜讚讗转 讻转讘讜 诪讛讜讚讗转 驻讬讜 讚讻转讘 讬讚讜 讻讗诇讜 讛讜讚讛 诇讜 讘驻谞讬 注讚讬诐 讚诪讬 讗讘诇 诇讗 讗诇讬诪讗 讻诪"讚 诇讛讜 讗转诐 注讚讬. 注讚 讻讗谉:
诪讗讬  诇讗讜 讻讛"讙 驻专砖"讬 讝"诇 诪讛 注讚讜转 讬砖 诇讛 诇讗讞专 讝诪谉 讘讚讘专 讝讛 诇讗讜 讻讛"讙 砖诪讜住专 诇讛 砖讟专 讘驻谞讬 注讚讬诐 讜讻转讜讘 讘讜 驻诇讜谞讬 拽讘诇 注诇讬讜 讻讱 讜讗讬谉 砖诐  拽谞讬谉 讜诇讗 讞转讬诪讛 讚讗讬 讛讜讛 砖讟专 讞转讜诐 诪讗讬 诇诪讬诪专讗 注"讻. 讻谉 讻转讜讘 讘专砖"讬 讝"诇 讻转讬讘转 讬讚 诪讚讜讬讬拽 驻讬' 诇驻讬' 讛讜拽砖讛 诇讜 诇砖讬讟转讜 讝"诇 讚诪讛 注谞讬谉 诪砖谞转谞讜 诇注谞讬谉 驻诇讜讙转讬讬讛讜 讚讗驻砖专 诇讞诇拽 讜诇讜诪专 讚砖谞讬讗 诪转讞讬讬讘 诪讛砖转讗 诇讛讜讚讗讛 讜诪转谞讬' 讘诪转讞讬讬讘 诪讛砖转讗 诪讬讬专讬 讻讚转谞谉 讜驻住拽讛 注诪讜 砖讬讝讜谉 讜讻讜' 讜驻诇讜讙转讬讬讛讜 讘讛讜讚讗讛 讜诪讗讬 讛讗讬 诇讬砖谞讗 讚谞拽讟 讜讛讗 诇讗 讚诪讜 讗讛讚讚讬 诇讻讱 讻转讘 专砖"讬 讝"诇 讚诪转谞讬' 谞诪讬 讘讛讜讚讗' 诪讬讬专讬 讜住"讚 讚注讬拽专 讞讚讜砖讬讛 讚诪转谞讬' 诇讗讜 诪砖讜诐 砖注转 讛驻住讬拽讛 讚讛驻住讬拽讛 讻讚讬谉 讜讻砖讜专讛 讛讬转讛 讚讗讬 诇讗 转讬诪讗 讛讻讬 讛讬讻讬 讙讘讬讗 诪诪砖注讘讚讬 讚拽转谞讬 讘住讬驻讗 讜讛讬讗 谞讝讜谞转 诪诪砖讜注讘讚讬谉 讗诇讗 讜讚讗讬 讛驻住讬拽讛 讛讬转讛 讘拽谞讬谉 讗诇讗 砖诇讗 谞讻转讘 讗讜 砖诇讗 谞砖讗转 讗诇讗 注诇 转谞讗讬 砖讬讝讜谉 讗转 讘转讛 讜驻讬专砖讛 诇讛讚讬讗 砖注"诪 讻谉 诪转拽讚砖转 诇讜 讚讛讗 讜讚讗讬 讛专讬 讛讜讗 讞讬讬讘 诇讝讜谞讛 讜讻讬讜谉 砖讻谉 讞讚讜砖讬讛 讚诪转谞讬' 诇讗讜 诪砖讜诐 砖注转 讛驻住讬拽讛 讗诇讗 注讬拽专 讞讚讜砖讬讛 讚诪转谞讬' 讛讬讬谞讜 诇讗讞专 讝诪谉 砖谞注砖讬转 讛驻住讬拽' 讚讘专讗讬' 拽诇讬砖讗 砖转讜爪讬讗 讞讬讬讘 诇讝讜谞讛 讻诇 讛讞诪砖 砖谞讬诐 讜讗讬谞讜 讬讻讜诇 诇讜诪专 诇讗 驻住拽转讬 讜诪讛 注讚讜转 讬砖 诇讛 诇讗讞专 讝诪谉 讘讚讘专 讝讛 诇讗讜 讻讛"讙 砖诪讜住专 诇讛 砖讟专 讜讻讜' 讜讻讚诪住讬讬诐 讜讗讝讬诇 专砖"讬 讝"诇 讜讚讜拽 诇砖讜谉 驻诇讜谞讬 拽讘诇 注诇讬讜 讻讱 讚谞拽讟 专砖"讬 讝"诇 讘诇砖讜谞讜 讜讛讬讬谞讜 诇砖讜谉 讛讜讚讗讛 砖讻转讘 诇讗讞专 讝诪谉 讛驻住讬拽讛 驻诇讜谞讬 拽讘诇 讜讻讜' 讻讚讬 砖转讛讬讛 诇专讗讬讛 讘讬讚讛 讜转转讘注谞讜 讘讜 讻诇 注转 砖转专爪讛 讗讘诇 讛拽讘诇讛 讻讚讬谉 讜讻砖讜专讛 讛讬转讛 讜讛讬讬谞讜 讚讜诪讬' 诇驻诇讜讙转讗 讚专' 讬讜讞谞谉. 讜讬砖 诇讚拽讚拽 讘诇砖讜谉 专砖"讬 讝"诇 讻讬讜谉 砖讻转讘 砖诪讜 讛专讬 讻讗谉 讞转讬诪讛 砖讛专讬 讻转讜讘 驻诇讜谞讬 拽讘诇 讜讛讬讻讬 拽讗诪专 讜讗讬谉 砖诐 诇讗 拽谞讬谉 讜诇讗 讞转讬诪讛 转讚注 讚讛专讬 讻转讘 诇注讬诇 讗讘诇 讛讻讗 讛讻讬 讻转讘 诇讬讛 讞讬讬讘 讗谞讬 诇讱 诪谞讛 讜诇讗 讞转诐 诪砖诪注 诇讛讚讬讗 讚诇讗 讘注讬谞谉 砖讬讻转讜讘 砖诪讜 讻诇诇 诇讗 讘转讞诇讛 讜诇讗 讘住讜祝 讚讻诇 砖讻讜转讘 讛砖诐 讛专讬 讻讗谉 讞转讬诪讛. 讜讬砖 诇讞诇拽 讘讬谉 诪讚讘专 讻谞讙讚讜 讻诪讜 驻诇讜谞讬 拽讘诇 诇诇砖讜谉 诪讚讘专 讛讜讗 注爪诪讜 诇谞讜讻讞 讞讬讬讘 讗谞讬 诇讱 讚讛讗 讜讚讗讬 讗讬诇讜 拽讗诪专 讗谞讬 驻诇讜' 讞讬讬讘 讜讻讜' 讚讛讜讛 讻讗诇讜 讞转诐 诇讘住讜祝 讜诪"诪 住"诇 诇专砖"讬 讚诪注讬拽专讗 住"讚 讚讞讬讚讜砖讬讛 讚诪转谞讬' 注诇 讛专讗讬讛 砖讘讬讚讛 诇讙讘讜讬讬 诇讗讞专 讝诪谉 讜诇讗 注诇 砖注转 讛驻住讬拽讛 讜诪砖谞讬 诇讗 讘砖注转 驻住讬拽转讗 驻讬' 讜讞讚讜砖讬讛 讚诪转谞讬' 注诇 砖注转 讛驻住讬拽' 讜讻讚专讘 讙讬讚诇 讚讜拽 讜转砖讻讞 讘诇砖讜谉 专砖"讬 讝"诇. 讜讛转讜住驻讜转 诇讗 驻讬专砖讜 讻谉 讗诇讗 讚讘注讬 诇讚诪讜讬讬 诪转讞讬讬讘 诪讛砖转讗 讚诪转谞讬' 诇讛讜讚讗讛 讚诪讬讬专讬 讘讛 专' 讬讜讞谞谉 讜专"诇 讚讻讬讜谉 讚讗诇讬诪讗 诪讬诇转讗 讚砖讟专讗 诇讗讞讬讜讘讬 讘讬讛 诪讛砖转讗 讛讻讬 谞诪讬 讗诇讬诪讗 诇诪讬讞砖讘讬讛 讛讜讚讗讛 讜讻讬讜爪讗 讘讝讛 讻转讘讜 诇拽诪谉 讙讘讬 讛讗 讚注专讘 讛讬讜爪讗 诇讗讞专 讞转讜诐 砖讟专讜转 讚诪拽砖讜 诪讛讛讬讗 讚讙讬讟讬谉 讚讛讬讜 诪讜讞讝拽讬谉 讘讟讘诇' 讜诪砖谞讬 诇讛 讘讛讻讬 讜讝讛讜 砖讻转讘讜 讛转讜住' 讞讬讬讘 诇讝讜谞讛 讞诪砖 砖谞讬诐 诪讗讬 诇讗讜 讻讛"讙 讚讗讬 讘砖讟专 讙诪讜专 诪讛 讞讬讚讜砖 讚讞讬讬讘 讗诇讗 讜讚讗讬 讚讘讻讛"讙 诪讬讬专讬 讜诇驻讬 砖讬讟转诐 拽砖讛 诇讛讜 讚讻讬讜谉 讚诇讗 谞转讞讬讬讘 诪注讬拽专讗 讘砖讟专 讙诪讜专 讗诪讗讬 讙讘讬 诪诪砖注讘讚讬 讜转讬专爪讜 讚讗注"讙 讚诇讗 讛讜讬讗 砖讟专 讙诪讜专 诪讻诇 诪拽讜诐 讗讬转 诇讬讛 拽诇讗 讜诇砖讬讟转 专砖"讬 讝"诇 讜讻讚讻转讬讘谞讗. 讜诇砖讬讟转 专讘讬谞讜 转诐 讝"诇 讚诇拽诪谉 谞诪讬 谞讬讞讗 讚讛讗 诇讛讚讬讗 讘砖讟专 讙诪讜专 诪讬讬专讬 讜讻讚讘注讬'拽 诇诪讻转讘 讘住"讚. 讜讘诪讛讚讜专讗 拽诪讗 驻专砖"讬 讝"诇 讻砖讬讟转 讛转讜住' 讜讝"诇 诪讗讬 诇讗讜 讻讛"讙 砖讻转讘 诇讗砖转讜 讘砖讟专 讘诇讗 讞转讬诪转 注讚讬诐 诇讗讞专 砖谞砖讗' 讞讬讬讘 讗谞讬 诇讱 诇讝讜谉 讘转讱 讞诪砖 砖谞讬诐 讚讗讬 讻转讘 诇讛 讘砖讟专 讻转讜讘转讛 讗讜 讘讞转讬诪转 注讚讬诐 爪专讬讻讗 诇诪讬诪专 讚讞讬讬讘 讗诇讗 讜讚讗讬 讘讻讛"讙 拽讗 诪讬讬专讬 讜讗砖诪讜注讬谞谉 讚讻讬讜谉 讚讻转讘 诇讛 讞讬讬讘 讜拽砖讬讗. 诇专"诇. 讘砖讟专讬 驻住讬拽转讗 讚讘专讬诐 砖驻讜住拽讬诐 讘讬谉 讗讘讬 讛讘谉 讜讗讘讬 讛讘转 讜讻讜转讘讬诐 讗讜转诐 诇讝讻专讜谉 讚讘专讬诐 讘注诇诪讗 讜讞讜转诪讬' 注讚讬' 讜讘讗讜转讜 砖讟专 讻转讘 诇讛 诇讝讜谉 讗转 讘转讛 讜讗砖诪注讬谞谉 讻专讘 讙讬讚诇 讚讗注"讙 讚诇讗 拽谞讜 诪讬讚讜 讞讬讬讘 诇讝讜谉 讗转 讛讘转 讛讜讗讬诇 讜讘砖注转 拽讚讜砖讬谉 驻住拽 注诪讛 讚拽讬讚讜砖讬谉 讛讬讬谞讜 拽谞讬谉 讜诇注讜诇诐 讚诇讗 讗诪专 诇讛讜 讗转诐 注讚讬. 讛谞拽谞讬谉 讘讗诪讬专讛 讘诇讗 拽谞讬谉 注"讻. 讜讻转讘 讛专讬讟讘"讗 讝"诇 讜拽砖讬讗 讟讜讘讗 诇砖讬讟转 专砖"讬 讝"诇 诪谞讗 诇讬讛 诇诪拽砖讛 讚讻诇 讛谞讬 诪转谞讬' 讚拽讗 诪讜转讬讘 诪讬谞讬讬讛讜 讗驻讬' 诇诪讗讬 讚住"讚 讚诪讬讬专讬 讘讚诇讗 讻转讜' 讗转诐 注讚讬 讚讬诇诪讗 讚诪转谞讬' 讚讛讻讗 讜讛讛讬讗 讚讻讛谉 讜讻诇讛讜谉 讘砖讻转讜讘 讘讛谉 讗转诐 注讚讬. 讜注讜讚 讗讻转讜讘 讻诇 诇砖讜谞讜 讝"诇. 讜诪"诪 诇驻讬 诪讗讬 讚驻专讬砖谞讗 讘诪讗讬 讚讻转讘 讘诪讛讚讜专讗 讘转专讗 诇讗 拽砖讬讗 讻诇诇:


 讜转诇诪讬讚讬  专讘讬谞讜 讬讜谞讛 讝"诇 讻转讘讜 讜讝"诇 讛讘"注 讚讗"诇 讞讬讬讘 讗谞讬 诇讱 诪谞讛 讘砖讟' (讻诇 讝诪谉) 讻讜'. 讻诇讜诪专 砖讻转讘 讘砖讟专 讞讬讬讘 讗谞讬 诇讱 诪谞讛 讜谞转谉 诇讜 讛砖讟专 讜诇驻讬讻讱 讛讬讛 诪讞讬讬讘 专' 讬讜讞谞谉 讜讘讻讗谉 讬"诇 讘诪讗讬 注住拽讬谞谉 讗讬 讘砖讻转讘 诇讛 讘讻转讬讘转 讬讚讜 诪"讟 讚专"诇 讚驻讟专 讚诪砖谞讛 砖诇讬诪讛 砖谞讬谞讜 讛讜爪讬讗 注诇讬讜 讻转讘 讬讚讜 砖讛讜讗 讞讬讬讘 讙讜讘讛 诪谞讻住讬诐 讘谞讬 讞讜专讬谉 讜讗讬 讘砖讗讬谉 讞转讬诪转 讬讚讜 诪讗讬 讟注诪讗 讚专' 讬讜讞谞谉 讚诪讞讬讬讘 讚讛讗 诪爪讬 诇诪讬诪专 诪砖讟讛 讛讬讬转讬 讘讱 讜讻"转 讚诪讬讬专讬 讘砖诪住专 诇讛 讛砖讟专 讘驻谞讬 注讚讬诐 讗"讻 讗诪讗讬 驻讟讜专 讚讛讗 拽讬"诇 讚注讚讬 诪住讬专讛 讻专转讬 讜讬砖 诇转专抓 讚诪讬讬专讬 讘砖谞讬讛诐 诪讜讚讬诐 砖诇讗 讛讬讛 讞讬讬讘 砖讛讬讛 讬讻讜诇 诇讜诪专 诪砖讟讛 讛讬讬转讬 讘讱 讗诇讗 砖讘砖讟专 讝讛 讛讜讚讛 砖讛讬讛 讞讬讬讘 诇讜 诪转讞诇讛 讜讚讘专讬 讛讻诇 讛讜讗 砖讗诐 诇讗 讛讬讛 砖诐 砖讟专 诇讗 讛讬讛 讞讬讬讘 讗讘诇 诪讞诇讜拽转诐 讛讜讗 讘砖讻转讘 诇讛 砖讟专 专' 讬讜讞谞谉 讗诪专 讗诇讬诪讗 诪讬诇转讗 讚砖讟专讗 讜讗注"驻 砖砖谞讬讛诐 诪讜讚讬诐 砖诇讗 讛讬讛 讞讬讬讘 诇讜 讻诇讜诐 讞讬讬讘 讜讗讬谞讜 讬讻讜诇 诇讜诪专 诪砖讟讛 讛讬讬转讬 讘讱 讻讬讜谉 砖讻转讘 诇讜 讘砖讟专 讜讻诪讗谉 讚讗诪专 诇讛讜 讗转诐 注讚讬 讚诪讬 讚讻讬 讛讬讻讬 讚讘讛讜讚讗讛 讗讞专转 砖诇讗 讘砖讟专 讗诐 讗诪专 讗转诐 注讚讬 讞讬讬讘 讜讗讬谞讜 讬讻讜诇 诇讜诪专 诪砖讟讛 讛讬讬转讬 讘讱 讛讻讬 谞诪讬 讘砖讟专 讛讜讗讬诇 讜砖谞讬讛诐 诪讜讚讬诐 砖诇讗 讛讬讛 讞讬讬讘 诇讜 讻诇讜诐 讜讗注"驻 砖讘讛讜讚讗讛 讗讞专转 讻砖转讜讘注 讟讜注谉 砖讛讞讬讜讘 讗诪转 讞讬讬讘 讛诪讜讚讛 讛讻讗 讗讬谞讜 讞讬讬讘 讗讘诇 讗诐 讛转讜讘注 讗讜诪专 诪谞讛 讛讬讬转 讞讬讬讘 诇讬 讜讛讜讚讬转 诇讬 讘讜 讜讻转讘转 诇讬 讘砖讟专 讘讝讛 诪讜讚讛 专"诇 讚讞讬讬讘. 讜专讘谞讬 爪专驻转 讝"诇 讛讬讜 诪转专爪讬诐 讜诪驻专砖讬诐 砖注讻砖讬讜 讛讜讗 诪转讞讬讬讘 诇讜 讘砖讟专 讜讛专讗砖讜谉 谞专讗讛 讬讜转专 诇诪讜专讬 讛专讘 谞专"讜 讚诪讛 讟注诐 讛讜讗 诇讜诪专 讚讘诇讗 讻讞 讛讜讚讗讛 讬转讞讬讬讘 诇讜 讘砖讟专 讜讘讬专讜砖' 谞诪讬 诪讜讻讬讞 讻驻讬专讜砖讗 拽诪讗 讚讙专住讬谞谉 讛转诐 讘讞讝拽转 砖讞讬讬讘 诇讜 讚诪砖诪注 砖讛讜讚讛 砖讞讬讬讘 诇讜 诪转讞诇讛 讜诪转讜专转 讛讜讚讗讛 谞转讞讬讬讘 诪注爪诪讜 讗注"驻 砖诇讗 讛讬讛 讞讬讬讘 诇讜 讻诇讜诐 讜住讜讙讬讗 讚砖诪注转讗 谞诪讬 讛讻讬 诪讜讻讞' 讚讘讚讘专 砖诇讗 讛讬讛 讞讬讬讘 诪转讞诇讛 诪讬讬专讬 诪讚讗拽砖讬 诪诪转谞讬' 讚讛谞讜砖讗 讗转 讛讗砖讛 砖讗讬谞讜 诪转讞讬讬讘 讘讚讘专 砖诇讗 讛讬讛 讞讬讬讘 诪转讞诇讛 讜讗驻"讛 讞讬讬讘 讜诪转专抓 讚讛转诐 诪讬讬专讬 讘砖讟专讗 驻住讬拽转讗 讻诇讜诪专 砖诪转讞诇讛 讘砖注讛 砖谞砖讗讛 讛转谞讜 砖讬讝讜谉 讗转 讘转讛 讜诇驻讬讻讱 讞讬讬讘 讗讘诇 讗诐 诇讗 讛讬讛 诪转谞讛 诪转讞诇讛 讗诇讗 砖诪注爪诪讜 讛讬讛 诪转讞讬讬讘 诇讝讜谉 讗讜转讛 诇讗 讛讬讛 诪转讞讬讬讘. 转讜 诪拽砖讬谞谉 注诇讛 诪讛讗 讚转谞讬谞讗 讻转讘 诇讻讛谉 砖讛讜讗 讞讬讬讘 诇讜 讞诪砖讛 住诇注讬诐 讞讬讬讘 诇讬转谉 诇讜 讛' 住诇注讬诐 讜讘谞讜 讗讬谞讜 驻讚讜讬 讜讛讗 讛讻讗 砖诇讗 讛讬讛 讞讬讬讘 诇讜 诪转讞诇讛 讗诇讗 诪注爪诪讜 谞转讞讬讬讘 讜讗驻"讛 讞讬讬讘 讜诪转专抓 砖讗谞讬 讛转诐 讚诪砖讜注讘讚 诪讚讗讜专讬讬转讗 讻诇讜诪专 诪砖讜注讘讚 讛讜讗 诪谉 讛转讜专讛 诇驻讚讬讜谉 讘谞讜 诇讗 爪专讬讱 讻转讬讘' 讜诇讗 讻转讘 诇讝讛 讗诇讗 讻讚讬 诇讘专专 诇讜 讻讛谉 讜诪谉 讛讚讬谉 讛讬讛 砖讬讛讬讛 讘谞讜 驻讚讜讬 讻讬讜谉 讚诪砖讜诐 砖注讘讜讚讗 讚讗讜专讬讬转讗 讚诪转讞讬讬讘 讗诇讗 讻讚注讜诇讗 讚讗诪专 讚讘专 转讜专讛 讘谞讜 驻讚讜讬 讜讻讜'. 注讻"诇 转诇诪讬讚讬 专' 讬讜谞讛 讝"诇 讜诇拽诪谉 讗讻转讜讘 诇砖讜谉 讛专讬讟讘"讗 讘讝讛 讘住"讚:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 谞砖讗转 讛讘注诇 讻讜' 讻讗讬诇讜 讛转谞讛 注诪讛 注"诪 砖讗讬谉 诇讛 注诇讬讜 诪讝讜谞讜转 拽诪"诇 注讻"诇 诇讻讗讜专讛 诇专"诪 讚讗讬转 诇讬讛 讘驻专拽 讗注"驻 讚讛"诇 诪转谞讛 注诇 诪讛 砖讻转讜讘 讘转讜专讛 讜转谞讗讜 讘讟诇 诇讗 讗讬爪讟专讬讱 讗诇讗 诇专"讬 讚讗讬转 诇讬讛 讚讻诇 讚讘专 砖讘诪诪讜谉 转谞讗讜 拽讬讬诐 (*) 讜讬砖 诇讬讬砖讘 讜讚讜"拽: 


讘讚"讛 讚讗"诇 讞讬讬讘 讻讜' 讜讗注"讙 讚讘专讬砖 诪讙讬诇转讗 讻讜' 讛讜讗讬诇 讜讗讬谞讜 诪讻转讬讘讛 讗讞转 讚讞讬讬讘 讻讜' 注讻"诇 讗讘诇 讘住讜祝 讛诪讙讬诇转讗 诇讗 诇讞转讜诐 讚讗注"讙 讚诇讗 讛讜讜 诪讻转讬讘讛 讗讞转 讚讗讬诪讜专 讚讛住讜驻专 讻转讘 讛砖讟专 讜讗讞"讻 讞转诐 讛诇讜讛 注诇讬讜 讗讘诇 砖讬讞转讜诐 讛诇讜讛 讘专讬砖 讛诪讙讬诇讛 讜讗讞"讻 讬讻转讜讘 讛住讜驻专 讛砖讟专 讗讬谞讜 讚专讱 讚诇诪讗 讬讻转讜讘 诇诪讟讛 诪讛 砖讬专爪讛 讜拽"诇: 


讘讚"讛 讞讬讬讘 诇讝讜谞讛 讻讜' 讜讗注"讙 讚诇讗 讛讜讬 砖讟专 讙诪讜专 讙讘讬 诪诪砖注讘讚讬 讚讗讬转 诇讬讛 拽诇讗 注讻"诇 讬砖 诇注讬讬谉 讘讝讛 讚诪砖诪注 诇讛讜 讛讱 专讬砖讗 讚讞讬讬讘 诇讝讜谞讛 讻讜' 讛讬讬谞讜 讚讙讘讬 诪诪砖注讘讚讬 讜住讬驻讗 讚讛讬讗 谞讬讝讜谞转 诪谞讻住讬诐 诪砖讜注讘讚讬诐 讗专讬砖讗 讚讞讬讬讘 诇讝讜谞讛 讛' 砖谞讬诐 拽讗讬 讜讗"讻 诪讗讬 诪拽砖讛 诪讬谞讛 讛讻讗 诇专"诇 讚讛讗 讗讬讛讜 讙讜驻讬讛 讗讬转 诇讬讛 讘驻专拽 讛谞讬讝拽讬谉 讚讻转讜讘讬谉 讘注讬谞谉 讜讗诇讬讘讬讛 诇讗 诪转讜拽诪讗 讛转诐 讗诇讗 讘砖拽谞讜 诪讬讚讜 讻诪"砖 讛转讜住' 诇注讬诇 讜讬砖 诇讬讬砖讘 讚住讜讙讬讗 讚驻专拽 讛谞讬讝拽讬谉 诇驻讬 讛诪住拽谞讗 讚诇拽诪谉 讘砖诪注转讬谉 讚诪住讻转 讙讬讟讬谉 讘转专 诪住讻转 讻转讜讘讜转 谞砖谞讬转 讚诪住讬拽 诇拽诪谉 讚砖讟专讬 驻住讬拽转讗 诇讗 谞讬转谉 诇讬讻转讘 讜诇讗 诪转讜拽诪讗 诪转谞讬' 讚讛讻讗 讚讙讜讘讛 诪谞讻住讬诐 诪砖讜注讘讚讬诐 讗诇讗 讘砖拽谞讜 诪讬讚讜 讜讗讬爪讟专讬讱 诇讬讛 诇诪转谞讬 讚诇讗 谞讬诪讗 讗驻讬' 讘拽谞讜 诪讬讚讜 讚讗讬谞讜 讙讜讘讛 诪诪砖注讘讚讬 诪砖讜诐 讚讗讬诪讜专 爪专专讬 讗转驻住讛 讻诪讜 讘讘转讜 讻讚诇拽诪谉 讘住讜讙讬讬谉 讗讘诇 讛诪拽砖讛 讚讛讻讗 诇讗 讗住讬拽 讗讚注转讬讛 讛讻讬 讗诇讗 讚讗讬讬专讬 讘讗讬专注 砖讻转讘 诇讛 讜诇讗 讗讬爪讟专讬讱 诇讬讛 讗诇讗 诇讗砖诪讜注讬谞谉 讘讻讛"讙 讚诇讗讜 砖讟专 讙诪讜专 讛讜讗 讜讻诪"砖 讛转讜住驻讜转 讜讛诪转专抓 讛砖讬讘 诇讜 讘砖讟专讬 驻住讬拽转讗 讻讚专讘 讙讬讚诇 讚诪讛谞讬 讗诪讬专讛 讘注诇诪讗 诇诪讙讘讬 诪讘谞讬 讞讜专讬谉 诪讛谞讬 谞诪讬 讛讻转讬讘讛 讘讻讛"讙 诇诪讙讘讬 诪诪砖注讘讚讬 讗讘诇 讘讚讜讻转讗 讗讞专讬谞讗 诇讗 诪讛谞讬 讻转讬讘讛 讙专讜注 讻讛"讙 讜讻谉 谞专讗讛 诪讚讘专讬 讛转讜住' 砖讻转讘讜 诇注讬诇 讘砖诪注转讬谉 讜诇拽诪谉 讚讛讛讬讗 讚讛' 讙讜讘讬谉 诪谉 讛诪讞讜专专讬谉 讻讜' 诪转讜拽诪讗 讘砖诇讗 拽谞讜 诪讬讚讜 讜诇讗 讻转讘讜 讻谉 讗讛讱 专讬砖讗 讚诪转谞讬' 讚讞讬讬讘 诇讝讜谞讛 讻讜' 讚讗讬讬专讬 讘诇讗 拽谞讜 诪讬讚讜 诪砖讜诐 讚讛讱 专讬砖讗 砖驻讬专 诪转讜拽诪讗 讗驻讬' 讘诪砖讜注讘讚讬诐 讜讻诪"砖 讛转讜住' 讜讚讜"拽:





讞讻诪转 砖诇诪讛

讙诪' 讘讬谉 讛讻讬专 讘讛 讘讬谉 诇讗 讛讻讬专 讘讛 讻讜'. 谞"讘 讜讗讬谉 诇讛拽砖讜转 诪讗讬 讛讜讗 诪专讙讬诇讛 砖讬讬讱 诇讜诪专 讘讗讬谉 诪讻讬专讛 转讬专抓 讛专讗"砖 注"砖:





诪讛专"诐 砖讬祝

讙诪' 讗诇讗 讚砖讬讬讱 诇讬讛 诇砖讬注讘讜讚讗 讚讗讜专讬讬转讗 讻讜'. 讗祝 讚讘讛讜讚讗讛 驻诇讬讙讬 专"讬 讜专"诇 讜讻谉 讻转谞讗讬 谞诪讬 诪讟注诐 讛讜讚讗讛 诪"诪 诪住讬拽 讚讬讗诪专 专"诇 讚专' 讬砖诪注讗诇 讗祝 讚诇讗 诪讞砖讬讘 诇讛讜讚讗讛 讚讞讬讬讘 讘注专讘 诪砖讜诐 讚诪砖转注讘讚 注讻砖讬讜 诪砖讬注讘讜讚讗 讚讗讜专讬讬转讗 讗讘诇 诇讗 诪讟注诐 讛讜讚讗讛 诪砖讗"讻 讻讗谉 讗诐 诪砖讜诐 讛讜讚讗讛 诇讗 诪讬讞讬讬讘 诪砖讜诐 砖讬注讘讜讚讗 谞诪讬 讗讬谉 诇讞讬讬讘 讚诇讗 讛讜讬 砖讬注讘讜讚讗 讚讗讜专讬讬转讗. 讜诇讻讱 诇讗 讛拽砖讜 讛转讜住' 诪讻讗谉 [讛讬讬谞讜 诪讛 砖讛拽砖讜 诪讛讱 讚讟讘诇讗 讚讙讬讟讬谉 讚诪砖诐 诪砖诪注 诪砖讜诐 砖讬注讘讜讚 讜诇讗 讛拽砖讜 诪诇讬砖谞讗 讚讙诪' 讚讛讻讗 诪砖讜诐 讚诇诪住拽谞讗 讚讘讗诪转 诇专"诇 诇讗 诪讞讬讬讘 专' 讬砖诪注讗诇 诪砖讜诐 讛讜讚讗讛] 讜注诐 转讬专讜爪诐 讚转诇讜讬 讗讞讚 讘讗讬讚讱 [讛讜讚讗讛 讘砖讬注讘讜讚] 诪转讬讬砖讘 讻驻砖讟讬讛 [讚讛讻讬 诪砖谞讬 讚砖讗谞讬 讛转诐 讚砖讬讬讱 讘砖讬注讘讜讚讗 讚讗讜专讬讬转讗 诇讻讱 诪讛谞讬 砖讬注讘讜讚 讜讛讜讗讬诇 讜诪讛谞讬 诇讗砖转注讘讜讚讬 诪讛谞讬 谞诪讬 讛讛讜讚讗讛 诪砖讗"讻 讻讗谉] 讜拽"诇: 


讘转讜住' 讘讚"讛 谞讬转谞讜 诇讬讻转讘 驻讬' 诪砖讜诐 讚住转诐 拽谞讬谉 讻讜'. 讚诇讗 讻驻专砖"讬 注讬讬谉 讘讗砖专"讬 讜拽"诇. 讜注诇 爪讚 讛讚讜讞拽 讛讬讛 讗驻砖专 诇讻讜讬谉 驻专砖"讬 诇转讜住' 讜讻诇 讚讘专讬讛诐 讘注诪讜讚 讝讛 诪讘讜讗专讬谉 讛讬讟讘 讗讞专 讛诇讬诪讜讚 讙诐 注讬讬谉 讘专"谉: 


讘转讜住' 讘讚"讛 转"砖 讻讜' 讜讛讜讬 诪砖谞讬 讘砖拽谞讜 诪讬讚讜 讻讜'. 讜讘讝讛 讬砖 诇讬讬砖讘 拽爪转 谞诪讬 讚诇讗 诪砖谞讬 讘讚讻转讘 诇讬讛 诪砖讜诐 讚讘讝讛 诪转讜专抓 谞诪讬 讚诇讗 爪专讬讱 诇讜诪专 诪讗讬 讻讜转讘 讗讜诪专 讻讜' (讟): 


讘转讜住' 讘讚"讛 讛讻讗 讘诪讗讬 注住拽讬谞谉 讻讜'. 诪讘讜讗专 讘注讬讜谞讱 砖诐 讘讙讬讟讬谉 讘讙诪' 讜转讜住':





专砖"砖

讙诪专讗 讗专讘讘"讞 讗专讬讜"讞 讝讜 讚讘专讬 专"诪 住转讬诪转讗讛 讻讜'. 诪讙讬诇讛 (讻讜) 注"砖:



讘诪砖谞讛 讜驻住拽讛 注诪讜 讻讚讬 砖讬讝讜谉 讻讜'. 讘专讬"祝 讜专讗"砖 诇讬转讗 诪诇转 讻讚讬 讜讻谉 诇拽诪谉 讘讙诪专讗 讘住讜讛"注 诇讬转讗:



砖诐 诇讻砖转讘讗 讗爪诇讬 讗讝讜谞讛 讻讜'. 注驻专砖"讬. 讜转诪讬讛谞讬 诪讚讜注 诇讗 驻讬' 讻驻砖讜讟讜 讚拽讗讬 注诇 讛讘转 注爪诪讛 讜诇讗驻讜拽讬 诪讗诇诪谞讛 讚转谞谉 诇拽诪谉 讚讬讻讜诇讬谉 诇讜诪专 诇讛 讗诐 讗转 讗爪诇讬谞讜 讻讜' 注讬' 讘专讗"砖 讜专"谉:



专砖"讬 讚"讛 诪讗讬 诇讗讜 讻讛"讙. 砖诪讜住专 讻讜' 讜讻转讜讘 讘讜 驻诇讜谞讬 拽讘诇 注诇讬讜 讻讜'. 讜谞专讗讛 讚专"诇 砖讗讬谞讜 讻转"讬 (讚讝讛 谞专讗讛 讚讜讞拽 诇讜诪专 讚诪驻谞讬 砖诇讗 讻转讘 讗谞讬 诪讬讙专注 讙专注) 讜讛"诪 诇驻专讜砖讬 诇注讬诇 讘驻诇讜讙转转诐 讻讛"讙 讜注讬' 诇砖讜谞讜 诇拽诪谉 (拽讘 讘) 讘讚"讛 讗讘诇 讛讻讗. 讗诇讗 讚诇砖讜谉 讛讙诪专讗 砖诐 讞讬讬讘 讗谞讬 诇讱 诪谞讛 讘砖讟专 诪砖诪注 讚讛讜讗 注爪诪讜 讛讻讜转讘:





讞讬讚讜砖讬 专讘讬 注拽讬讘讗 讗讬讙专

讘诪转谞讬' 讛驻拽讞讬诐 讛讬讜 讻讜转讘讬诐 讻讜' 讞诪砖 砖谞讬诐 讻诇 讝诪谉 砖讗转 注诪讬.
讗驻砖专 讚讘讻讛"讙 讗讬谞讛 讟讜专驻转 诪诪砖注讘讚讬 讚诪拽专讬 讗讬谉 诇讛 拽爪讘讛 诇诪讟讛 讚砖诪讗 转诪讜转 讗诪讛 讗讜 讬讙专砖谞讛 讗祝 讚讘诇讗"讛 讗诐 诪转讛 讛讘转 注爪诪讛 驻拽注 讻诪讜 砖讻转讘讜 讛专讗砖讜谞讬诐 讚讗讬谉 讬讜专砖讬讛 讬讜专砖讬诐 讛诪讝讜谞讜转 讜讬讛讬讛 诪拽专讬 讗讬谉 拽爪讜讘讬诐 爪"诇 讚讝讛 诇讗 砖讻讬讞 讗讘诇 讛砖转讗 讘讻转讬讘转 讛驻拽讞讬诐 讬砖 讛专讘讛 讙讜讜谞讬 讚讬驻拽注 讞讬讜讘 诪讝讜谞讜转 讬"诇 讚诪拽专讬 讗讬谉 拽爪讜讘讬诐, 讜爪"注 诇讚讬谞讗:


转讚"讛 讜讛讬讗 谞讝讜谞讬转 讜讻讜' 诇拽"诪 讚讛讻讗 讻讜' 讜诇诪"讚 讻转讜讘讬谉 讜讻讜'. 拽"诇 讚讗"讻 诇专"诇 讚住"诇 讚讗讬谉 讻转讜讘讬谉. 讜讙诐 住"诇 讚讗"讬 诇讞讬讬讘 注爪诪讜 讘讚讘专 砖讗讬谞讜 讞讬讬讘 讘诇讗 拽谞讬谉, 讗"讻 讛讛讬讗 讚诇注讬诇 注"讻 诪讬讬专讬 讘谞转讞讬讬讘 讘砖注转 谞砖讜讗讬谉 注"讬 讚专讘 讙讬讚诇. 讗"讻 谞驻砖讜讟 讗讬讘注讬' 讚诇讗 谞讬转谉 诇讻转讜讘 诪讚诇讗 讟专讬祝 诪诪砖注讘讚讬. 讜爪"诇 讚讘讗诪转 诇专"诇 谞驻砖讟 讗讬讘注讬'. 讜讗祝 讚诪讛 讚驻砖讬讟 讛砖"住 诇拽诪谉 诪诪转谞讬' 讚讘转 讗砖转讜 讜驻专讬讱 注诇讛 讗"讛 讘谞讜转讬讜 谞诪讬. 注"讻 拽讗讬 诇专"诇 讛讬讬谞讜 诇注谞讬谉 讛讱 诪诇转讗 讚专"诇 讚讗讬谉 讻转讜讘讬谉. 讗讘诇 诪"诪 讗驻砖专 讚讘讛讱 诪诇转讗 拽讗讬 诇专"讬 讚讞讬讬讘 讗谞讬 诇讱 诪谞讛 讞讬讬讘.
讙诐 讬"诇 讗祝 讚专"诇 住讘专 讗讬谉 讻转讜讘讬'. 诪"诪 讻讬讜谉 讚诪住拽讬' 讘讙讬讟讬谉 讚驻诇讜讙转讗 讚转谞讗讬 讛讬讗. 讗"讻 讬"诇 讚专"诇 住"诇 讚讘专讬讬转讗 讚诇注讬诇 住讘专 讻讗讬讚讱 转谞讗 讚讗讬谉 讻转讜讘讬':


转讚"讛 讞讬讬讘 诇讝讜谞讛 讻讜' 讚讗讬 讘砖讟专 讙诪讜专 讜讻讜' 注' 讘诪讛专砖"讗. 讜转讜讻谉 讚讘专讬讜 讚诇住"讚 讚讛讻讗 讚诪转谞讬' 注"讻 诇讗 诪讬讬专讬 讘砖拽谞讜 诪讬讚讜. 讘讗诪转 谞驻砖讟 讻诪"讚 讚讗讬谉 拽爪讜讘讬' 注"砖.
讜拽"诇 讚讗"讻 诪谞"诇 诇讛砖"住 诇讛讜讻讬讞 转专转讬 诪诪转谞讬' 讚讞讬讬讘 讗谞讬 诇讱 诪谞讛 讞讬讬讘. 讜诪诪讬诇讗 谞驻砖讟 讙"讻 诇讟注诪讗 讚讗讬谉 拽爪讜讘讬诐. 讚诇诪讗 诪讬讬专讬 讘讘讗 诇讛转讞讬讬讘 讘讻转讘 讬讚 讙诪讜专 讜讗砖诪注讬' 讚讗祝 讘诇讗 砖讟专 讙讘讬 诪诪砖注讘讚讬:





驻谞讬 讬讛讜砖注

讛谞讜砖讗 讗砖讛 驻专拽 砖谞讬诐 注砖专


诪砖谞讛 讛谞讜砖讗 讗转 讛讗砖讛 讜驻住拽讛 注诪讜 诇讝讜谉 讗转 讘转讛 讛' 砖谞讬诐 讻讜' 诇诪讗讬 讚诪住拽讬谞谉 讘砖诪注转讬谉 讚讗讬讬专讬 讘砖讟专讗 驻住讬拽转讗 讗转讬 砖驻讬专 讚谞拽讬讟 讘讛讗讬 诇讬砖谞讗 讚诪砖诪注 砖驻住拽讛 注诪讜 讻谉 讘砖注转 拽讬讚讜砖讬谉 讜注"诪 讻谉 谞砖讗讛 诪砖讗"讻 讗诐 驻住拽讛 注诪讜 诇讗讞专 谞讬砖讜讗讬谉 诇讗 谞转讞讬讬讘 讘讗诪讬专讛 讘注诇诪讗 讗诇讗 诇诪讗讬 讚诇讗 住诇讬拽 讗讚注转讬讛 讘住诪讜讱 讚讗讬讬专讬 讘砖讟专讗 驻住讬拽转讗 讗诇讗 讚讞讬讬讘 诪砖讜诐 讞讬讬讘 讗谞讬 诇讱 诪谞讛 讘砖讟专 诇驻讬专砖"讬 讻讚讗讬转讗 讜诇驻专"转 讻讚讗讬转讗 讻诪讜 砖讬讘讜讗专 讜讗"讻 讗诪讗讬 谞拽讬讟 诇讛 讻诇诇 讘讛讗讬 诇讬砖谞讗 讚讛谞讜砖讗 讗转 讛讗砖讛 讚住转诪讗 讛讜讬 诇讬讛 诇诪讬转谞讬 讛诪讞讬讬讘 注爪诪讜 诇讝讜谉 讘转 讗砖转讜 讛' 砖谞讬诐 讞讬讬讘 诇讝讜谞讛 讜讬砖 诇讬讬砖讘 讚诇诪讗讬 讚住诇拽讗 讚注转讱 诪注讬拽专讗 谞诪讬 讗讬爪讟专讬讱 诇诪讬转谞讬 讘讛讛讬讗 诇讬砖谞讗 诪砖讜诐 讚讘注讬 诇诪讬转谞讗 住讬驻讗 讚谞讬讝讜谞讬转 诪谞讻住讬诐 诪砖讜注讘讚讬诐 讜注诇 讻专讞讱 诇诪讗讬 讚住诇拽讗 讚注转讱 诪注讬拽专讗 讚讛讞讬讜讘 讛讜讗 诪砖讜诐 讞讬讬讘 讗谞讬 诇讱 诪谞讛 讘砖讟专 讗诐 讻谉 注诇 讻专讞讱 讚讙讘讬讗 诪诪砖注讘讚讬 讗祝 注诇 讙讘 讚诇讗讜 砖讟专 讙诪讜专 讛讜讗 讛讬讬谞讜 讻诪讜 砖讻转讘讜 讛转讜住驻讜转 诪砖讜诐 讚讬砖 诇讛 拽讜诇 讜诪住转诪讗 讛讬讬谞讜 讚讜拽讗 讻讬讜谉 砖驻住拽讛 讘砖注转 谞讬砖讜讗讬谉 讬砖 诇讛 拽讜诇 讗讘诇 讘砖注转 拽讬讚讜砖讬谉 讜谞砖讜讗讬谉 讗讬谉 诇讛 拽讜诇 讻谉 谞"诇 讜讘住诪讜讱 讗讘讗专 讬讜转专:


转讜住驻讜转 讚"讛 讜讛讬讗 谞讬讝讜谞转 诪谞讻住讬诐 诪砖讜注讘讚讬诐 讗注"讙 讚诇注讬诇 转谞讬讗 讻讜' 讜诇诪"讚 讻转讜讘讬谉 讘注讬谞谉 诪讜拽诪讬谞谉 诇讛 讘砖拽谞讜 诪讬讚讜 注讻"诇. 诪砖诪注 诪驻讬专讜砖诐 讚诇诪"讚 诇驻讬 砖讗讬谉 讻转讜讘讬谉 诪讜拽讬 诇讛讛讬讗 讚诇注讬诇 讘诪拽讘诇 注诇讬讜 诇讝讜谉 讗转 讘转 讗砖转讜 讚讗讬讬专讬 讘讚诇讗 拽谞讜 诪讬讚讜 讜诇讗 讻转讘 谞诪讬 讚讗讬 讘讚讻转讘 诇讛 讜讚讗讬 讙讘讬讗 诪诪砖注讘讚讬 讻诪"砖 讛转讜住' 诇拽诪谉 讘讚"讛 讛讘"注 讘砖拽谞讜 诪讬讚讜 讚讛讜讬 诪爪讬 诇砖谞讜讬讬 讘砖讻转讘 诇讛 讚诪讛谞讬 诇砖讬讟转诐 讚诇拽诪谉 讜讗祝 诇砖讬讟转 专砖"讬 诇拽诪谉 讚讻转讬讘讛 诇讗 诪讛谞讬 诇诪"讚 诇讗 谞讬转谞讜 诇讬讻转讘 讛讬讬谞讜 讚讜拽讗 讘砖讟专讗 驻住讬拽转讗 砖驻住拽 注诪讛 讘砖注转 谞砖讜讗讬谉 讜拽讬讚讜砖讬谉 诪砖讗"讻 讛讛讬讗 讚讛诪拽讘诇 诇讝讜谉 讗转 讘转 讗砖转讜 诪砖诪注 讚讗讬讬专讬 讗祝 诇讗讞专 谞讬砖讜讗讬谉 讚讜讚讗讬 诪讛谞讬 讻转讘 诇讛 诇讙讘讜转 诪诪砖注讘讚讬 讗注"讻 讚讗讬讬专讬 讘讚诇讗 讻转讘 诇讛 讜诇驻讬 讝讛 讬砖 诇转诪讜讛 诇讻讗讜专讛 诪讗讬 拽讗 诪砖诪注 诇谉 驻砖讬讟讗 讚诇讗 讟专驻讬 诪诪砖注讘讚讬 讚诪"砖 诪砖讗专 诪诇讜讛 注"驻 讜讗"讻 诪讗讬 讗讬专讬讗 讚谞拽讬讟 讛诪拽讘诇 诇讝讜谉 讘转 讗砖转讜 讟驻讬 诪砖讗专 诪诇讜讛 注"驻 讘注诇诪讗 讜讬砖 诇讬讬砖讘 讚讛讗 讙讜驻讗 拽诪诇"谉 讚诪拽讘诇 诇讝讜谉 讘转 讗砖转讜 诇注讜诇诐 诇讗 讙讘讬讗 诪诪砖注讘讚讬 讗驻讬诇讜 讛讬讻讗 砖诪拽讘诇 注诇讬讜 讘砖注转 谞讬砖讜讗讬谉 讚拽住"讚 讚讻讬讜谉 讚讻砖讟专讬 驻住讬拽转讗 讚诪讬讗 讚讗讬转 诇讛讜 拽诇讗 讻讚驻专讬砖讬转 讘住诪讜讱 讛讜"讗 讚讙讘讬讗 拽诪诇"谉 讚讗驻"讛 诇讗 讙讘讬讗 诇驻讬 砖讗讬谉 讻转讜讘讬谉 诪诪砖 讻谉 谞"诇 讘讻讜讜谞转 讛转讜住驻讜转 讜讝讛 砖讻转讘讜 诇注讬诇 讘驻' 谞注专讛 讚转谞讬 讜砖讬讬专 诪讝讜谉 讗砖讛 讜讛讘谞讜转 讜讛讬讬谞讜 讚诪讗讬 讚砖讬讬专 讘诪转谞讬转讬谉 拽转谞讬 讘讘专讬讬转讗 讜讻讜诇讛讜 讞讚讗 诪讬诇转讗 讛讬讗 讚讗注"讙 讚讗讬转 诇讛讜 拽诇讗 诇讗 讟专驻讬 讗讘诇 讗讬谉 诇驻专砖 讘讻讜讜谞转谉 讚诇诪"讚 诇驻讬 砖讗讬谉 讻转讜讘讬谉 讛讬讬谞讜 讚讻转讜讘讬谉 讜拽爪讜讘讬谉 讘注讬谞谉 讜诪砖"讛 诇讗 讟专驻讬 讗诇讗 讘讚拽谞讜 诪讬讚讜 讚讗"讗 诇讜诪专 讻谉 讻诪"砖 讘讞讬讚讜砖讬 诇讙讬讟讬谉 驻' 讛谞讬讝拽讬谉 注"砖 讜讚讜拽 讛讬讟讬讘:


讘讗"讚 讜讗"转 诇诪"讚 拽爪讜讘讬谉 讜讻讜' 诪讬讛讜 诪谉 讛讗讘 讗讬谉 拽砖讛 讻"讻 讚诇讗 讬讚注讬谞谉 讻讜' 注讚 住讜祝 讛讚讬讘讜专. 讜讛谞讬讞讜 讘拽讜砖讬讗 讗注"讙 讚诇注讬诇 讘驻' 谞注专讛 讚祝 谞' 注"讘 讘讚"讛 讜诪讛 注诇讬讬讛 讻转讘讜 诇转专抓 讚讻讬讜谉 砖讗讬谉 拽爪讘讛 诇诪讟讛 诪讬拽专讬 诇讗 拽讬讬爪讜 诪"诪 讛转讜住' 讚讛讻讗 诇讗 诪砖诪注 诇讛讜 诇驻专砖 讻谉 诪讛讟注诐 砖讻转讘转讬 讘住"驻 诪爪讬讗转 讛讗砖讛 讜讻讚诪砖诪注 砖诐 诪诇' 讛专讗"砖 讝"诇 讚诇讗 谞讬讞讗 诇讬讛 讘讛讻讬 讜讗祝 讚讛专讗"砖 讝"诇 讻转讘 砖诐 诇转专抓 讘注谞讬谉 讗讞专 讻讬讜谉 讚专驻讜讗讛 讘讻诇诇 诪讝讜谞讜转 讚诪讝讜谉 讛讗砖讛 诪砖"讛 诪讬拽专讬 诇讗 拽讬讬爪讬 诪砖讗"讻 讘驻讜住拽 诇讝讜谉 讘转 讗砖转讜 诇讗 诪转讞讬讬讘 讘专驻讜讗讛 诪砖"讛 拽转谞讬 讛讻讗 讚讙讘讬讗 诪诪砖注讘讚讬 注"砖 讘诇' 讛专讗"砖 讝"诇 诪讬讛讜 讛转讜住驻讜转 诇讗 诪砖诪注 诇讛讜 诇讞诇拽 讘讻讱 讻诪"砖 诇讛讚讬讗 讘驻' 谞注专讛 讘讚讬讘讜专 讛谞"诇 诪讬讛讜 讗讻转讬 讬砖 诇讚拽讚拽 砖讛转讜住驻讜转 讻讗谉 讻转讘讜 讛拽讜砖讬讗 讘诇砖讜谉 讜讗"转 讜讛谞讬讞讜 讘拽讜砖讬讗 讜讗"讻 诇讗 砖讬讬讱 诇砖讜谉 讜讗"转 讗诇讗 讜转讬诪讛 讜讛谞诇注"讚 讘讝讛 诇讬讬砖讘 讚讘诪讛 砖讻转讘讜 讜诪讬讛讜 诪谉 讛讗讘 讗讬谉 拽砖讛 讻"讻 讻讜' 谞转讬讬砖讘 讛拽讜砖讬讗 诇讙诪专讬 讗注讬拽专 讚讬谞讗 讚诪讝讜谉 讛讗砖讛 讜讛讘谞讜转 讚拽转谞讬 讘驻' 讛谞讬讝拽讬谉 讚讗讬谉 讙讜讘讬谉 诪诪砖讜注讘讚讬诐 诪驻谞讬 转讬拽讜谉 讛注讜诇诐 讚诇诪"讚 诇驻讬 砖讗讬谉 拽爪讜讘讬谉 诪驻专砖 诇讛 讘讗诪转 诇注谞讬谉 诪砖讜注讘讚讬诐 砖砖讬注讘讚 讛讗讘 讚讘讛讗 砖讬讬讱 注讬拽专 诪讬诇转讗 讚诪驻谞讬 转讬拽讜谉 讛注讜诇诐 讗讘诇 砖注讘讜讚 砖砖讬注讘讚讜 讛讗讞讬谉 诇讬转讗 讘讻诇诇 讚讬谞讗 讚诪转谞讬转讬谉 讚驻' 讛谞讬讝拽讬谉 转讚注 讚讛讗 讘住"驻 诪爪讬讗转 讛讗砖讛 砖诇讞 专讘 诇专讘讬 讘讬谞讬 讞讬讟讬 讜讘注讬 诪讬谞讬讛 讛讗讞讬谉 砖砖讬注讘讚讜 诪讗讬 讜诪砖诪注 讚讘诪讝讜谉 讛讘谞讜转 谞诪讬 诪住驻拽讗 诇讬讛 讜讻诪"砖 砖诐 讘讗专讬讻讜转 讜讗注"讙 讚专讘讬 驻砖讬讟 诇讬讛 讚讗讬谉 诪讜爪讬讗讬谉 诇诪讝讜谞讜转 讗祝 讘砖讬注讘讚讜 讛讗讞讬谉 讗驻"讛 诇讗 转拽砖讬 诇诪"讚 诇驻讬 砖讗讬谉 拽爪讜讘讬谉 讚谞讛讬 讚讘砖讬注讘讚讜 讛讗讞讬谉 诪讬拽专讬 拽讬讬爪讬 讗驻"讛 诇讗 讙讘讬讗 诇专讘讬 诪诪砖注讘讚讬 诇诪讝讜谞讜转 诪砖讜诐 讚讗讬诪专 爪专专讬 讗转驻住讛 讻讚诪住拽讬谞谉 诇讛讚讬讗 讘砖诪注转讬谉 讘住讜祝 讛住讜讙讬讗 讘讚祝 讛住诪讜讱 讜注讬讬谉 砖诐 讘转讜住驻讜转 讜讘讞讚讜砖讬谞讜 讚诇注谞讬谉 砖注讘讜讚 讗讞讬谉 讗讬讬专讬 讜讻驻讬专讜砖 讛专讗砖讜谉 砖诇 讛转讜住驻讜转 诇拽诪谉 讘讚讬讘讜专 讛谞"诇 讚讗祝 讘诇讗 拽谞讜 诪讬讚讜 砖讬讬讱 讞砖砖 爪专专讬 讜讛讗 讚拽讗诪专 讛讗讬 诪讗谉 讚讗诪专 诇驻讬 砖讗讬谉 拽爪讜讘讬谉 讛讗讬 讟注诪讗 讚讗讬谉 拽爪讜讘讬谉 诇讗讜 诪砖讜诐 诪讝讜谉 讛讘谞讜转 拽讗诪专 讚讘讛讛讬讗 讘诇讗讜 讛讻讬 诇讗 讙讘讬讗 诪砖讜诐 爪专专讬 讗诇讗 诪砖讜诐 讚讗讻讜诇讛讜 诪转谞讬转讬谉 讚驻专拽 讛谞讬讝拽讬谉 拽讗讬 讚拽转谞讬 诪驻谞讬 转讬拽讜谉 讛注讜诇诐 讜讛讬讬谞讜 诪砖讜诐 讟注诪讗 讚拽爪讜讘讬谉 讗注"讙 讛讬讻讗 讚诇讬讻讗 讞砖砖 爪专专讬 讻讙讜谉 讘讗讻讬诇转 驻讬专讜转 讜砖讘讞 拽专拽注讜转 讜讻谉 讘诪讝讜谉 讛讗砖讛 讙讜驻讗 讚诇讗 讞讬讬砖讬谞谉 诇爪专专讬 讚诪讝讜谞讜转 讻诪讜 砖讗讘讗专 诇拽诪谉 讘诇' 讛转讜' 讘讚"讛 讗讬诪专 爪专专讬 讗转驻住讛 讜诇拽诪谉 讘驻' 讘转专讗 讘住讜讙讬讗 讚驻讜住拽讬谉 诪讝讜谞讜转 诇讗砖转 讗讬砖 讘注讝讛"讬 讜注讬讬谉 讘转讜住' 驻' 讛谞讬讝拽讬谉 讘讚"讛 诇驻讬 砖讗讬谉 拽爪讜讘讬谉 讚讘诇讗"讛 诇讗 讗讬爪讟专讬讱 讟注诪讗 讚拽爪讜讘讬谉 讜讻转讜讘讬谉 诇注谞讬谉 诪讝讜谉 讛讘谞讜转 讗诇讗 讘诪讝讜谉 讛讗砖讛 诇讞讜讚 讜讛讬讬谞讜 讻讚驻专讬砖讬转 讛转诐 讘讻讜讜谞转诐 讚住讜讙讬讗 讚讛转诐 诇注谞讬谉 砖讬注讘讜讚 讛讗讘 讗讬讬专讬 讗诇讗 讚讗驻"讛 讛讜爪专讻讜 砖驻讬专 诇驻专砖 讻讗谉 讚诇注谞讬谉 砖注讘讜讚 讛讗讘 诪讬讛讗 砖驻讬专 拽转谞讬 讘诪转谞讬' 讘诪讝讜谉 讛讘谞讜转 谞诪讬 讟注诪讗 诪驻谞讬 转讬拽讜谉 讛注讜诇诐 讜诇诪"讚 诪驻谞讬 砖讗讬谉 拽爪讜讘讬谉 讗"砖 讚诇注谞讬谉 砖注讘讜讚 讛讗讘 诪讬拽专讬 诇讗 拽讬讬爪讬 讻讬讜谉 砖讗讬谉 讬讚讜注 讻诪讛 讘谞讜转 讬讛讬讛 诇讜 讜讗"讻 讘讝讛 谞转讬讬砖讘 诇讛诐 拽讜砖讬讬转诐 砖讛拽砖讜 讜讗"转 讻讜' 讜讛讗 讚诪住拽讜 讗诇讗 讛讗讞讬谉 砖砖讬注讘讚讜 讘讛讛讬讗 砖注转讗 拽讬讬爪讬 讬砖 诇驻专砖 讚诇拽讜砖讟讗 讚诪讬诇转讗 诇讚讬谞讗 讻转讘讜 讻谉 讜讛讬讻讗 讚诇讬讻讗 讞砖砖 爪专专讬 讘砖讬注讘讚讜 讛讗讞讬谉 讻讙讜谉 砖讛讜讚讛 讗讘讬讛诐 诇驻谞讬 诪讜转讜 砖诇讗 讛转驻讬住 讻诪"砖 讛转讜住驻讜转 诇拽诪谉 讘讚"讛 讗讬诪专 爪专专讬 讗转驻住讛 讜讻诪讜 砖讗讘讗专 砖诐 讗讬"讛 讗"讻 砖驻讬专 讙讘讬讗 诪诪砖注讘讚讬 砖砖讬注讘讚讜 讛讗讞讬谉 讻讬讜谉 讚讘讛讗讬 砖注转讗 拽讬讬爪讬 讻谉 谞"诇 谞讻讜谉 讘注讝讛"讬 讜讚讜拽 讛讟讬讘:


讘讗"讚 讜诪讬讛讜 诪谉 讛讗讘 讗讬谉 拽砖讛 讻"讻 讚诇讗 讬讚注讬谞谉 讻诪讛 讘谞讜转 讬讛讬讛 诇讜 讻讜' 注讻"诇. 讜诇讻讗讜专讛 讬砖 诇转诪讜讛 讘诪讛 砖讻转讘讜 讚讗讬谉 拽砖讛 讻"讻 讚讜讚讗讬 诇讗 拽砖讛 讻诇诇 讚诪讬诇转讗 讚驻砖讬讟讗 讛讜讗 讚诪讬拽专讬 讗讬谉 拽爪讜讘讬谉 讘砖讘讬诇 讻讱 讗诇讗 讚讗驻砖专 讚讗讻转讬 拽砖讬讗 诇讛讜 讚诪讬 诇讗 注住拽讬谞谉 谞诪讬 讘诪讝讜谉 讛讘谞讜转 讚拽讬讬爪讬 讻讙讜谉 讚讙讬专砖讛 讜讗讛讚专讛 讻讚讚讬讬拽 讛砖"住 诇拽诪谉 讘砖诪注转讬谉 讜讘驻' 讛谞讬讝拽讬谉 讜讗"讻 讘诪讛 砖讞讝专 讜讻转讘 诇讗讜转谉 讛讘谞讜转 砖谞讜诇讚讜 诇讜 砖驻讬专 诪讬拽专讬 拽讬讬爪讬 讚讗讬谉 拽砖讛 讻"讻 讗诇讗 讚诇诪讗讬 讚驻专讬砖讬转 讘住诪讜讱 砖讻诇 讚讘专讬讛诐 诇讗讜 讗注讬拽专 讚讬谞讗 讚诪转谞讬转讬谉 讚驻' 讛谞讬讝拽讬谉 讗诇讗 讗讛讗 讚诪拽砖讛 讛转诐 讘驻' 讛谞讬讝拽讬谉 诪诪讝讜谉 讛讗砖讛 讜讛讘谞讜转 诇诪"讚 诇驻讬 砖讗讬谉 讻转讜讘讬谉 讜诇讗 诪拽砖讛 谞诪讬 诇诪"讚 诇驻讬 砖讗讬谉 拽爪讜讘讬谉 讜注"讝 转讬专爪讜 砖驻讬专 讚讗讬讻讗 诇诪讬诪专 讚诇讗 驻住讬拽讗 诇讬讛 诇讛拽砖讜转 讻谉 讚讗驻砖专 讚诇讗 住诇讬拽 讗讚注转讬讛 讚诪拽砖讛 讛转诐 讚诪讬讬专讬 谞诪讬 讻讙讜谉 讚讙讬专砖讛 讜讗讛讚专讛 讚讛讗 诪讛"讟 诪住讬拽 讛砖"住 讞砖砖讗 讚爪专专讬 讜讘诇讗"讛 讻转讘讜 讛转讜住驻讜转 讘驻专拽 讛谞讬讝拽讬谉 诇讞讚 砖讬谞讜讬讗 讚讛诪拽砖讛 诇讗 住诇讬拽 讗讚注转讬讛 讞砖砖讗 讚爪专专讬 讜讗"讻 诇讗 诪住讬拽 讗讚注转讬讛 谞诪讬 讚讗讬讬专讬 讚讙专砖讛 讜讗讛讚专讛 讻谞"诇 谞讻讜谉 讜讚讜"拽:


诪讬讛讜 讛讗 讚驻砖讬讟讗 诇讛讜 诇讛转讜住驻讜转 讚讗讬 诇讗讜 讛谞讱 讟注诪讬 讚拽爪讜讘讬谉 讜讻转讜讘讬谉 讛讜讬 砖讬讬讱 砖讬注讘讜讚 讛讗讘 诇讙讘讬 诪讝讜谉 讛讘谞讜转 诇讙讘讜转 诪讛谉 讗注"讙 讚诇讗 讞诇 讛讞讬讜讘 讗诇讗 诇讗讞专 诪讬转讛 讗驻"讛 讗砖转注讘讚讬 谞讻住讬诐 诪砖注转 谞讬砖讜讗讬谉 讜诇讗 讻谉 讚注转 讛专讗讘"讚 讝"诇 讘驻' 讬"讞 诪讛诇' 讗讬砖讜转 讚讬谉 讬"讚 讚驻砖讬讟讗 诇讬讛 诇讗讬讚讱 讙讬住讗 讚诇砖讬讟转讜 爪"诇 讚讛讗 讚讗讬爪讟专讬讱 诇诪讬转谞讬 讗讬谉 诪讜爪讬讗讬谉 诇诪讝讜谉 讛讗砖讛 讜讛讘谞讜转 诪驻谞讬 转讬拽讜谉 讛注讜诇诐 讛讬讬谞讜 诇注谞讬谉 砖讬注讘讚讜 讛讗讞讬谉 讜讛讬讜专砖讬诐 诪砖讗"讻 讘砖讬注讘讚 讛讗讘 讘诇讗"讛 诇讗 砖讬讬讱 讻诇诇 砖讬注讘讜讚 讚诪讝讜谉 讛讗砖讛 讜讛讘谞讜转 砖讗讬谞讜 讞诇 讗诇讗 诇讗讞专 诪讬转转讜 讜诇拽讜讞讜转 拽讚诪讜 砖讛专讬 讻转讘 砖诐 讚诪讬 砖讛谞讬讞 谞砖讬诐 专讘讜转 讻讜诇谉 砖讜讬谉 讘诪讝讜谞讜转 砖诇讛谉 讗驻讬诇讜 讛谞讬讞 拽专拽注讜转 诇诪讝讜谞讜转 讚讛讜"诇 讻诇讜讛 讜诇讜讛 讜拽谞讛 诇驻讬 砖讗讬谉 讛砖讬注讘讜讚 讞诇 讗诇讗 诇讗讞专 诪讬转讛 讜讘讗诪转 砖讻讘专 讛砖讬讙 砖诐 讛专讘 讛诪讙讬讚 讜讻转讘 砖讗讬谉 讝讛 谞讻讜谉 讚讛讗 讻转讜讘讛 谞诪讬 诇讗 谞讬转谞讛 诇讙讘讜转 诪讞讬讬诐 讜讗驻"讛 讗讬砖转注讘讚讜 谞讻住讬诐 讚讙讘讬讗 诪诪砖注讘讚讬 诪砖注转 谞讬砖讜讗讬谉 讜讗讬诇讱 讜注讜讚 讛讙注 讘注爪诪讱 诪讬 砖诇讜讛 讜拽讘注 讝诪谉 驻讬专注讜谉 诇讗讞专 诪讜转讜 讗讟讜 诪讬 诇讗 讗讬砖转注讘讚讜 谞讻住讬诐 诪砖注转 讛诇讜讗讛 注"砖 讘讗专讬讻讜转 讜诇驻讬 注谞讬讬转 讚注转讬 诪砖讜诐 讛讗 诇讗 讗讬专讬讗 讚讜讚讗讬 讘讻转讜讘讛 讜讞讜讘 注讬拽专 讛讞讬讜讘 讞诇 诪讬讚 诪砖注讛 砖谞砖讗讛 讜诪砖注讛 砖讛诇讜讛 讗讬 诇诪讗谉 讚讗诪专 砖讬注讘讜讚讗 讚讗讜专讬讬转讗 讗讜 讚专讘谞谉 讜讗"讻 诪讗讬 讘讻讱 砖拽讘注 讝诪谉 驻专注讜谉 诇讗讞专 讻讱 诪"诪 讻讬讜谉 讚谞讻住讬 讚讘专 讗讬谞讬砖 讗讬谞讜谉 注专讘讬谉 讘讬讛 讛专讬 讗讬砖转注讘讚讜 谞讻住讬 讻讚讬谉 注专讘 诪诪砖 诇拽讬讬诐 转谞讗讬 讛驻专注讜谉 诇讻砖讬讙讬注 讝诪谞讜 讜诪砖"讛 讙讜讘讛 砖驻讬专 诇诪驻专注 诇讻"注 讻讚讗讬转讗 讘驻住讞讬诐 讘驻' 讻诇 砖注讛 诪砖讗"讻 讘诪讝讜谉 讛讗砖讛 讜讛讘谞讜转 住讜讘专 讛专讗讘"讚 讝"诇 讻讬讜谉 砖注讬拽专 讛讞讬讜讘 讗讬谞讜 讗诇讗 诪转谞讗讬 讘"讚 砖讬讝讜谞讜 诇讗讞专 诪讬转讛 讗"讻 注讬拽专 转拽谞转讗 讚转谞讗讬 讘"讚 诇讗 砖讬讬讱 诇讙讘讬 讚讬讚讬讛 讻诇诇 讗诇讗 注诇 讛讬讜专砖讬谉 讜诪砖"讛 讗讬谉 讛砖讬注讘讜讚 讞诇 注诇讬讜 讻诇诇 讜诇讗 砖讬讬讱 诇讜诪专 讚谞讻住讬 讗讬谞讜谉 注专讘讬谉 讘讬讛 讗诇讗 讛讞讬讜讘 讜讛注专讘讜转 讛讻诇 注诇 讛讬讜专砖讬诐 诪谞讻住讬诐 砖讬专砖讜 讜讘讻讛"讙 拽转谞讬 讘驻' 讛谞讬讝拽讬谉 讚讗讬谉 讙讜讘讬谉 诪诪砖注讘讚讬 砖砖讬注讘讚讜 讛讗讞讬谉 诪驻谞讬 转讬拽讜谉 讛注讜诇诐 讜诪讛 砖讛拽砖讜 讘转讜住驻讜转 讚砖讬注讘讚讜 讛讗讞讬谉 诪讬拽专讬 拽爪讜讘讬谉 诪驻专砖 讛专讗讘"讚 讝"诇 讻讚驻专讬砖讬转 讘住诪讜讱 讚讗讬谉 讛"谞 讚讟注诪讗 讚诪驻谞讬 转讬拽讜谉 讛注讜诇诐 诇讗 讗讬爪讟专讬讱 诇诪讝讜谉 讛讘谞讜转 讚讘诇讗"讛 诇讗 讙讘讬讗 诪砖讜诐 爪专专讬 讜诪驻谞讬 转讬拽讜谉 讛注讜诇诐 讚拽转谞讬 讜诪驻专砖 专' 讞谞讬谞讗 诇驻讬 砖讗讬谉 拽爪讜讘讬谉 讛讬讬谞讜 诪砖讜诐 诪讝讜谉 讛讗砖讛 诇讞讜讚 讗讜 砖诪驻专砖 讻诇砖讜谉 讛专讗"砖 讝"诇 讚诪砖讜诐 专驻讜讗讛 诪讬拽专讬 诇讗 拽讬讬爪讬 讗讜 讻砖讬讟转 讛转讜住驻讜转 讚驻' 谞注专讛 讚讻讬讜谉 砖讗讬谉 砖讬注讜专 诇诪讟讛 诪讬拽专讬 诇讗 拽讬讬爪讬 讜注讬讬谉 诇注讬诇 驻' 谞注专讛 讘诇' 诪讛专砖"讗 讝"诇 砖谞专讗讛 诪讚讘专讬讜 砖谞讜讟讛 诇住讘专转 讛专讗讘"讚 讝"诇 讜讻讘专 讛注讬专讜转讬 砖诐 注诇 讚讘专讬讜 注"砖 讻谉 谞"诇 谞讻讜谉 诇讬讬砖讘 砖讬讟转 讛专讗讘"讚 讝"诇 讗讘诇 讛转讜住驻讜转 讜专讜讘 讛驻讜住拽讬诐 讚诇讗 住"诇 讛讗讬 讚讛专讗讘"讚 谞专讗讛 讚讻讬讜谉 讚拽讬"诇 转谞讗讬 讻转讜讘讛 讻讻转讜讘讛 讜拽转谞讬 谞诪讬 砖讛讬讜 专讙讬诇讬谉 诇讻转讜讘 讻谉 讘驻讬专讜砖 讘谞谉 谞讜拽讘讬谉 讚讬讛讜讬 诇讱 诪讬谞讗讬 讬讛讜谉 诪讬转讝谞谉 诪谞讻住讬 讜讻谉 讘诪讝讜谉 讛讗砖讛 讛讬讜 讻讜转讘讬谉 讗转 转讛讗 讬转讘讗 讜诪讬转讝谞讗 诪谞讻住讬 讻诇 讬诪讬 诪讬讙专 讗专诪诇讜转讬讱 讗"讻 诪砖诪注 砖砖讬注讘讜讚讛 注诇讬讜 讜注诇 谞讻住讬讜 诪讛砖转讗 讚砖注转 谞讬砖讜讗讬谉 讻谉 谞"诇 讜讚讜"拽:


拽讜谞讟专住 讗讞专讜谉
驻专拽 讛谞讜砖讗 讚祝 拽讗 注"讘 讘诇砖讜谉 讛转讜住驻讜转 讘讚"讛 讜讛讬讗 谞讬讝讜谞讬转 诪谞讻住讬诐 诪砖讜注讘讚讬诐 讻讜' 诪砖诪注 诪诇' 讛转讜住驻讜转 讘驻砖讬讟讜转 讚砖讬讬讱 砖讬注讘讜讚 诪讝讜谉 讛讘谞讜转 诪砖注转 谞讬砖讜讗讬谉 讗讬 诇讗讜 诪砖讜诐 讟注诪讗 讚讗讬谉 拽爪讜讘讬谉 讜讗讬谉 讻转讜讘讬谉 讗诪谞诐 砖讬讟转 讛专讗讘"讚 讝"诇 诇讛讬驻讱 讚讘诇讗"讛 诇讗 砖讬讬讱 砖讬注讘讜讚 讛讗讘 讻诇诇 诇讙讘讜转 诪讝讜谉 讛讘谞讜转 讚诇讗 讞讬讬诇 讗诇讗 诇讗讞专 诪讬转讛 讜讻讘专 转诪讛 注诇讬讜 讛专讘 讛诪讙讬讚 讝"诇 讜讻转讘转讬 诇讬讬砖讘 砖讬讟转 讛专讗讘"讚 讝"诇 诇谞讻讜谉 讜讻转讘转讬 讙"讻 诇拽讬讬诐 砖讬讟转 讛转讜住驻讜转 讜专讜讘 讛驻讜住拽讬诐 讚诇讗 住"诇 讛讗讬 讚讛专讗讘"讚:


讙诪专讗 讗讬转诪专 讛讗讜诪专 诇讞讘讬专讜 讞讬讬讘 讗谞讬 诇讱 诪谞讛 讻讜' 讛"讚 讗讬 讚讗"诇 讗转诐 注讬讚讬 诪"讟 讚专"诇 讜驻讬专砖"讬 讛讗 转谞谉 讘住谞讛讚专讬谉 注讚 砖讬讗诪专讜 讘驻谞讬谞讜 讛讜讚讛 诇讜. 诇讻讗讜专讛 诪诪转谞讬转讬谉 讚讛转诐 诇讬讻讗 专讗讬讛 讻"讻 讚诇砖讜谉 讘驻谞讬谞讜 讛讜讚讛 诪砖诪注 砖讛诇讛 转讜讘注讜 诪谞讛 诇讬 讘讬讚讱 讜讛讜讗 讛讜讚讛 诇讜 诪砖讗"讻 讛讻讗 诪砖诪注 讚讗讬讬专讬 砖诇讗 注"讬 转讘讬注讛 讗诇讗 讚谞专讗讛 讚注讬拽专 讛拽讜砖讬讗 诪诪注砖讬诐 讘讻诇 讬讜诐 讚诪讛谞讬 讗转诐 注讬讚讬 讗驻讬诇讜 砖诇讗 注"讬 转讘讬注讛 讜讻谉 爪专讬讱 诇驻专砖 谞诪讬 讛讗 讚诪拽砖讛 诇讗讬讚讱 讙讬住讗 讗讬 讚诇讗 讗"诇 讗转诐 注讬讚讬 诪"讟 讚专"讬 讜驻专砖"讬 讛讗 拽讬"诇 讛转诐 讘住谞讛讚专讬谉 爪专讬讱 砖讬讗诪专 讗转诐 注讬讚讬 讜诇讻讗讜专讛 诪砖讜诐 讛讗 谞诪讬 诇讗 讗讬专讬讗 讚讛转诐 讗讬讬专讬 注"讬 转讘讬注讛 讜诪砖"讛 讗诐 诇讗 讗"诇 讗转诐 注讬讚讬 驻讟讜专 讚诪爪讬 诇诪讬讟注谉 诪砖讟讛 讛讬讬转讬 讘讱 讻砖诐 砖讗转讛 砖讞拽转 讘讬 诪砖讗"讻 讛讻讗 砖诇讗 转讘注讜 砖讜诐 讗讚诐 讗诇讗 诪注爪诪讜 讗诪专 讞讬讬讘 讗谞讬 诇讱 诪谞讛 讛讗 讻转讘讜 专讜讘 讛驻讜住拽讬诐 讚诇讗 砖讬讬讱 讟注谞转 讛砖讟讗讛 讜讻谉 讛讜讗 讘驻砖讬讟讜转 讘砖"注 讞"诪 住讬' 驻"讗 讘诇讬 砖讜诐 讞讜诇拽 讜讗注"讙 讚砖诇讗 注"讬 转讘讬注讛 诪爪讬 诇诪讬讟注谉 砖诇讗 诇讛砖讘讬注 诪"诪 诇讗 砖讬讬讱 诇讛拽砖讜转 讘驻砖讬讟讜转 诪"讟 讚专"讬 讚讛讗 诪诪转谞讬' 讚讛转诐 谞诪讬 诇讗 砖诪注讬谞谉 诇讛讗 诪讬诇转讗 讗诇讗 讛讬讻讗 砖讗诪专 讞讬讬讘 讗谞讬 诇驻诇讜谞讬 诪谞讛 讜讛讬讬谞讜 砖诇讗 讘驻谞讬讜 诪砖讗"讻 讛讬讻讗 砖讗讜诪专 讘驻谞讬 讛讘注诇 讚讘专 讚注转 讙讚讜诇讬 讛驻讜住拽讬诐 讚诇讗 诪爪讬 诇诪讬讟注谉 砖诇讗 诇讛砖讘讬注 讜讻谉 讛讻专讬注 讛砖"讱 住"拽 诇"讚 讜讗祝 诇讚注转 讛住讜讘专讬诐 讚诪讛谞讬 讟注谞转 砖诇讗 诇讛砖讘讬注 讘驻谞讬讜 谞诪讬 讗驻"讛 诇讗 砖讬讬讱 诇讛拽砖讜转 讘驻砖讬讟讜转 诪"讟 讚专"诇 讚讛讗 诇讗 砖诪注讬谞谉 诇讛讗 诪讬诇转讗 诇讗 诪诪转谞讬转讬谉 讜诇讗 诪讘专讬讬转讗 讗诇讗 诪砖拽诇讗 讜讟专讬讗 讚讛转诐 讜讚砖诪注转讬谉 讗注"讻 讚讻诇 讛砖拽诇讗 讜讟专讬讗 讚讛讻讗 诪诪注砖讬诐 讘讻诇 讬讜诐 诪拽砖讛 讛讻讗 讗讬 讚讗诪专 讗转诐 注讬讚讬 驻砖讬讟讗 讚诇讬讻讗 诇诪"讚 讚诇讗 诪讬讞讬讬讘 讜讘讚诇讗 讗"诇 讗转诐 注讬讚讬 诇讻"注 驻讟讜专 讚讗讬 注"讬 讟注谞讛 驻讟讜专 诪砖讜诐 诪砖讟讛 讜讗讬 砖诇讗 注"讬 讟注谞讛 驻讟讜专 诪砖讜诐 砖诇讗 诇讛砖讘讬注 讗驻讬' 讘驻谞讬讜 讚诇讗 讻讛讻专注转 讛砖"讱:


诪讬讛讜 诇砖讬讟转 讛住讜讘专讬诐 讚讘讗诪转 诇讗 砖讬讬讱 砖诇讗 诇讛砖讘讬注 讗诇讗 砖诇讗 讘驻谞讬讜 讻诪讜 砖讛讻专讬注 讛砖"讱 注"讻 住讘专 讚讟注谞转 诪砖讟讛 砖讬讬讱 讗祝 砖诇讗 注"讬 转讘讬注讛 讻诪"砖 讛砖"讱 讘讗诪转 讗讜 砖谞讗诪专 砖讚注转 讛驻讜住拽讬诐 讻谉 诪驻专砖讬诐 讛住讜讙讬讬讗 讚砖诪注转讬谉 讘注谞讬谉 讗讞专 讻诪讜 砖驻讬专砖转讬 讚讗讬讬专讬 讘诪讬 砖诪讞讬讬讘 注爪诪讜 讘讚讘专 砖讗讬谞讜 讞讬讬讘 讜诇讗 讗讬讬专讬 讻诇诇 诪讟注谞转 讛砖讟讗讛 讗讜 砖诇讗 诇讛砖讘讬注 讻诪讜 砖讗讘讗专 诇拽诪谉 讘注讝讛"讬 讜诇驻"讝 讗讝诇讗 诇讛 谞诪讬 讛讜讻讞转 讛砖"讱 砖专讜爪讛 诇讛讜讻讬讞 诪砖诪注转讬谉 讚讟注谞转 讛砖讟讗讛 砖讬讬讱 讗祝 砖诇讗 注"讬 转讘讬注讛 讜诇诪讗讬 讚驻专讬砖讬转 诇讗 诪讜讻讞 诪讬讚讬 诇驻讬 驻讬专讜砖 专"转 讚诇拽诪谉 诪讬讛讜 诪驻讬专讜砖 讛转讜住驻讜转 讚砖诪注转讬谉 讜讚讗讬 讬砖 诇讛讜讻讬讞 讻谉 砖讻转讘讜 讘讚诇讗 讗诪专 讗转诐 注讬讚讬 讛讜讬 诇讬讛 诇诪讬驻讟专讬讛 诪砖讜诐 诪砖讟讛 讗讜 诪砖讜诐 砖诇讗 诇讛砖讘讬注 讜讗"讻 诪砖诪注 讚住"诇 讻讛讻专注转 讛砖"讱 讘讞讚讗 讚诪砖讟讛 砖讬讬讱 讗祝 砖诇讗 注"讬 转讘讬注讛 讻讙讜讜谞讗 讚砖诪注转讬谉 讜砖诪注讬谞谉 谞诪讬 讚讘讗讬讚讱 诇讗 住"诇 诇讛转讜住驻讜转 讻讛讻专注转 讛砖"讱 讘诪讛 砖讻转讘 讚砖诇讗 诇讛砖讘讬注 诇讗 砖讬讬讱 讗诇讗 砖诇讗 讘驻谞讬讜 讚讛讗 讘砖诪注转讬谉 讘驻谞讬讜 讗讬讬专讬 讜讗驻"讛 讻转讘讜 讚诪爪讬 诇诪讬讟注谉 砖诇讗 诇讛砖讘讬注 讜讘注讬拽专 讛讚讬谞讬谉 讛诇诇讜 讻讘专 讞讬讘专转讬 讘讬诇讚讜转讬 拽讜谞讟专住 讗' 讘转讻诇讬转 讛讗专讬讻讜转 讘讘讬讗讜专讬 诇讞"诪 住讬' 驻"讗 讜砖诇讟讜 讬讚讬诐 讝专讬诐 讘讗讜转讜 讛拽讜谞讟专住 讜讗讜诇讬 讬讝讻谞讬 讛砖诐 诇讞讝讜专 讜诇砖谞讜转谉 讗诐 讬讙讝讜专 讛砖诐 讘讞讬讬诐 诇讛讜爪讬讗 诇讗讜专 讞讬讚讜砖讬 讞"诪 讜注讬讬谉 注讜讚 讘住诪讜讱:


拽讜谞讟专住 讗讞专讜谉
讙诪专讗 讗讬转诪专 讛讗讜诪专 讞讬讬讘 讗谞讬 诇讱 诪谞讛 讘砖讟专 讻讜' 讛讬讻讬 讚诪讬 讗讬 讚讗"诇 讗转诐 注讬讚讬 讻讜' 讜讗讬 讚诇讗 讗"诇 讗转诐 注讬讚讬 诪"讟 讚专' 讬讜讞谞谉 讜讻转讘转讬 讚诪住讜讙讬讗 讚砖诪注转讬谉 讜诪驻讬专讜砖 讛转讜住' 诪砖诪注 讚讗驻讬诇讜 讛讬讻讗 砖讛讜讚讛 讘驻谞讬讜 谞诪讬 砖讬讬讱 讟注谞转 砖诇讗 诇讛砖讘讬注 讚诇讗 讻讚注转 讛砖"讱 讘住讬' 驻"讗 住"拽 诇"讚:


砖诐 转谞谉 讛谞讜砖讗 讗转 讛讗砖讛 讜驻住拽讛 注诪讜 讻讜' 诪讗讬 诇讗讜 讻讛"讙 讻讜' 注讬讬' 讘驻讬专砖"讬. 讜诇讻讗讜专讛 讬砖 诇转诪讜讛 讚诇诪讛 砖驻专砖"讬 讘砖诪注转讬谉 讚驻诇讜讙转讗 讚专"讬 讜专"诇 讘讞讬讬讘 讗谞讬 诇讱 诪谞讛 讘砖讟专 讛讬讬谞讜 讗讬 讞砖讬讘讬 讛讜讚讗讛 讙诪讜专讛 讘讻讱 讻诪讗谉 讚讗诪专 诇讬讛 讗转诐 注讬讚讬 诇注谞讬谉 讟注谞转 讛砖讟讗讛 讜砖诇讗 诇讛砖讘讬注 讜讻讚诪砖诪注 谞诪讬 诪驻讬' 讛转讜住' 讘讚"讛 讚讗"诇 讞讬讬讘 讗谞讬 讻讜' 讜讗"讻 诪讗讬 诪讬讬转讬 诪转谞讬转讬谉 讚讛谞讜砖讗 讚诇讗 讗讬讬专讬 讻诇诇 诪注谞讬谉 讛讜讚讗讛 讚讛讗 拽转谞讬 讜驻住拽讛 注诪讜 讚诪砖诪注 砖诪讞讬讬讘 注爪诪讜 注讻砖讬讜 讘讚讘专 砖诇讗 讛讬讛 讞讬讬讘 讜讻"砖 讚拽砖讛 讟驻讬 诇砖讬讟转 讛住讜讘专讬诐 讚诇讗 砖讬讬讱 讟注谞转 讛砖讟讗讛 讗诇讗 注"讬 转讘讬注讛 讜讗"讻 诇讗 砖讬讬讱 讘诪转谞讬转讬谉 讛讗 诪讬诇转讗 讜讻谉 讟注谞转 砖诇讗 诇讛砖讘讬注 谞诪讬 诇讗 砖讬讬讱 讘讻讛"讙 注讚 砖诪驻谞讬 讻讱 诪驻专砖' 讛专讬"祝 讜讛专讗"砖 讝"诇 讚驻诇讜讙转讗 讚专"讬 讜专"诇 谞诪讬 诇讗讜 诪注谞讬谉 讛讜讚讗讛 讗讬讬专讬 讗诇讗 讘诪讬 砖诪讞讬讬讘 注爪诪讜 讘讚讘专 砖讗讬谞讜 讞讬讬讘 讗诐 讬讻讜诇 诇讞讝讜专 讘讜 讗讞"讻 注"砖 讜讻诪讜 砖讗讘讗专 讘讗专讬讻讜转 讗讬"讛 讘诇砖讜谉 讛转讜住' 讚砖诪注转讬谉 讘驻讬专讜砖 专"转 讝"诇 讗诇讗 讚讗讻转讬 诇驻专砖"讬 讜转讜住' 讚讛讻讗 拽砖讬讗 讟讜讘讗 讜诇讻讗讜专讛 讛讬讛 谞"诇 讚诇驻专砖"讬 讜转讜住' 驻砖讬讟讗 诇讛讜 讟讜讘讗 讚讗讚诐 讬讻讜诇 诇讞讬讬讘 注爪诪讜 讘讚讘专 砖诇讗 讛讬讛 讞讬讬讘 讜讛讬讬谞讜 讘砖讟专 讗讜 讘拽谞讬谉 讻诪讜 砖诪砖转注讘讚 讛注专讘 讜讻诪讜 砖讗讘讗专 诇拽诪谉 砖讻"讻 讛专诪讘"诐 讝"诇 讜驻砖讬讟讗 诇讛讜 谞诪讬 讚讘讚讬讘讜专 讘注诇诪讗 讜讚讗讬 诇讗 谞转讞讬讬讘 讘讚讘专 砖诇讗 讛讬讛 讞讬讬讘 诪拽讜讚诐 讜讗"讻 诪拽砖讛 砖驻讬专 诪诪转谞讬转讬谉 讚拽转谞讬 讞讬讬讘 诇讝讜谞讛 讜讘诪讛 谞转讞讬讬讘 讗讜 讘砖讟专 讗讜 讘拽谞讬谉 驻砖讬讟讗 讗注"讻 讚讗讬讬专讬 讘砖讟专 讻讛"讙 砖诇讗 讞转诐 注诇讬讜 讻诇诇 讜讗驻"讛 讞砖讬讘 讛讗讬 砖讟专讗 诇注谞讬谉 讘谞讬 讞讜专讬谉 讗诇诪讗 讚讛讜爪讬讗 注诇讬讜 讻转讘 讬讚讜 诇讗讜 讚讜讜拽讗 讗诇讗 讚讘讻诇 注谞讬谉 讗诇讬诐 诪讬诇转讗 讚砖讟专讗 讻诇 讚讛讜 讜讗"讻 诪诪讬诇讗 讚诇注谞讬谉 讛讜讚讗讛 讘砖讟专 讻讬 讛讗讬 谞诪讬 讗讬转 诇谉 诇诪讬诪专 讚讗诇讬诪讗 诪讬诇转讗 讚砖讟专讗 讜转讬讜讘转讗 讚专"诇 讻谉 谞"诇 谞讻讜谉 诇讬讬砖讘 砖讬讟转 专砖"讬 讜转讜住' 讗诇讗 讚诇驻"讝 拽砖讬讗 诇讬 诇砖讜谉 专砖"讬 讚讘住诪讜讱 讘讛讗 讚诪砖谞讬谞谉 诇讗 讘砖讟专讬 驻住讬拽转讗 讜驻专砖"讬 讚讗讬讬专讬 砖讞转诪讜 讛注讚讬诐 讜讗"讻 讛讜讬 砖讟专 讙诪讜专 讘注讚讬诐 讜讗驻"讛 讗讬爪讟专讬讱 诇讗砖诪讜注讬谞谉 讚诇讗 讘注讬 拽谞讬谉 讜讻讚专讘 讙讬讚诇 讜讗"讻 诪砖诪注 讚讜拽讗 讘砖讟专讬 驻住讬拽转讗 诇讗 讘注讬 拽谞讬谉 讜诪讛谞讬 砖讟专 讗祝 讘讚讘专 砖诇讗 讛讬讛 讞讬讬讘 诪拽讜讚诐 讜讛讬讬谞讜 诪砖讜诐 讚专讘 讙讬讚诇 讜诪讟注诪讗 讚诪住拽讬' 诇拽诪谉 讚讗讙讘 讚诪转讞转谞讬 讗讛讚讚讬 讙诪专讬 讜诪拽谞讬 诇讛讚讚讬 诪砖讗"讻 讘注诇诪讗 讛讬讻讗 讚诇讗 砖讬讬讱 讛讗 讚专讘 讙讬讚诇 讗讬谉 讗讚诐 讬讻讜诇 诇讞讬讬讘 注爪诪讜 讘讚讘专 砖诇讗 讛讬讛 讞讬讬讘 讗驻讬诇讜 讘砖讟专 讙诪讜专 讗诇讗 讘拽谞讬谉 讚讜拽讗 讜讻诇砖讜谉 讛讬专讜砖诇诪讬 砖讛讘讬讗 专"转 诇拽诪谉 讜讗"讻 讛讚专' 拽讜砖讬讗 诇讚讜讻转讗 讚诪讗讬 诪拽砖讛 诪注讬拽专讗 诪诪转谞讬转讬谉 讚讛谞讜砖讗 讻讬讜谉 讚诇讗 砖讬讬讻讗 讘驻诇讜讙转讗 讚专"讬 讜专"诇 讚驻诇讬讙讬 讘砖讟专 讙专讜注 讜讗讬诇讜 讘讻讛"讙 讚诪转谞讬转讬谉 讚讗讬讬专讬 讘诪讞讬讬讘 注爪诪讜 讘诪讛 砖诇讗 讛讬讛 讞讬讬讘 讗驻讬诇讜 砖讟专 讙诪讜专 诇讗 诪讛谞讬 讜注"讻 讗讬讬专讬 诪转谞讬转讬谉 讘砖拽谞讜 诪讬讚讜 讜讗"讻 转讜 诇讗 拽砖讬讗 诪讬讚讬 谞诪讬 诇专讬砖 诇拽讬砖 讜讛谞专讗讛 诪讝讛 讚诇驻专砖"讬 注"讻 诪注讬拽专讗 讛诪拽砖讛 讛讜讬 住"讚 讚诪转谞讬转讬谉 讗讬讬专讬 诪注谞讬谉 讛讜讚讗讛 讜讛讜讗 转讬诪讗 讙讚讜诇讛 讚讛讗 讜驻住拽讛 注诪讜 拽转谞讬 讜讘讗诪转 砖讞讝专转讬 注诇 讻诇 讛爪讚讚讬诐 诇讬讬砖讘 讘讻诪讛 讗讜驻谞讬诐 讜诇讗 讬砖专讜 讘注讬谞讬 诪讞诪转 住转讬诪转 诇砖讜谉 专砖"讬 讝"诇 讗诪谞诐 讛谞诇注"讚 讚诇驻专砖"讬 讜讚讗讬 诪注讬拽专讗 讛讜讬 住讘讜专 砖驻住拽讛 注诪讜 讘砖注转 谞讬砖讜讗讬谉 讜讛讬讬谞讜 讞讬讜讘 讙诪讜专 诪专爪讜谞讜 砖诇讗 讻讚专讱 转谞讗讬 讚谞讬砖讜讗讬谉 砖讗讬谉 讚专讱 诇讛转谞讜转 转谞讗讬诐 讻讗诇讜 讗诇讗 拽讜讚诐 拽讬讚讜砖讬谉 诪砖讗"讻 讛讻讗 讘砖注转 谞讬砖讜讗讬谉 讛讜讬 讞讬讜讘 讙诪讜专 讜驻砖讬讟讗 诇讬讛 诇专砖"讬 讚讗讚诐 讬讻讜诇 诇讞讬讬讘 注爪诪讜 讘诪讛 砖诇讗 讛讬讛 讞讬讬讘 讘砖讟专 讙诪讜专 讗讜 讘拽谞讬谉 讻讚讗砖讻讞谉 诇注谞讬谉 转讜住' 讻转讜讘讛 讘专讬砖 驻' 讗注"驻 讜讻讚讗讬转讗 砖诐 讘砖诐 讬专讜砖诇诪讬 讜讘砖诪注转讬谉 注"砖 讜讗"讻 诪讚讗讬爪讟专讬讱 讘诪转谞讬转讬谉 诇讗砖诪注讬谞谉 讚讞讬讬讘 注"讻 诪砖诪注 诇讬讛 诇诪拽砖讛 讚讗讬讬专讬 讘砖讟专 讙专讜注 砖诇讗 讞转诐 讛讜讗 讜诇讗 注讚讬诐 讜讗驻"讛 诪讛谞讬 诇注谞讬谉 讘"讞 讜讗"讻 诪拽砖讛 砖驻讬专 讚注"讻 讗诇讬诐 诪讬诇转讗 讚砖讟专讗 讻讬 讛讗讬 讜转讬讜讘转讗 讚专"诇 讜注诇 讝讛 诪砖谞讬 讛砖"住 讚讗讬讬专讬 讘砖讟专讬 驻住讬拽转讗 讚讜诪讬讗 讚讻诪讛 讗转讛 谞讜转谉 诇讘谞讱 讚讗讬讬专讬 讘砖注转 拽讚讜砖讬谉 砖诪转谞讬谉 讛讞转谉 讜讛讻诇讛 讻诪讜 砖驻专砖"讬 讜讻讬讜谉 讚讚专讱 转谞讗讬 讚拽讬讚讜砖讬谉 讜谞讬砖讜讗讬谉 讛讜讗 讛讜"诇 讻驻讟讜诪讬 诪讬诇讬 讜讗住诪讻转讗 讜讘讚讬谉 讛讜讬 讚讗祝 讘砖讟专 讙诪讜专 诇讗 诪讛谞讬 讜讻诪讜 砖讗讘讗专 诇拽诪谉 讚诪讛"讟 讗讬讻讗 诇诪"讚 讚诇讗 谞讬转谉 诇讬讻转讘 讗诇讗 讘注讬谞谉 拽谞讬谉 讚讜拽讗 讗祝 诇注谞讬谉 讘谞讬 讞讜专讬谉 讗诇讗 讚诪诪讬诪专讗 讚专讘 讙讬讚诇 砖诪注讬谞谉 讚诇讗 讘注讬谞谉 拽谞讬谉 讜诇讗 讞砖讘讬谞谉 诇讛讜 驻讟讜诪讬 诪讬诇讬 讜讗住诪讻转讗 讻讬讜谉 讚讘讛讗讬 讛谞讗讛 讚诪讬讞转谞讬 讗讛讚讚讬 讙诪专讬 讜诪拽谞讬 诇讛讚讚讬 讜讻讚诪住拽讬谞谉 诇拽诪谉 讻谉 谞"诇 谞讻讜谉 讜诪讜讻专讞 诇驻讬 砖讬讟转 诇砖讜谉 专砖"讬 讝"诇 诪讬讛讜 诇拽诪谉 讘诇' 讛转讜住' 讘驻讬专讜砖 专"转 讗讘讗专 讛住讜讙讬讗 讘注谞讬谉 讗讞专 注"砖 讜讚讜拽 讛讬讟讘 讜注讬讬谉 注讜讚 诪讛 砖讗驻专砖 讘住诪讜讱 讘诇' 专砖"讬 讘讚"讛 诇讗 讘砖讟专讬 驻住讬拽转讗:


拽讜谞讟专住 讗讞专讜谉
转谞谉 讛谞讜砖讗 讗转 讛讗砖讛 诇讗讜 讻讛"讙 讜诇讻讗讜专讛 讛讬讛 谞"诇 讚砖讬讟转 专砖"讬 讘讝讛 讻砖讬讟转 专"转 讝"诇 讚诇注讜诇诐 讗讬谉 讗讚诐 讬讻讜诇 诇讞讬讬讘 注爪诪讜 讘诪讛 砖诇讗 讛讬讛 讞讬讬讘 讗诇讗 讘砖讟专 讗讜 讘拽谞讬谉 讜讚诇讗 讻诪"砖 讛专诪讘"诐 讝"诇 讚讗驻讬诇讜 讘诇讗 砖讟专 讛讬讻讗 砖诪讞讬讬讘 注爪诪讜 讘驻谞讬 注讚讬诐 讜讗"诇 讗转诐 注讬讚讬 谞诪讬 讞讬讬讘 讜讛讬讗 讙"讻 砖讬讟转 讛专讬"祝 讝"诇 讻诪"砖 讛专"谉 讝"诇 讗诪谞诐 讘住讜祝 讛注诇讬转讬 讚砖讬讟转 专砖"讬 讙"讻 讻讛专讬"祝 讜讛专诪讘"诐 讝"诇 讜讛讗专讻转讬 诇讘讗专 讛讬讟讘 讚讛讜讚讗讛 讘驻谞讬 注讚讬诐 讜诪讞讬讬讘 注爪诪讜 讘讚讘专 砖诇讗 讛讬讛 讞讬讬讘 讻讜诇讛讜 讞讚讗 诪讬诇转讗 谞讬谞讛讜 讜砖谞讬讛诐 谞拽专讗讜 讘诇砖讜谉 讛讙诪专讗 讘诇砖讜谉 讗讜讚讬转讗 讜诇驻讬 砖讬讟讛 讝讜 谞转讬讬砖讘 诇讬 讛讬讟讘 讚讘专讬 专讘讬谞讜 住注讚讬讛 讙讗讜谉 砖讛讘讬讗 讛讟讜专 讘讞"诪 住讬' 诇"讘 讘诪讜讚讛 诇讞讘讬专讜 砖讞讬讬讘 诇讜 诪谞讛 讜讗讞"讻 讗诪专 诇讜 诪砖讟讛 讗谞讬 讘讱 讞讬讬讘 诇讬砖讘注 砖诇讗 谞转讻讜讬谉 诇讛砖讟讜转 讜讻谉 讘砖"注 住讬' 驻"讗 讜讛住诪"注 谞讚讞拽 讘讟注诪讗 讚诪讬诇转讗 讜诇砖讬讟转讬谞讜 讗转讬 砖驻讬专 讘驻砖讬讟讜转 讻诪讘讜讗专 讘驻谞讬诐:


转讜住驻讜转 讘讚"讛 讞讬讬讘 诇讝讜谞讛 讻讜' 讜讗注"讙 讚诇讗 讛讜讬 砖讟专 讙诪讜专 讙讘讬 诪诪砖注讘讚讬 讚讗讬转 诇讬讛 拽诇讗 注讻"诇. 讜讛讬讬谞讜 讻诪"讚 讘驻' 讛谞讬讝拽讬谉 拽爪讜讘讬谉 讗注"驻 砖讗讬谉 讻转讜讘讬谉 讜讛讬讬谞讜 讘诪讬讚讬 讚讗讬转 诇讬讛 拽诇讗 讻诪"砖 砖诐 讛转讜住' 讜注"砖 讘讞讚讜砖讬谞讜 讜讗注"讙 讚拽讜砖讬讗 讚讛讻讗 讗诇讬讘讗 讚专"诇 讜讗讬讛讜 住"诇 讛转诐 诇驻讬 砖讗讬谉 讻转讜讘讬谉 讜诪讜拽诪讬谞谉 诪转谞讬转讬谉 讚讛讻讗 砖诐 讘砖拽谞讜 诪讬讚讜 诪"诪 诪拽砖讛 讛讻讗 砖驻讬专 讻诪"砖 诪讛专砖"讗 讝"诇 讚住讜讙讬讗 讚讛转诐 讗讚讛讻讗 住诪讬讱 讜讬转讬讬砖讘 讬讜转专 诇驻诪"砖 砖诐 讘讞讚讜砖讬谞讜 讚讘诇讗"讛 讗讬讻讗 诇诪讬诪专 讚专"诇 谞诪讬 讚拽讗诪专 诇驻讬 砖讗讬谉 讻转讜讘讬谉 诪爪讬 住讘专 砖驻讬专 讚拽爪讜讘讬谉 诇讞讜讚 谞诪讬 诪讛谞讬 讗讬 诇讗讜 讚住诪讬讱 讗住讜讙讬讗 讚讛讻讗 注"砖:





讛驻诇讗讛

讙诪专讗 诇讗 转讬诪讗 讛讗 住转诪讗 讜讻讜'. 诇讻讗讜专讛 拽砖讛 讚讗诐 讛转谞讛 讘驻讬专讜砖 砖诇讗 谞转拽讚砖讛 讗"讻 讗驻讬诇讜 讙讬讟讗 诇讗 讘注讬 讻诪讜 砖讛拽砖讜 讛转讜住' 诇注讬诇 讚祝 注"讘 注"讘 讜讚讜讞拽 讙讚讜诇 诇讜诪专 讚讛讝讻讬专讛 讻谉 讜诇讗 讛讬讛 转谞讗讬 诪驻讜专砖 讚讛讗 讗驻讬诇讜 讘住转诪讗 讛讬讗 讘讞讝拽转 驻谞讜讬讛 诪注讜诇诐 讜讗驻"讛 讗诪专 专"驻 讚讬砖 诇讛 讻转讜讘讛. 讜爪"诇 讚专讘 讛讜谞讗 讻专讘 住"诇 讚讗诪专 诇注讬诇 拽讬讚砖讛 注诇 转谞讗讬 讜讻谞住讛 住转诐 爪专讬讻讛 讙讟. 讜讻转讘讜 讛转讜住' 诇注讬诇 讚祝 注"讙 讘讚"讛 讗诇讗 讜讻讜' 讚讗驻讬诇讜 讻谞住讛 注诇 转谞讗讬 讛讜讗讬诇 讜讘注诇 爪专讬讻讛 讙讟. 讜诪讝讛 专讗讬讛 诇讚讘专讬讛诐 砖诐. 讗诇讗 讚爪"注 讗诐 谞讬诪讗 讘讻讛"讙 讗讬谉 讗讚诐 注讜砖讛 讘注讬诇转讜 讘注讬诇转 讝谞讜转 讻讬讜谉 讚讗讬讻讗 注讘讬专讛 讘讘讬讗转讜. 讜讻"砖 诇讚注转 讛专诪讘"诐 讚讗讬谞讜 诇讜拽讛 诪砖讜诐 诇讗 讬拽讞 讗讗"讻 拽讬讚砖 讗"讻 注讜砖讛 讘拽讬讚讜砖讬谉 注讘讬专讛 诇讗 砖讬讬讱 诇讜诪专 讗讬谉 讗讚诐 注讜砖讛 讘注讬诇转讜 讘注讬诇转 讝谞讜转. 讜讻讛"讙 讻转讘 讛讘"砖 讘住讬诪谉 拽诪"讞 讜住讬诪谉 拽诪"讟 讚讘诪拽讜诐 讗讬住讜专讗 诇讗 讗诪专讬谞谉 讗讬谉 讗讚诐 注讜砖讛 讘注讬诇转讜 讘注讬诇转 讝谞讜转. 讜谞专讗讛 诪砖讜诐 讚讘讗诪转 讬砖 诇讚拽讚拽 讛讗 讚拽转谞讬 讘讘专讬讬转讗 讜谞诪爪讗转 砖讛讬讗 讻谉 讜讻谉 讘讘专讬讬转讗 讚诇拽诪谉 讘住诪讜讱 讻谞住讛 讘讬讚讜注 讜谞诪爪讗 讘讬讚讜注. 讜谞专讗讛 讚诇讚讬讜拽讗 拽诪"诇 讚讛专"谉 讻转讘 讙讘讬 讗讬讬诇讜谞讬转 讜讛讘讬讗讜 讛讘"砖 讚讗诐 诇讗 讛讻讬专 讘讛 讜讗讞"讻 讛讻讬专 讘讛 讜讚专 注诪讛 讛讜讬 讻讗诇讜 谞砖讗讛 诪转讞诇讛 诇砖诐 讻讱. 讜谞专讗讛 讚讝讛 讚讜拽讗 讘讗讬讬诇讜谞讬转 讗讘诇 讘讗诇诪谞讛 讻讬讜谉 讚讗讬讻讗 讗讬住讜专讗 诇讗 转拽谞讜 讞讻诪讬诐 讘讝讛 讻转讜讘讛 讜诪讝讜谞讜转. 讻诪"砖 讛专诪讘"诐 讙讘讬 注讜讘专转 注"讚 讗注"驻 砖诇讗 讛讜爪讬讗 讗讬谉 诇讛 讻转讜讘讛 砖讛讻转讜讘讛 转拽谞转 讞讻诪讬诐 讛讬讗 砖诇讗 转讛讗 拽诇讛 讘注讬谞讬讜 诇讛讜爪讬讗讛 讜讻讜'. 讜诇驻"讝 爪"诇 讘讞讬讬讘讬 诇讗讜讬谉 讚讗讬转 诇讛 讻转讜讘讛 讘砖讛讻讬专 讘讛 讛讬讬谞讜 诪砖讜诐 讚讘转讞诇讛 谞砖讜讗讬谉 诇讗 讞讬诇拽讜 讞讻诪讬诐 讘讬谉 讗砖讛 诇讗砖讛 讚讗驻讬诇讜 讘注讜讘专转 注诇 讚讘专讬讜 讻砖谞讬住转 诇讗讞专 诪住转诪讗 讬砖 诇讛 讻转讜讘讛. 讗讘诇 讝讜 砖讗讬谉 诇讛 讻转讜讘讛 诪转讞诇讛 讗诇讗 讗讞"讻 讛讻讬专 讘讛 讜讚专 注诪讛 讗祝 讚诪住转诪讗 讗讬' 诇讛 讻转讜讘讛 诪砖讜诐 讚讗住讜专 诇讛砖讛讜转 讘诇讗 讻转讜讘讛 讻讚讗讬转讗 讘讗讛"注 住讬诪谉 住"讜 讚讗驻讬诇讜 诪讞诇讛 讻转讜讘转讛 讻砖讚专 注诪讛 讗讞"讻 讬砖 诇讛 讻转讜讘讛 诪"诪 讘诪拽讜诐 讗讬住讜专 诇讗 转拽谞讜 讞讻诪讬诐 砖讬讛讬讛 诇讛 讻转讜讘讛 诪砖讜诐 讚讛讗 讚讗住讜专 诇讛砖讛讜转 讚讛讬讬谞讜 诪砖讜诐 砖诇讗 转讛讗 拽诇讛 讘注讬谞讬讜 诇讛讜爪讬讗讛 讜诪诪讬诇讗 讚讘诪拽讜诐 讗讬住讜专 诇讗 砖讬讬讱 讝讛. 讗诐 讻谉 讬砖 诇讜诪专 讚讛讗 拽诪"诇 讚讬讜拽讗 讚讚讜拽讗 讻谞住讛 诇砖诐 讻讱 讜讚专 注诪讛 讗讞"讻 讘讞讝拽转 砖讛讬讗 讻谉. 讛讗 讻谞住讛 住转诐 讗祝 砖讗讞"讻 谞讜讚注 诇讜 讜讚专 注诪讛 讜讗讬谞讜 诪拽驻讬讚 讚讛讬讬谞讜 谞诪爪讗转 讗爪诇讜 讘讬讚讜注 砖讛讜讗 讻谉 讗驻"讛 诇"诇 讻转讜讘讛. 讜讘讝讛 谞讻讜谉 讛讗 讚诪砖谞讬 讛讗 讻谞住讛 讘讞讝拽转 砖讗讬谞讜 讻谉 讜讻讜' 讚讘讻讛"讙 讚讗讬谞讜 诪拽驻讬讚 讻砖谞讜讚注 诇讜 讜讚专 注诪讛 讘讞讝拽转 讗讬砖讜转 讻讬讜谉 砖讛转谞讛 讘驻讬专讜砖 讗讬谉 诇讛 讻转讜讘讛 讗注"讙 讚讚专 注诪讛 讗讞"讻 讻砖谞讜讚注 诇讜 讗讘诇 讙讟 讘注讬讗 讻讬讜谉 砖讛讜讗 诪专讜爪讛 诇砖诐 讗讬砖讜转. 讜讘讝讛 谞讻讜谉 谞诪讬 诪讛 砖讬砖 诇讚拽讚拽 拽爪转 诪讗讬 诪拽砖讛 讛砖"住 讚讚讬诇诪讗 讘专讬讬转讗 讗讬讬专讬 讘讗讬讬诇讜谞讬转 讚诪讜讚讛 专讘 讛讜谞讗 讚讘诇讗 讛讻讬专 讘讛 讗讬谉 诇讛 讻转讜讘讛 讻诪驻讜专砖 讘诪转谞讬转讬谉 讚爪"诇 砖讛讬讛 讬讚讜注 诇砖"住 讚讘专讬讬转讗 诪讬讬专讬 讘讞讬讬讘讬 诇讗讜讬谉. 讜诇驻讬 诪"砖 讬砖 诇讜诪专 讚讘讗讬讬诇讜谞讬转 讛讗 讻转讘 讛专"谉 讚讗诐 谞讜讚注 诇讜 讗讞"讻 讜讚专 注诪讛 讛"诇 讻谞砖讜讗讛 转讞诇讛 诇砖诐 讻讱. 讜诇讗 砖讬讬讱 讚讬讜拽讗 讚谞诪爪讗转 讚讜拽讗 砖讛讜讗 讻谉. 诪讬讛讜 注讬讬谞转讬 砖诐 讘专"谉 讜诇讗 讻转讘 讘讗讬讬诇讜谞讬转 讗诇讗 诇注谞讬谉 诪讝讜谞讜转 讚讗讬讬诇讜谞讬转 讚诇讬讻讗 诇驻专讜砖讬 讘讛讻讬专 讘讛 讜讚专 注诪讛 讚诇诪讛 诇讗 讬讛讬讜 诇讛 诪讝讜谞讜转 讗讘诇 诇讻转讜讘讛 诇讗 讻转讘 砖诐. 讜讗驻讬诇讜 讗诐 讬讛讬讛 讻讜讜谞转 讛专"谉 讙诐 诇注谞讬谉 讻转讜讘讛 诪"诪 讗诇讜诇讬 讚讘专讬讜 讝"诇 讛讬讛 谞专讗讛 讚驻砖讟讗 讚诪转谞讬转讬谉 诪讬讬专讬 讘讛讻讬专 讜讚专 注诪讛 讗讞"讻. 讜讻谉 诪砖诪注讜转 诇砖讜谉 驻讬专讜砖 讛诪砖谞讛 诇讛专讘"诐 砖讻转讘 讗注"驻 砖讛讜讗 诪爪讜讬 讘注讬专 讜讛诐 转讞转讬讜 讜讘讝讛 讗"砖 讛诇砖讜谉 讜讗诐 诪转讞诇讛 谞砖讗讛 诇砖诐 讻讱. 讜讗"砖 谞诪讬 诪讛 砖讛拽砖讜 转讜住' 讚诪砖诪注 讛讗 讙讬讟讗 讘注讬讗 讚讻讬讜谉 砖讚专 注诪讛 驻砖讬讟讗 讘注讬 讙讟 讜讛讜讬 讻讛讛讬讗 讚拽讬讚砖讛 注诇 转谞讗讬 讜讻谞住讛 住转诐 讚爪专讬讻讛 讙讟 讜讗讬谉 诇讛 讻转讜讘讛. 讜讗驻讬诇讜 砖诪讜讗诇 诪讜讚讛 讻讬讜谉 讚讛讻讬专 讘讛 讜讚专 注诪讛 讜讗驻讬诇讜 讘诪讜诐 讚讗讬讬诇讜谞讬转. 讜爪"诇 讚驻砖讬讟讗 诇讛讜 诇转讜住' 讜专"谉 讚讘讻讛"讙 砖讚专 注诪讛 讗讞"讻 讛专讬 讛讜讗 诪讜讞诇 注诇 诪讜诐 讚讗讬讬诇讜谞讬转 讜转拽谞讜 讘讝讛 讻转讜讘讛 讜讻诇 转谞讗讬 讚讻转讜讘讛 讻讬讜谉 讚诇讬讻讗 注讘讬专讛 砖讬讻讜诇 诇讬砖讗 讗砖讛 讗讞专转 注诇讬讛. 讜讚讜拽: 讜注讬讬谉 讘拽讜谞讟专住 讗讞专讜谉.


转讛诇转 讛' 讗讘砖专 . 砖讝讻谞讬 诇讛砖诇讬诐 讞讚讜砖讬 驻专拽 讗讞讚 注砖专 . 讜讘讞住讚讬讜 讛诪专讜讘讬诐 讘诇讬 诪专讛 讜诪砖专 . 讬注讝专谞讬 讜讬讙诪诇谞讬 讘驻专拽 砖谞讬诐 注砖专 .


驻专拽 讛谞讜砖讗


诪转谞讬转讬谉 讜驻住拽讛 注诪讜 讻讚讬 砖讬讝讜谉 讗转 讘转讛 讞诪砖 砖谞讬诐. 谞专讗讛 诇驻注谞"讚 讚谞拽讟 讘讻讛"讙 讞诪砖 砖谞讬诐 讛讬讬谞讜 诪砖讜诐 讚诪转谞讬转讬谉 讗砖诪注讬谞谉 讚诪讝讜谞讜转 讛讘转 讗爪诇 讗诪讛 讻讚拽讗诪专 专' 讞住讚讗 诇拽诪谉. 讜驻讞讜转 诪讘转 砖砖讛 砖谞讬诐 讛讜讗 诪讬诇转讗 讚驻砖讬讟讗 讚谞讬讝讜谞讬' 讘诪拽讜诐 讗诪讛 讻讚讗诪专 诇注讬诇 讘住"驻 讗注"驻 诪讜住讬驻讬谉 诇讛 注诇 诪讝讜谞讜转讬讛 诇讗讜 诪砖讜诐 讚讘注讬 诇诪讬讻诇 讘讛讚讛 讜讬讜爪讗转 讘注讬专讜讘 讗诪讛 讜诇讛讻讬 谞拽讟 讛' 砖谞讬诐 讜讘讜讚讗讬 诇讗 谞砖讗 诪谞讬拽转 讞讘专讜 注"讻 讚讛讬转讛 讘砖注转 谞砖讜讗讬谉 讘转 砖转讬 砖谞讬诐 讜砖驻讬专 诪讜讻讞 诪砖谞讛 砖讘讬注讬转. 讗注"讙 讚讗讬转讗 诇拽诪谉 讘讙诪专讗 诪诪讗讬 讚讘讙讚讜诇讛 注住拽讬谞谉 讚讬诇诪讗 讘拽讟谞讛 讜诪砖谞讬 讗"讻 诇讬转谞讬 诇诪拽讜诐 砖讛讬讗 诪讗讬 诇诪拽讜诐 砖讗诪讛 讛专讬 讚诪讬讬专讬 讗驻讬诇讜 讘讙讚讜诇讛. 谞专讗讛 讚讛讻讬 驻讬专讜砖讜 讚讗讬 诪讟注诐 讞砖砖 诪注砖讛 砖讛讬讛 讗"讻 讗讬谉 讛讟注诐 诪砖讜诐 砖转讛讬讛 讗爪诇 讗诪讜 讗诇讗 诪砖讜诐 砖诇讗 转讛讬讛 讗爪诇 诪讬 砖专讗讜讬 诇讬讜专砖讛 讜讛"诇 诇诪转谞讬转讬谉 诇诪拽讜诐 砖讛讬讗 讗讘诇 讗讬 讛讜讬 住"讚 讚诪讬讬专讬 讘驻讞讜转 诪讘转 砖砖 砖谞讙专专转 讗讞专 讗诪讛 诇讗 讛讜讬 拽砖讛 诪讬讚讬 诪诇砖讜谉 诇诪拽讜诐 砖讗诪讛 讜诇讗 讛讜讬 诪讜讻讞 讻诇诇 讚讘转 讙讚讜诇讛 讗爪诇 讗诪讛. 讗讘诇 诇讘转专 讚诪讬讬专讬 砖讛讬讗 讘转 砖转讬 砖谞讬诐 讗"讻 讗讬谉 砖讜诐 讞讬诇讜拽 讘讬谉 拽讟谞讛 诇讙讚讜诇讛 讗诇讗 诪砖讜诐 诪注砖讛 砖讛讬讛 讜讝讛 讗讬谉 讞砖砖 讗诇讗 讻砖讛讜讗 讗爪诇 诪讬 砖专讗讜讬 诇讬讜专砖讛 讜讛"诇 诇诪讬转谞讬 诇诪拽讜诐 砖讛讬讗 讜拽"诇:


转讜住' 讚"讛 讛谞讜砖讗 讜讻讜' 讻讗诇讜 讛转谞讛 讜讻讜'. 讻转讘 诪讛专砖"讗 讚诇讗 讗转讬 讻专"诪 讚讛讗 诇专"诪 诇讗 诪讛谞讬 转谞讗讬 讘诪讝讜谞讜转 讜谞专讗讛 诇讬讬砖讘 讚讗驻"讛 谞驻拽讗 诪讬谞讬讛 诇专' 诪讗讬专 诇驻诪"砖 诇注讬诇 讘讞讬讚讜砖讬谞讜 讘讻诪讛 讚讜讻转讬谉 讚讛讗 讚诇讗 诪讛谞讬 诪讞讬诇讛 诇专"诪 讛讬讬谞讜 砖讬讻讜诇讛 诇讞讝讜专 讘讛 讗讘诇 讻诇 讝诪谉 砖诇讗 讞讝专讛 诪讛谞讬 诪讞讬诇讛 讚诇讗 注讚讬祝 诪注讜谞讛 讚诇讻"注 诇讗 诪讛谞讬 诪讞讬诇讛 讜讗驻"讛 讗诪专讬谞谉 诇注讬诇 讘专砖讜转 讻诪讛 讚讘注讬 讗"讻 谞"诪 诇注谞讬谉 诪讝讜谞讜转 砖注讘专讜 讜诇讗 转讘注讛 讗讜转诐 讚讗讬 讛"讗 讚讛"诇 讻讗诇讜 讛转谞讛 讗讬谞讛 讬讻讜诇讛 诇转讘讜注 讗讜转谉 讛诪讝讜谞讜转 诇诪驻专注. 诪讬讛讜 诪诪"砖 讛专诪讘"谉 讜讛诪讙讬讚 讜讛讘讬讗讜 专诪"讗 讘讗讛"注 住讬诪谉 注讬讬谉 住住"讞 讚讗诐 诪讻专讛 谞讻住讬诐 讜驻讬专谞住讛 注爪诪讛 讗讬谉 注诇讬讜 讻诇讜诐 讚诪住转诪讗 诪讞诇讛 讗"讻 讗讬谉 谞"诪 讘诪讝讜谞讜转 砖注讘专讜 讚诇注讜诇诐 诪讞诇讛 讗讱 讛专"谉 谞住转驻拽 讘讝讛 砖诐 讘专"驻 讗诇诪谞讛 谞讬讝讜谞转. 讜注讬讬谉 拽讜谞讟专住 讗讞专讜谉 住讬诪谉 注":


讜注讜讚 讬砖 诇讜诪专 讚专' 诪讗讬专 诪讜讚讛 讘谞砖讜讗讛 拽讟谞讛 讚谞砖讜讗讬谉 诪讚专讘谞谉 讚诇讗 注砖讜 讘讜 讞讬讝讜拽 讚讛讗 住"诇 诇专"诪 讚讘讚专讘谞谉 诇讗 注讘讬讚 讞讬讝讜拽 讗"讻 谞"诪 讘拽讟谞讛 讗祝 砖讘拽讟谞讛 讗讬谉 诪讞讬诇转讛 讻诇讜诐 诪讻诇 诪拽讜诐 讘驻注讜讟讜转 诪讛谞讬 讻诪"砖 讛转讜住' 诇拽诪谉 讚祝 拽"讝 讘讚"讛 拽讟谞讛 讜住讬驻拽讛 讜讻讜' 讜讗驻砖专 讚讗驻"讛 讗讬谉 诇讞诇拽 诇专"诪 讻诪"砖 讛转讜住' 诇注讬诇 讚祝 谞"讜 注"讘 讘讻转讜讘转 讗诇诪谞讛 讻讬讜谉 讚注讬拽专 讻转讜讘讛 讚讗讜专讬讬转讗 讛讜讗. 讜讚讜拽:


转讜住' 讚"讛 讜讛谉 谞讜转谞讬谉 讜讻讜'. 讗讬爪讟专讬讱 讜讻讜'. 拽爪转 拽砖讛 诇驻诪"砖 讛转讜住' 诇注讬诇 讚祝 谞"讜 注"讘 诇诪"讚 诪驻谞讬 砖讗讬谉 拽爪讜讘讬谉 讛讗 讚讘谞讜转讬讛谉 谞讬讝讜谞讜转 诪谞讻住讬诐 讘谞讬 讞讜专讬谉 诇驻讬 砖讗讬谉 拽爪讜讘讬谉 诇诪讟讛 砖讗驻砖专 砖讬谞砖讗讜 讗"讻 诪诪讬诇讗 诪讜讻讞 讚讘转 讗砖转讜 讗驻讬诇讜 谞砖讗讛 讞讬讬讘 讘诪讝讜谞讜转讬讛 讚讗诇"讛 诇诪讛 讘转 讗砖转讜 讙讜讘讛 诪谞讻住讬诐 诪砖讜注讘讚讬诐 讛讗 讗讬谞诐 拽爪讜讘讬谉 诪讬讛讜 讛"诪 诇诪讟注讬 讚讛讟注诐 讛讜讗 诪驻谞讬 砖讗讬谉 讻转讜讘讬谉. 讜拽"诇:


转讜住' 讚"讛 讜讛讬讗 谞讬讝讜谞转 讜讻讜' 讜讗"转 诇诪"讚 拽爪讜讘讬谉 讜讻讜' 诪讬讛讜 诪讗讘 讗讬谉 讻诇 讻讱 拽讜砖讬讗 讜讻讜". 诇讻讗讜专讛 拽砖讛 讚讗讻转讬 讬转拽谞讜 讚讗讜转谉 讛讘谞讜转 砖谞讜诇讚讜 讻讘专 讘砖注讛 砖诇拽讞讜 讛诇拽讜讞讜转 讬讟专驻讜 诪诪砖注讘讚讬 讚讬讻讜诇 诇讛谞讬讞 讻驻讬 讛爪讜专讱 诇讛诐 注讚 砖讬转讘讙专讜 讜谞"诇 诪砖讜诐 讚拽讬"诇 诇注讬诇 讚祝 谞"讗 讚诪讜爪讬讗讬诐 诇讘谞讜转 拽讟谞讜转 诪讘谞讜转 讙讚讜诇讜转 讗"讻 讗驻讬诇讜 讗诐 讛讜爪讬讗讜 讛诇拽讜讞讜转 讻讚讬 驻专谞住转 讛讘谞讜转 砖谞讜诇讚讜 讻讘专 诪"诪 讻砖讬讛讬讜 诇讜 注讜讚 讘谞讜转 讬讜爪讬讗讜 讛讘讬转 讚讬谉 诇拽讟谞讜转 诪谉 讛讙讚讜诇讜转 讜诪诪讬诇讗 诇讗 讬住驻讬拽 诇讗讜转谉 砖谞讜诇讚讜 讻讘专 讜砖讜讘 讬讞讝专讜 注诇 诇拽讜讞讜转 讜爪"诇 讚诇讗 砖讬讬讱 诇讜诪专 讛谞讞转讬 讚讛"诇 讻讗砖转讚祝 讘谞讬 讞专讬 讜讻讛"讙 讻转讘讜 讛转讜住' 诇注讬诇 讚祝 爪"讜 注"讘 讘讚"讛 讜专' 讬讜住讬 住讘专 讘讗砖讛 砖诪讻专讛 讛专讘讛 谞讻住讬诐 诇诪讝讜谞讜转 讗驻"讛 讬讻讜诇讛 诇讟专讜祝 诇讻转讜讘讛 诪砖讜诐 讚讛"诇 讻讗砖转讚祝 讘谞讬 讞专讬. 讗讱 诇驻"讝 拽砖讛 讻讬讜谉 讚讜讚讗讬 诇讗 拽砖讬讗 诇讛讜 注诇 诪讝讜谉 讛讗砖讛 注爪诪讛 讚讗讬谉 诇讛 拽讬爪讘讛 讛专讬 谞讬讝讜谞转 讻诇 讬诪讬 讞讬讬讛 讜讗"讻 讬砖 诇讜诪专 讚讙诐 讘诪讝讜谉 讛讘谞讜转 讗讬谉 拽讬爪讘讛 讘诪拽讜诐 砖讬砖 讗砖讛 讚讛讗 拽讬"诇 诇注讬诇 讚祝 诪"讙 讚注砖讜 讗诇诪谞讛 讗爪诇 讘转 讻讘转 讗爪诇 讗讞讬谉 讜诪讜爪讬讗讬谉 诇讗砖讛 诪谉 讛讘谞讜转 讗"讻 讗驻讬诇讜 讗诐 讬谞讬讞讜 讛诇拽讜讞讜转 砖讬注讜专 诪讝讜谞讜转 讛讘谞讜转 注讚 砖讬讘讙专讜 讛讗 讛讗诇诪谞讛 转讜爪讬讗 诪讛诐 讜讬讞讝专讜 讛诐 注诇 讛诇拽讜讞讜转 讚诇讗 砖讬讬讱 诇讜诪专 讛谞讞转讬 讚讛"诇 讻讗砖转讚祝 讘谞讬 讞专讬 讚讟专驻讗 诪诪砖注讘讚讬 讻谞"诇 讗"讻 讬砖 诇讜诪专 讚讛讗 讚拽讗诪专 诪讝讜谉 讛讗砖讛 讜讛讘谞讜转 讛讬讬谞讜 砖讬砖 讗诇诪谞讛 讜讘谞讜转 讜讗驻讬诇讜 谞讬诪讗 讚讝讛 讚讜讞拽 诇讛诐 诇驻专砖 讻谉 讚诪砖诪注 讗驻讬诇讜 讘诪拽讜诐 砖讗讬谉 诇讜 讗砖讛 诪"诪 讗讬谉 拽讜砖讬讗 砖讬讟专驻讜 诪诪砖注讘讚讬 讚讗讘 讚讛讗 讗讬谞谉 拽爪讜讘讬诐 讚砖诪讗 讬砖讗 讗砖讛 讜诪讬讛讜 诇驻诪"砖 讛转讜住' 诇注讬诇 讚祝 诪"讙 讚讛讗 讚诪讜爪讬讗讬谉 诇讗砖讛 诪谉 讛讘谞讜转 讛讬讬谞讜 讚讜拽讗 讘砖讬砖 讘谞讬诐 讙"讻 讚讗讝 转讬拽谞讜 诇讗诇诪谞讛 诇讬转谉 诇讛 诪讛 砖讛讬讛 诇讬拽讞 诇讘转 讜讛讬讬谞讜 注讚 砖转转讘讙专 讛讘转 讗讘诇 讻砖讗讬谉 讗诇讗 讗诇诪谞讛 讜讘转 砖讛讘转 讬讜专砖转 诇讗 注砖讜 转拽谞讛 讘砖讘讬诇 讗诇诪谞讛 讜讻讜' 讛驻拽讬注讜 讘砖讘讬诇 讛讘转 讜讻讜' 讜讗"讻 讬讜讻诇讜 讛诇拽讜讞讜转 诇讛谞讬讞 讻砖讬注讜专 砖讬住驻讬拽 诇讘谞讬诐 讜诇讘谞讜转 注讚 砖讬讘讙专讜 讚讝讛 砖讬注讜专 谞讻住讬诐 诪专讜讘讬诐 讻讚讗讬转讗 讘讘"讘 专"驻 诪讬 砖诪转 讜讻讬讜谉 讚讘谞讻住讬诐 诪专讜讘讬诐 讗讬谉 诪讜爪讬讗讬诐 诇讗诇诪谞讛 讗讬谉 讞砖砖 砖讬讟专讜祝 诪讛诇拽讜讞讜转. 讗诇讗 讚诇驻"讝 讗讻转讬 诇讗 诪转专爪讗 讛讬讟讘 诪讛 砖讻转讘讜 讛转讜住' 诪讬讛讜 诪讗讘 讗讬谉 拽讜砖讬讗 讻诇 讻讱 讚诇讗 讬讚注讬谞谉 讻诪讛 讘谞讜转 讬讛讬讜 诇讜 讜诇驻诪"砖 讗"爪 诇讜诪专 砖讬讜诇讬讚 注讜讚 讘谞讜转 讚讜拽讗 讚讘讬谉 讗诐 讬讜诇讬讚 讘谞讬诐 讗讜 讘谞讜转 诪"诪 砖讜讘 诇讗 讬讛讬讜 谞讻住讬诐 诪专讜讘讬诐 讚讘注讬谞谉 砖讬住驻讬拽 诇讻讜诇诐 注讚 砖讬讘讙专讜 讛讘谞讜转 讜讗"讻 诇讗 讬讜注讬诇 诪讛 砖讬谞讬讞讜 讘诇拽讜讞讜转 诇讛讘转 讻诇讜诐 砖讛专讬 讛讗砖讛 转拽讞 讛讻诇 讻讬讜谉 砖讬讛讬讜 谞讻住讬诐 诪讜注讟讬诐 讜讚讜拽:


讘讙诪专讗 诪讗讬 诇讗讜 讻讛"讙 讜讻讜'. 诪讻讗谉 讛拽砖讛 讛专讗讘"讚 注诇 讛专诪讘"诐 砖驻住拽 讘驻专拽 讬"讗 诪讛诇讻讜转 诪讻讬专讛 讚讗讬谉 讗讚诐 讬讻讜诇 诇讛转讞讬讬讘 讘住驻专 砖讗讬谞讜 拽爪讜讘 讗诐 诇讗 讘砖注转 谞砖讜讗讬谉 讚讛讗 讛诪拽砖讛 讚诇讗 讗住讬拽 讗讚注转讬讛 讛讱 讚专' 讙讬讚诇 讜讗驻"讛 诇讗 讛拽砖讛 讗诇讗 诇专讬砖 诇拽讬砖 讗讘诇 诇专' 讬讜讞谞谉 谞讬讞讗 讗注"讙 讚讛"诇 讚讘专 砖讗讬谞讜 拽爪讜讘 讜谞专讗讛 诇驻注"讚 诇讬讬砖讘 讚谞专讗讛 诪讚讘专讬 讛专诪讘"诐 讚住"诇 讛讟注诐 讘讝讛 诪砖讜诐 讚讻诇 砖讗讬谞讜 拽爪讜讘 讘砖注转 讛讞讬讜讘 讛"诇 讗住诪讻转讗 讻诪讘讜讗专 砖诐 砖讻转讘 讚讬谉 讝讛 讘转讜讱 讚讬谞讬 讗住诪讻转讗 讜住"诇 讚讛讜讬 讻诪讜 讛讗讜诪专 讻诇 诪讛 砖讬砖 诇讬 讘讘讬转 讛讝讛 诪讻讜专 诇讱 讗讜 砖谞讬诐 砖讛讞诇讬驻讜 讘讻诇 诪讛 砖讬砖 诇讛诐 讻讚讗讬转讗 讘讞"诪 住讬诪谉 专"讝 住注讬祝 讗' 讜讘讝讛 谞讬讞讗 讛讗 讚讛拽砖讜 注诇讬讜 讛诪驻专砖讬诐 讘诪讛 砖讻转讘 讚诪讞讬讬讘 注爪诪讜 诇讝讜谉 讗转 讞讘讬专讜 讛' 砖谞讬诐 讛讜讬 诇讬讛 讚讘专 砖讗讬谞讜 拽爪讜讘 讜讘讛谞讝拽讬谉 讚祝 谞' 诪砖诪注 讚诇诪"讚 诪驻谞讬 砖讗讬谉 拽爪讜讘讬谉 谞讬讞讗 诪转谞讬转讬谉 讚讛讻讗 讚诪转讞讬讬讘 诇讝讜谉 讗转 讘转 讗砖转讜 讛' 砖谞讬诐 讚讟专驻讗 诪诪砖注讘讚讬 诪砖诪注 讚诪讝讜谞讜转 讛' 砖谞讬诐 讛讜讬 讚讘专 拽爪讜讘 讜诇驻诪"砖 讬砖 诇讜诪专 讚诇讗 讚诪讬 诇讛讱 讚讚讘专 拽爪讜讘 诇注谞讬谉 诇拽讜讞讜转 讚讛讬讬谞讜 砖讗讬谞诐 讬讻讜诇讬诐 诇讬讝讛专 讻诪讛 讬谞讬讞讜 讗"讻 讬讻讜诇讬谉 诇砖注专 砖讬谞讬讞讜 讻"讻 诇讛住驻讬拽 讘讜讚讗讬 诇讛' 砖谞讬诐. 讗讘诇 讘讟注诐 诪讞讬讬讘 注爪诪讜 讚讘专 砖讗讬谞讜 拽爪讜讘 讻诇 讚讘专 砖讗讬谞讜 讬讚讜注 拽爪讘转讜 诇讗 住诪讻讛 讚注转讜 讗"讻 诪诪讬诇讗 讗讬谉 讻讗谉 拽讜砖讬讗 注诇 讛专诪讘"诐 讚讬砖 诇讜诪专 讚诇讚注转 讛诪拽砖讛 讘讗诪转 讗转讬讗 诪转谞讬转讬谉 讻专' 讬讜住讬 讚住"诇 讗住诪讻转讗 拽谞讬讗 讜讻"砖 诇驻讬 诪讛 砖谞讘讗专 讘住诪讜讱 讚注"讻 住"诇 诇讛诪拽砖谉 讚诪转谞讬转讬谉 专' 讬讜住讬 讛讜讗 诪诪讬诇讗 诇拽"诪 讜注讬讬谉 讘住诪讜讱 讜讚讜拽:


转讜住' 讚"讛 讞讬讬讘 诇讝讜谞讛 讜讻讜' 讗注"讙 讚诇讗 讛讜讬 砖讟专 讙诪讜专 讙讘讬 诪诪砖注讘讚讬 讜讻讜'. 讜谞讚讞拽讜 讛诪驻专砖讬诐 讘驻讬专讜砖 讚讘专讬讛诐 讜诇驻注谞"讚 谞专讗讛 讚住"诇 诇讛转讜住' 讚注"讻 讗讬谉 讛拽讜砖讬' 诪专讬砖讗 讚讛讜讬 诪爪讬 诇讗讜拽诪讗 讘砖讟专 讙诪讜专 讜诇讗 转讬拽砖讬 诪讗讬 诇诪讬诪专讗 讻诪"砖 专砖"讬 讚讛讜讛 诪爪讬 诇讜诪专 讚拽诪"诇 讚讬讻讜诇 讗讚诐 诇讛转讞讬讬讘 讘讚讘专 砖讗讬谞讜 拽爪讜讘 讜诪讻"砖 诇驻讬 砖讬讟转 讛专诪讘"诐 讚讘讗诪转 讗讬讜 讗讚诐 讬讻讜诇 诇讛转讞讬讬讘 讘讚讘专 砖讗讬谞讜 拽爪讜讘 讜诇驻讬 讚注转 讛诪拽砖讛 诪转谞讬转讬谉 专' 讬讜住讬 讛讜讗 讗"讻 讟讜讘讗 拽诪"诇 讻专讘讬 讬讜住讬 讚讗住诪讻转讗 拽谞讬讗. 讗诇讗 讚注讬拽专 讛拽讜砖讬讗 诪住讬驻讗 讚讗讬 讘砖讟专 讙诪讜专 诪讗讬 拽诪"诇 讜注"讻 讚拽诪"诇 讚讗注"讙 讚诇讗 讛讜讬 砖讟专 讙诪讜专 讙讘讬 诪诪砖注讘讚讬 讚讗讬转 诇讬讛 拽诇讗 (讙诐 讬砖 诇讜诪专 讚住"诇 诇讛转讜住' 讚诪专讬砖讗 诇讗 诪爪讬 诇讛拽砖讜转 讚讛"诪 诇讗讜拽诪讗 专讬砖讗 讚诪转谞讬转讬谉 讘讗转诐 注讬讚讬 讗祝 讚讗诪专 讛砖"住 讗讬 讚讗诪专 讗转诐 注讬讚讬 诪"讟 讚专' 讬讜讞谞谉 诪"诪 讗讬谉 拽讜砖讬讗 注诇 讛诪转谞讬转讬谉 讚讛讗 讙讜驻讗 拽诪"诇 讚讗转诐 注讬讚讬 诪讛谞讬 讗诇讗 注"讻 讚拽讜砖讬转 讛砖"住 诪住讬驻讗 讚讙讘讬讗 诪诪砖注讘讚讬 讚诇讬讻讗 诇讗讜拽诪讗 讘讗转诐 注讬讚讬) 讗诇讗 讚讗讻转讬 拽砖讛 讚讛讗 专' 讬讜讞谞谉 讜专讬砖 诇拽讬砖 转专讜讬讬讛讜 住"诇 讘讙讬讟讬谉 讚祝 谞' 讚讛讟注诐 讚诪讝讜谉 讛讗砖讛 讜讛讘谞讜转 诇讗 讙讘讬讗 诪诪砖注讘讚讬 讛讜讗 诪驻谞讬 砖讗讬谉 讻转讜讘讬谉 讜诪拽砖讛 讛转诐 诪诪转谞讬转讬谉 讚讛讬讗 谞讬讝讜谞转 诪谞讻住讬诐 诪砖讜注讘讚讬诐 讜诪砖谞讬 讘砖拽谞讜 诪讬讚讜. 讜讘谞讜转 讻讬讜谉 讚讗讬转谞讛讜 讘转谞讗讬 讘讬转 讚讬谉 讗讬诪讜专 爪专专讬 讗转驻讬住谞讛讜 讜注"讻 爪"诇 讚讻诇 注讬拽专 诪讗讬 讚拽诪"诇 讘住讬驻讗 讛讗 讚讘转讜 讻讬讜谉 讚讗讬转谞讛讜 讘转谞讗讬 讘讬转 讚讬谉 讞讬讬砖讬谞谉 诇爪专专讬 讚讗诇"讻 讘拽谞讜 诪讬讚讜 诪讗讬 诇诪讬诪专讗 讜讗"讻 诪讗讬 诪拽砖讛 讛讻讗 讚讬诇诪讗 诪讬讬专讬 谞诪讬 讘砖拽谞讜 诪讬讚讜 讗讜 讘砖讟专 讙诪讜专 讜拽诪"诇 讘住讬驻讗 讚讘讘转讜 讞讬讬砖讬谞谉 诇爪专专讬 讻讬讜谉 讚讗转谞讛讜 讘转谞讗讬 讘讬转 讚讬谉 讜谞专讗讛 诇讬讬砖讘 注"驻 砖讬讟转 讛专诪讘"诐 讛谞"诇 讚讛转诐 讘讙讬讟讬谉 诪讬讬专讬 诇驻讬 讛诪住拽谞讗 讛讻讗 讚诪讬讬专讬 讘砖讟专讬 驻住讬拽转讗 讗讘诇 诇驻讬 讛住"讚 诪转谞讬转讬谉 专" 讬讜住讬 讛讜讗 讚住"诇 讗住诪讻转讗 拽谞讬讗 讜砖诪注讬谞谉 诇讬讛 诇专" 讬讜住讬 讘讙讬讟讬谉 讚祝 谞' 讚住"诇 讛讟注诐 诪驻谞讬 砖讗讬谉 拽爪讜讘讬谉 讗"讻 诪讬诇转讗 讚驻砖讬讟讗 讚讘转讜 讗讬谞讛 讬讻讜诇讛 诇讟专讜祝 讜注"讻 讚注讬拽专 住讬驻讗 讗砖诪注讬谞谉 讚讘转 讗砖转讜 谞讬讝讜谞转 诪谞讻住讬诐 诪砖讜注讘讚讬诐 讜讗讬 讘砖拽谞讜 诪讬讚讜 诪讗讬 诇诪讬诪专讗 讜驻专讬讱 砖驻讬专 讚注"讻 讗砖诪注讬谞谉 讘讻讛"讙 谞诪爪讗 诪讝讛 专讗讬讛 诇讚讘专讬 讛专诪讘"诐 讝"诇 讚讗诇"讻 诇讜拽诪讗 讘砖拽谞讜 诪讬讚讜 讜讻讚诪讜拽讬 讘讙讬讟讬谉 砖诐 诇专' 讬讜讞谞谉 讜专讬砖 诇拽讬砖 注爪诪讜 讜诪砖谞讬 讘砖讟专讬 驻住讬拽转讗 讜讻讜' 讜讗"讻 讗爪"诇 讚诪转谞讬转讬谉 讻专' 讬讜住讬 讜砖驻讬专 讗转讬讗 诪住拽谞讗 讚讛转诐 讘砖拽谞讜 诪讬讚讜. 讜讚讜拽:


讜谞专讗讛 注讜讚 讚讬砖 诇讬讬砖讘 拽爪转 诇驻诪"砖 讛专砖讘"讗 讘讙讬讟讬谉 砖诐 讚讞砖砖 讛转驻住讬 爪专专讬 诇讗 砖讬讬讱 专拽 讘讘转讜 讚诪注砖讛 讬讚讬' 诇注爪诪讛 讗讘诇 讘讗诇诪谞讛 讚诪注砖讛 讬讚讬讛 诇讬讜专砖讬诐 诇讗 诪转驻讬住 爪专专讬 讗"讻 讬砖 诇讜诪专 讚住讜讙讬讗 讚讙讬讟讬谉 讜诇拽诪谉 讗诇讬讘讗 讚专' 讗砖讬 讚讗诪专 诇讗 谞讬转谉 诇讻转讜讘 砖驻讬专 诪砖谞讬 爪专专讬 讗转驻住讬讛 讚专' 讗砖讬 诇砖讬讟转讬讛 讚住"诇 诇注讬诇 讚祝 诪"讙 讚诪注砖讛 讛讘转 诇注爪诪讛 讗讘诇 住讜讙讬讗 讚讛讻讗 讗讝诇讗 诇诪"讚 讚住"诇 诇注讬诇 讚诪注砖讛 讛讘转 诇讗讞讬谉 讜诇讗 砖讬讬讱 讞砖砖 讛转驻住转 爪专专讬 讜讗"讗 诇讗讜拽诪讗 讘砖拽谞讜 诪讬讚讜 讜讻"砖 诇驻诪"砖 诇拽诪谉 讘住讜祝 讛住讜讙讬讗 诇驻专砖 讚讘专讬 讛讬专讜砖诇诪讬 讚讻诇 注讬拽专 砖讬谞讜讬讗 讚讛转驻住转 爪专专讬 讛讬讬谞讜 讚讜拽讗 诇专' 讗砖讬 讚住"诇 诪注砖讛 讛讘转 诇注爪诪讛 讗"砖 讟驻讬. 讜拽爪转 专讗讬讛 诇讚讘专讬 讛转讜住' 讻驻讬 诪讛 砖驻专砖谞讜 讚讘专讬讛诐 讚讛拽讜砖讬讗 诪住讬驻讗 诪讚诪砖谞讬 讘砖讟专讗 驻住讬拽转讗 讜讻专' 讙讬讚诇 讜讗讬 讛拽讜砖讬讗 诪专讬砖讗 诇讗 讛诇"诇 讗诇讗 讻讚专' 讙讬讚诇 讜讻讜' 讗讘诇 讗讬 拽讗讬 讗住讬驻讗 爪"诇 讘砖讟专讬 驻住讬拽转讗 诪讚讙讜讘讛 诪诪砖注讘讚讬 讜拽"诇. 讜注讬讬谉 诪"砖 诇拽诪谉 讘讚祝 拽"讙 注"讘 讘转讜住' 讚"讛 讛讘"注 讜讻讜':





驻转讞 注讬谞讬诐

讚讗诪专 诇讬讛 讞讬讬讘 讗谞讬 诇讱 诪谞讛 讘砖讟专 专' 讬讜讞谞谉 讗诪专 讞讬讬讘 讜讻讜' 讗谞讬 讘注谞讬讬 讛讗专讻转讬 讘注谞讬谉 讝讛 讘讚讘专讬 讛驻讜住拽讬诐 讘住驻专讬 讛拽讟谉 讘专讻讬 讬讜住祝 讞"诪 住讬诪谉 诪' 讘住"讚 注"砖 讘讗专讬讻讜转 讜砖诐 讛讘讗转讬 转砖讜讘讜转 专讘讬谞讜 诪讛专"讬 谉' 诪讬讙砖 讻"讬 讘讝讛:

